<header data-type="book">
<h1>陳莘田外科方案</h1>
<dl class="元資料">
<div><dt>作者</dt><dd>陳莘田</dd></div>
<div><dt>朝代</dt><dd>清</dd></div>
<div><dt>年份</dt><dd><data value="1892">公元1892年</data></dd></div>
</dl>
</header>

<h1>卷一</h1>

<h2>肺癰</h2>
<p>（案1）朱，左。六月廿四。同里。暑風濕熱，首先犯肺，肺氣失降，氣為血帥，咯血色紫，吐膿氣臭，胸膈隱痛，寒熱往來。右脈數大，舌紅苔薄。肺癰已成，變險可慮也。擬仿《千金》法加味。</p>
<p>桑葉　單桃仁　薏苡仁　甘草節　丹皮　絲冬子　瓜蔞　通草　川貝　白桔梗　鮮蘆根</p>
<p>二診　六月廿七。曾發寒熱。</p>
<p>霜桑葉　絲瓜瓣　瓜蔞　桔梗　牡丹皮　單桃仁　米仁　生草　真川貝　白杏仁　荷梗　蘆根</p>
<p>三診　七月一日。</p>
<p>冬桑葉　川貝　桔梗　瓜蔞　白杏仁　米仁　生草　通草　絲瓜絡　活水蘆根</p>
<p>四診　七月五日。</p>
<p>冬桑白皮　牡丹皮　瓜蔞　生草節　地骨皮　蛤殼　絲瓜絡　蘆根　真川貝　白杏仁　米仁　藕汁</p>
<p>五診　七月九日。</p>
<p>蜜炙桑皮　白杏仁　肥知母　絲瓜絡　地骨皮　真川貝　天花粉　薏苡仁　炒黑丹皮生甘草　云花神</p>
<p>鮮藕汁衝入，白蘆根、白茅根二味代水。</p>
<p>六診　臭氣未淨。</p>
<p>蜜炙桑皮　清阿膠　地骨皮　麻仁　白杏仁　生石膏　真川貝　甘草　北沙參　枇杷葉</p>
<p>（案2）陳，左。九月八日。石牌。風熱鬱於太陰，寒熱咳嗽，吐痰氣臭，色澤青紅間有。是肺癰之見象。病逾匝月，脈來數大有邪，尚屬留戀，理之非易者。擬《千金》加味。</p>
<p>冬桑葉　白杏仁　絲瓜絡　瓜蔞　牡丹皮　桔梗　薏苡仁　生草　川貝　白蘆根</p>
<p>二診　九月九日。</p>
<p>冬桑葉　絲瓜絡　桔梗　瓜蔞　單桃仁　生米仁　生草　通草　真川貝　雲茯苓　蘆根</p>
<p>三診　九月十一。</p>
<p>冬桑葉　杏仁　生蛤殼　雲苓　真川貝　生米仁　桔梗　生草　地骨皮　絲瓜絡</p>
<p>四診　九月十三。</p>
<p>桑白皮　絲瓜絡　牡丹皮　白杏仁　地骨皮　天花粉　生米仁　生蛤殼　川貝母　白桔梗　白蘆根　茅柴根　鮮藕汁</p>
<p>五診　九月十四。秋令風邪燥火，鬱於上焦而成肺癰，咳吐膿痰，氣臭帶紅，綿延逾月。昨日陡然咯血，血有盈碗成盆之多，及今未止。脈來左部芤數，右小數，舌紅苔黃。口乾唇燥，胃不思谷。肺胃蘊熱內蒸，陰分日虛，最恐涉怯，殊屬棘手。</p>
<p>北沙參　川貝母　清阿膠　雲茯苓　麥冬肉　去皮杏仁　生石膏　粉甘草　蜜炙桑皮　枇杷葉　藕汁</p>
<p>六診　咯血已止。</p>
<p>北沙參　清阿膠　真川貝　白粳米　麥門冬　生石膏　地骨皮　生甘草　炙桑皮　雲茯苓　云茯神　生蛤殼　鮮藕汁</p>
<p>（案3）王，左。九月三十。正義。風溫襲郁肺經，寒熱咳嗽，吐膿氣臭，胸肋作痛。肺癰已成，變險可慮也。</p>
<p>桑葉　絲瓜絡　桔梗　瓜蔞　杏仁　生苡米　生草　通草　川貝　白蘆根</p>
<p>二診　十月五日。</p>
<p>桑葉　白杏仁　白桔梗　全瓜蔞　丹皮　絲瓜絡　生甘草　川通草　川貝　生米仁　白蘆根　菩提珠根</p>
<p>三診　十月十一。臭氣已減，咳嗽亦緩。</p>
<p>冬桑葉　白桔梗　冬瓜子　生苡仁　川貝　生通草　絲瓜絡　全瓜蔞　白杏仁　白蘆根　菩提珠根</p>
<p>（案4）戈，左。十月廿七。大橋。風溫襲郁上焦，寒熱咳嗽，胸肋作痛，吐膿氣臭。右脈滑數，舌紅苔白。肺癰已成，變險可慮也。</p>
<p>桑葉　川貝　桔梗　米仁　桃仁　絲瓜絡　生草　瓜蔞　枇杷葉　白蘆根</p>
<p>二診　十月廿九。寒熱往來，囈語喃喃。</p>
<p>桑葉　丹皮　杏仁　真川貝　絲瓜絡　桔梗　生草　蘆根　米仁　瓜蔞</p>
<p>三診　寒少熱多，氣促不納，咳吐穢血。血虛邪實，勉擬。</p>
<p>北沙參　麥冬肉　紫菀茸　白杏仁　生草　真川貝　款冬花　白茯苓　白粳米　橘白　蛤殼</p>
<p>附經驗方</p>
<p>馬君濟良，曾患肺癰半載，余病勢日劇，諸藥不效。咳吐膿血，神情日見痿頓。經王冠山傳一法，日日用鮮蘆根一二斤煎湯服，另吞西黃丸，多服竟得漸愈。馬□與余□記此，以備一法也。</p>

<h2>胃脘癰</h2>
<p>（案1）朱，左。七月三日。望亭。脾積於胃脘濕痰阻氣，脘右堅硬作痛，寒熱舌白。漸成胃脘癰重症，理之棘手。</p>
<p>川厚朴　江枳殼　雲茯苓　甘草　臺白朮　淡乾薑　建神麯　佛手皮　姜半夏　炙陳皮　焦麥芽</p>
<p>二診　蘇梗汁　姜半夏　赤苓　六神麯　枳實汁　廣陳皮　甘草　麥芽　紫厚朴　廣木香　赤芍　砂仁末</p>
<p>（案2）丘，左，湖州。九月三十日。中虛濕困，濕盛生痰，痰隨氣阻，痹而不宣，釀成胃脘癰也。起經逾月，腫如覆碗，色紫木痛，內膿已成，脈來濡細。恐潰後轉虛，有穿膜之險。擬疏通提毒法。</p>
<p>防風　陳皮　生草　角針　當歸　瓜蔞　土貝　枳殼　赤芍　桔梗</p>

<h2>縮腳腸癰</h2>
<p>（案1）鄭，右，太倉。六月二十九日。暑濕熱為無形之氣，混擾於有形氣血之中，首先犯肺，臟不容邪，還之於腑，傳道失宣，大便窒塞，足屈不伸，右少腹作痛，按之有形，往來寒熱。脈來滑數，舌苔糙白。乃縮腳腸癰是也。其邪壅阻不通，恐難消退者。擬疏散通腑法。</p>
<p>廣藿梗　白杏仁　川鬱金　瓜蔞　紫厚朴　廣陳皮　江枳殼　桔梗　陳香薷　益元散</p>
<p>二診　七月初二日。</p>
<p>廣藿梗　枳殼汁　炒延胡　益元散　紫厚朴　金鈴子　當歸鬚　川通草　廣陳皮　旋覆佩蘭葉佛手皮</p>
<p>（案2）王，右。七月三日。元邑前。腸癰成漏，膿從臍出，遷延半載，氣血兩虧，損傷內膜，屢次出蛔。脈息細耎，舌苔糙白。已成腸癰，勢有流糞之虞。難許收功。</p>
<p>潞黨參　白芍　米仁　象牙屑　野於術　生鱉甲　歸身　雲苓　夜交藤　生甘草</p>
<p>二診　初八日。</p>
<p>歸芍六君加木香、穀芽</p>
<p>（案3）錢，左，橫涇。七月初六日。濕熱阻氣，腑絡失宣，右少腹結硬作痛，足不伸屈。舌糙白，脈滑數。漸成縮腳腸癰重症。冀消為美，擬疏通法。</p>
<p>廣藿梗　姜半夏　川桂枝　當歸鬚　紫厚朴　廣陳皮　漢防己　懷牛膝　廣木香　江枳殼　宣木瓜　佩蘭葉</p>
<p>二診　廿九日。</p>
<p>老蘇梗　旋覆花　姜半夏　懷牛膝　漢防己　當歸鬚　廣橘紅　赤苓　白蒺藜　瓜蔞根　甘草節　桑枝</p>
<p>三診　八月二日。</p>
<p>藿梗　姜半夏　桔梗　楂炭　防己　廣陳皮　生甘草　赤芍　瓜蔞　廣木香　枳殼　佛手皮</p>
<p>四診　三日。小溲渾濁，大便溏泄而痛。</p>
<p>佛手皮　廣藿梗　姜半夏　旋覆花　焦六曲　紫厚朴　廣陳皮　當須歸　炒楂炭　江枳殼　粉甘草　廣木香</p>
<p>五診　胸腹得松，大便作痛，腎俞作腫，是氣入絡，足屈不伸，兼之下癪。</p>
<p>川桂　旋覆花　陳皮　秦艽　漢防己　當歸鬚　懷牛膝　赤苓　桑枝　製半夏　瓜蔞根　鴨血拌炒絲瓜絡</p>
<p>六診　下痢作痛已緩，腹腫時盛時衰，腹癰漸消，背部腫硬，防發流痰。</p>
<p>川桂　姜半夏　當歸鬚　赤苓　牛膝　瓜蔞根　廣陳皮　白芥子　白蒺藜　紋秦艽　漢防己　鴨血拌炒絲瓜絡　炒桑枝　煎湯代水</p>
<p>七診　背部腫痛稍減，寐中囈語，陽明痰火未清。</p>
<p>川桂枝　漢防己　橘紅　懷牛膝　當歸鬚　天花粉　夜交藤　半夏　赤芍　萆薢　雲苓　絲瓜絡　鮮桑枝</p>
<p>八診　廿一日。腹痛寒熱，舌心光剝，背部見松。</p>
<p>蘇梗汁　旋覆花　陳皮　新絳　楂炭　枳殼汁　當歸鬚　雲苓　半夏　木香汁</p>

<h2>腸癰</h2>
<p>（案1）徐，左，王路。正月廿四日。氣阻於絡，挾濕挾痰，右少腹結硬作痛，常常嘔惡。漸成腸癰重症，冀消為善。</p>
<p>老蘇梗　姜半夏　全瓜蔞　旋覆花　小青皮　金鈴子　廣陳皮　江枳殼　炒延胡</p>
<p>二診　作痛稍緩。</p>
<p>廣木香　小青皮　金鈴子　旋覆花　江枳殼　炒延胡　姜半夏　全瓜蔞　陳皮　赤苓</p>
<p>三診　作痛已止，似有消兆。</p>
<p>制香附　姜半夏　新絳屑　歸尾　旋覆花　江枳殼　全瓜蔞　白芥子　生草　陳皮　赤苓</p>
<p>（案2）沈，左，震澤。二月十五日。濕熱阻氣，腑絡失血，少腹作痛，二便阻閉。脈來滑數，左弦。漸成腸癰，翼消為幸。</p>
<p>老蘇梗　紅琥珀　細木通　當歸鬚　鬱金　旋覆花　瞿麥　車前子　廣木香　甘草梢</p>
<p>二診　痛及膝間委中，大小便不利。</p>
<p>老蘇梗　旋覆花　枳殼　懷膝　瓜蔞根　當歸鬚　赤苓　澤蘭　漢防己　新絳屑　桑枝</p>
<p>（案3）陳，左，雙板橋。七月九日。暑濕阻氣，腑絡失宣，右少腹結硬作痛，按之有形，頻頻嘔惡，大便阻閉，小溲窒塞。漸成腸癰重症，變險可慮也。</p>
<p>廣藿梗　姜半夏　山楂炭　瓜蔞仁　紫厚朴　鬱金汁　廣木香　小青皮　枳殼汁　益元散　佩蘭葉</p>
<p>二診　便下痛勢未止。</p>
<p>老蘇梗　旋覆花　青皮　益元散　枳殼　佩蘭葉　川通草　歸鬚　瓜蔞　鬱金　絳屑</p>
<p>三診　痛緩。</p>
<p>旋覆花　姜半夏　絲瓜絡　益元散　當歸鬚　江枳殼　白蒺藜　川通草　新絳屑　全瓜蔞　佩蘭葉</p>
<p>四診　十七日。咳嗽吐痛痰，腹痛漸止。</p>
<p>蘇子　全瓜蔞　當歸鬚　白桔梗　杏仁　廣橘紅　絲瓜絡　生甘草　旋覆花　川貝　川通草　枇杷葉</p>
<p>五診　旋覆花　川鬱金　絲瓜絡　赤苓　白杏仁　當歸鬚　真川貝　通草　廣陳皮　白桔梗　江枳殼　老枇杷葉</p>
<p>（案4）金，右，觀音山。八月初二日。產後瘀露停滯，氣阻不宣，左少腹結硬作痛，小溲窒塞而痛。脈來細數，舌苔糙白。是乃腸癰重症，慮其正不克邪之險。</p>
<p>紅琥珀　旋覆花　當歸鬚　桃仁　青蔥　丹皮　廣木香　赤芍　米仁　新絳　小青皮　澤蘭葉</p>
<p>二診　廣木香　薏苡仁　炒枳殼　旋覆花　紅琥珀　牡丹皮　全瓜蔞　新絳屑　歸尾　單桃仁　鮮藕汁</p>
<p>三診　紅琥珀　金鈴子　青皮　丹皮　廣木香　炒延胡　枳殼　米仁　歸尾　藕汁</p>

<h2>肛癰</h2>
<p>（案1）馬，左，飲馬橋，三月十七日。真陰虧損，濕熱下注，結為肛癰。潰孔成漏，膿水淋漓，已經半載，陰氣更傷，乍寒乍熱，咳嗆火升。脈左細弦右數，舌苔糙黃。神色少華，漸延虛怯一路。最恐紅症復來，即所謂天穿地漏也。擬滋水以制火，使水升火降，敷衍歲月而已。</p>
<p>大補陰丸，入麥冬、天冬、沙參、象牙屑、川石斛、炙甘草。</p>
<p>二診　糯稻根鬚　大熟地　大生地　青鱉甲　川黃柏　懷山藥　淡天冬　象牙屑　龜腹板　炙甘草　東白芍　川石斛</p>
<p>（案2）管，左，華陽橋。七月二十八日。咯血三載，屢屢復發。少陰不足，陽明有餘。不足者，真陰虛。有餘者，陽明大盛也。陰虛肺熱，下移大腸，遂生肛癰。起經三月，潰已二旬向外。始則膿出濃厚，繼則轉清。外之腫勢雖退，而作痛未除。其痛每以大便時則盛，可見瘡口與腸頭貫通，所以矢氣則便從孔出也，此即成漏之象。脈右數左細，舌苔粉白。胃谷減少，大便燥結，陰分是虛，痰火內擾。本原之病，極難理治，莫作尋常癰而論之。擬仿丹溪法。</p>
<p>大生地　北沙參　麥冬肉　丹皮　川貝元武板　川柏　知母　雲苓　瓜蔞霜　火麻仁生甘草梢　水梨肉</p>
<p>二診　痛緩便通。</p>
<p>瓜蔞仁　甘草梢　大生地　川貝　龜腹板　茯神　整玉竹　北沙參　知母　柏子仁　火麻仁　柏子仁</p>
<p>三診　西沙參　生白芍　黃柏　甘草梢　大生地　龜板腹　柏子仁　水梨肉　麥門冬　知母　雲苓</p>
<p>四診　鹽水炒熟地　鹽水炒知母　雲苓　旱蓮頭　草梢　鹽水炙龜板　鹽水炒川柏　女貞子　北沙參　麥冬肉</p>
<p>五診　大熟地　白芍　雲苓　懷山藥　淡天冬　丹皮　女貞子　甘草　西洋參　龜腹板</p>
<p>六診　大生地　生白芍　知母　茯神　麥冬　沙參　白花百合　煎湯代水</p>
<p>（案3）劉，左，湖州。七月二十八日。肝腎陰虛，濕熱下注，肛癰成漏，綿延半載。滋水淋漓，陰炁氣更傷。舌紅，苔白糙，脈息細數。難以除根者。仿丹溪法。</p>
<p>大熟地　雲苓　丹皮　龜板腹　懷山藥　象牙屑　澤瀉　東白芍</p>
<p>二診　腹中作脹。</p>
<p>大熟地　雲苓　丹皮　米仁　懷山藥　象牙屑　澤瀉　橘白　生白芍</p>
<p>三診　北沙參　川貝　橘白　福澤瀉　麥門冬　白芍　雲苓　草梢　大熟地　左牡蠣</p>
<p>四診　大生地　清阿膠　東白芍　北沙參　麥冬肉　甘草梢　象牙屑　龜腹板　知母　東川柏</p>
<p>五診　大生地　歸身　雲苓　丹皮　龜腹板　白芍　甘草梢　澤瀉　北沙參　米仁</p>
<p>（案4）肖，左，湖州。十一月初七日。咳嗽經久，肺熱下移，大腸結為肛癰，潰膿之下，堅腫未化，最慮淹纏成漏。舌苔糙黃，脈來滑數。陰虛體質，怕有失血之虞。</p>
<p>北沙參　真川貝　雲茯苓　知母　整玉竹　天花粉　川柏　草梢　甜杏仁　細生地</p>
<p>二診　咳嗽肋痛，夢泄。</p>
<p>大生地　雲苓　川貝　藕汁　清阿膠　絲瓜絡　知母　草梢　北沙參　牡丹皮　夜交藤</p>
<p>三診　大生地　沙參　川貝　龜腹板　清阿膠　麥冬　甘草　雲苓　象牙屑　生白芍</p>

<h2>懸癰</h2>
<p>（案1）解，左，桃花塢。二月十二日。陰虛體質，濕熱下注，三陰結為海底懸癰，潰膿不暢，堅腫未化。其毒留戀，未可泛視，所慮淹纏成漏者。</p>
<p>小生地　歸身　土貝　澤瀉　生綿耆　赤芍　丹皮　生草　川芎　瓜蔞根</p>
<p>二診　生綿耆　赤芍　赤苓　土貝　小生地　瓜蔞根　白桔梗　甘草梢　當歸　連翹</p>
<p>三診　小生地　歸身　雲苓　忍冬藤　綿耆皮　赤芍　土貝　甘草梢　丹皮　米仁</p>
<p>四診　小生地　歸身　丹皮　生綿耆　赤芍　澤瀉　天花粉　雲苓　甘草</p>
<p>五診　小生地　歸身　米仁　忍冬藤　生綿耆　赤芍　土貝　甘草梢　川芎　雲苓</p>
<p>六診　瓜蔞　甘草梢　小生地　歸尾　槐米　福澤瀉　生綿耆　赤芍　土貝　丹皮　忍冬藤　廣陳皮</p>
<p>（案2）蘇，左，下津橋。十月初三日。陰虛濕熱下注，結為海底懸癰。雖潰，膿泄不爽，堅腫未化。最慮淹纏成漏者。</p>
<p>小生地　赤芍　土貝　生綿耆　天花粉　澤瀉　歸尾　丹皮　甘草梢</p>
<p>二診　大生地　白歸身　雲苓　澤瀉　北沙參　赤芍藥　丹皮　甘草梢　生綿耆　龜腹板</p>
<p>三診　大生地　歸身　川柏　雲苓　西洋參　赤芍　知母　甘草　生綿耆　龜板</p>
<p>四診　剪管。</p>
<p>潞黨參　歸身　川貝　米仁　大生地　白芍　雲苓　草梢　生耆　龜板</p>
<p>五診　潞黨參　歸身　知母　象牙屑　綿黃耆　東白芍　川柏　甘草梢　雲苓　龜腹板</p>
<p>六診　潞黨參　歸身　川柏　雲苓　綿黃耆　白芍　知母　生草梢　大生地　龜板</p>
<p>七診　大熟地　山萸肉　丹皮　懷山藥　龜板　澤瀉　潞黨參　雲苓　生草梢</p>
<p>八診　潞黨參　懷山藥　雲苓　澤瀉　大熟地　山萸肉　丹皮　象牙屑　淡天冬　龜腹板</p>
<p>九診　象牙屑　山萸肉　黨參　大熟地　歸身　雲苓　澤瀉　山藥　白芍　丹皮</p>

<h2>子癰</h2>
<p>（案1）宋，右，北圻。六月初九日。始因濕溫寒熱，痧穢阻氣，左睪丸脹大作痛，漸成子癰。身熱氣促，舌苔干黃，脈息細數，勢有正不克邪之險。</p>
<p>廣藿梗　金鈴子　陳皮　六一散　炒赤芍　大豆卷　白杏仁　大連翹　佩蘭葉　江枳殼　川通草</p>
<p>二診　廣藿梗　姜半夏　金鈴子　赤苓　廣陳皮　紫厚朴　江枳殼　炒延胡　赤芍　廣木香　佩蘭葉</p>
<p>（案2）李，左，吳江。七月初二日。久瘧陰虛，濕熱下注，肝絡失宣，左睪丸脹大，囊腫而痛，漸成子癰。舌紅苔黃，脈息細數。且以疏泄分滲。</p>
<p>老蘇梗　小青皮　土貝　炒延胡　金鈴子　枳殼　益元散　單桃仁　佩蘭葉</p>
<p>二診　冬桑葉　赤芍藥　青皮　益元散　全瓜蔞　當歸鬚　牡丹皮　金鈴子　枳殼　佩蘭葉　荷梗　延胡索</p>
<p>三診　藿梗　青皮　益元散　赤芍　延胡炒　金鈴　枳殼　佩蘭葉　歸尾　木香　通草</p>
<p>四診　川黃連（吳萸下）　赤芍　黑山梔　澤瀉　益元散　牡丹皮　青皮　土貝母　金鈴　延胡索　橘核</p>
<p>五診子癰漸小。</p>
<p>廣木香　金鈴　炒延胡　赤苓　川黃連　赤芍　小青皮　橘核　枳殼　澤瀉　當歸鬚　佩蘭葉</p>
<p>六診　整玉竹　歸身　石決明　丹皮　雲茯苓　柏子仁　白芍　宣木瓜　澤瀉　甘草　淮小麥</p>
<p>（案3）袁，左，德清。七月初四日。肝腎陰虛，濕熱下注，子癰成漏。滋水淋漓，睪丸脹大，營衛不和也。舌苔糙，脈息細小。病經三月，藥力難以驟效者。擬養肝泄肝法。</p>
<p>制首烏　柏子仁　生鱉甲　丹皮　東白芍　雲茯苓　石決明　白歸身　澤瀉　真川貝</p>
<p>二診　胸悶氣逆，胃呆。</p>
<p>西洋參　半曲　雲苓　丹皮　石決明　竹茹　金石斛　陳皮　甘草　澤瀉　枳殼　佛手皮</p>
<p>三診　西洋參　川貝　生鱉甲　雲茯苓　丹皮　制首烏　陳皮　石決明　佛手皮　澤瀉　草節</p>
<p>四診　制首烏　歸身　生鱉甲　雲苓　西洋參　大生地　白芍　左牡蠣　澤瀉　牡丹皮</p>
<p>五診　人參鬚　川貝　橘白　雲苓　川石斛　制首烏　歸身　丹皮　甘草　芍藥</p>
<p>六診　廣橘白　人參鬚　制首烏　生鱉甲　雲苓　穭豆衣　大生地　生白芍　石決明　生甘草　白歸身</p>
<p>七診　人參鬚　歸身　柏子仁　石決明　夜交藤　大生地　白芍　甘草節　生鱉甲　茯苓　真川貝</p>
<p>八診　人參鬚　大生地　柏子仁　白芍　粉甘草　白歸身　生鱉甲　歸腹板　雲苓　牡丹皮</p>
<p>九診　人參鬚　歸身　雲茯苓　丹皮　川石斛　夜交藤　白芍　生甘草　澤瀉　陳皮　鮮稻葉</p>
<p>十診　人參鬚　川石斛　炙陳皮　生米仁　雲苓　制首烏　白歸身　牡丹皮　甘草梢　赤芍</p>
<p>十一診　人參鬚　白歸身　甘草節　生鱉甲　制首烏　東白芍　川貝母　象牙屑　雲茯苓</p>
<p>十二診　人參鬚　歸身　雲苓　甘草　穭豆衣　制首烏　白芍　川貝　橘白　象牙屑</p>
<p>十三診　西洋參　半夏　石決明　澤瀉　雲茯苓　金石斛　陳皮　江枳殼　丹皮　米仁　佛手皮</p>
<p>十四診　西洋參　石決明　嫩鉤鉤　丹皮　生甘草　雲茯苓　白蒺藜　川貝母　澤瀉　甘菊花　鮮稻葉</p>
<p>十五診　冬桑葉　製半夏　赤苓　石決明　甘菊花　牡丹皮　廣橘紅　生甘草　嫩鉤鉤　川通草　荷葉邊</p>
<p>十六診　金石斛　江枳殼　川通草　丹皮　廣陳皮　青荷梗　製半夏　全瓜蔞　赤苓　黑梔　真川貝　竹茹</p>
<p>十七診　暑風已清，濕熱未化，納少胸痞。</p>
<p>製半夏　炒枳殼　雲苓　福澤瀉　川石斛　瓜蔞皮　廣橘白　六神麯　生米仁　牡丹皮　川通草　佛手皮</p>
<p>十八診　西洋參　製半夏　川石斛　白歸身　雲茯苓　生穀芽　制首烏　炙橘紅　甘草節　生白芍　生米仁　煎湯代水</p>
<p>十九診　人參鬚　歸身　川貝　生鱉甲　雲茯苓　白芍　橘白　象牙屑</p>
<p>二十診　六味丸，去茱萸、澤瀉，加參鬚、天冬、白芍、交藤、龜板、牙屑。</p>
<p>念一診　人參鬚　懷山藥　茯苓　甘草　淡天冬　大熟地　白芍　象牙屑　夜交藤　敗龜板</p>
<p>念二診　六味丸，去澤瀉，入人參、杜仲、龜板、象牙屑、夜交藤。</p>
<p>念三診　六味丸，去澤瀉，入參鬚、夜交藤、象牙屑、龜板、左牡蠣、糯稻根鬚。</p>
<p>念四診　六味丸，去澤瀉，入天冬、參鬚、龜板、象牙屑、杜仲、稻根鬚。</p>
<p>念五診　人參鬚（一錢）　山萸肉（—錢五）　厚杜仲（溫水炒，三錢）　龜板腹（一兩）　懷山藥（三錢）　大熟地（溫水炒，一兩）　雲苓（四錢）　沙苑蒺藜（鹽水炒，三錢）　象牙屑（五錢）　女貞子（三錢）</p>
<p>念六診　人參　大熟地　象牙屑　雲苓　麥冬　五味　懷山藥　龜腹板　杜仲　山萸肉</p>
<p>念七診　人參　懷山藥　象牙屑　雲苓　天冬　熟地　山萸肉　龜腹板　沙苑子　五味子</p>
<p>念八診　臺人參　炙甘草　淡天冬　麥門冬　雲苓　元武版（一兩）　大生地（五錢）　象牙屑　大熟地（一兩）　五味子（五分）　懷山藥　東白芍（三錢）</p>
<p>念九診　人參（三錢）　熟地（一兩）　麥冬（三錢）　龜板（一兩）　山藥（三錢）　生地（五錢）　天冬（三錢）　炙草（五分）　牙屑（四錢）　歸身　白芍</p>
<p>三十診　人參鬚（二錢）　大生地（五錢）　東白芍（二錢）　象牙屑（五錢）　大熟地（一兩）　雲苓（四錢）　淡天冬（三錢）　麥冬肉（二錢）　歸身（二錢）　龜腹板（一兩）　炙甘草（五分）</p>
<p>膏方　子癰成漏，斂而未痊。</p>
<p>人參鬚　東白芍　象牙屑　淡天冬　左牡蠣　白歸身　龜腹板　大熟地　云茯神　懷山藥　山萸肉　厚杜仲　炒蒺藜　夜交藤　粉甘草　清阿膠</p>
<p>上藥，系法制度。用陰陽水，武火煎三汁，濾去渣，再以文火慢熬至稠厚，將阿膠熔化，次將參鬚湯調和收膏，磁器收貯。每日早晚，挑膏四五錢，淡鹽湯衝下。</p>
<p>（案4）劉，左，北拆。暑濕熱化毒，外候臀部結疽，潰者潰，腫者腫，毒留不化，慮其滋蔓。</p>
<p>青蒿梗　牛蒡　赤芍　益元散　牡丹皮　連翹仁　枳殼　土貝　川通草　佩蘭葉　荷梗</p>
<p>二診　四圍紅暈。</p>
<p>黃防風　赤芍　甘草梢　角針　瓜蔞根　連翹仁　歸尾　白桔梗　土貝　陳皮</p>
<p>三診　廣藿梗　淡黃芩　牛蒡　益元散　枳殼　黃防風　連翹　土貝　佩蘭葉　赤芍</p>
<p>四診　濕溫蘊滯肝絡，右睪丸脹大，紅腫而痛，已成子癰。寒熱往來□已盛，來勢甚速，恐難消退者。</p>
<p>廣木香　金鈴子　歸尾　澤瀉　小青皮　川黃連　炒延胡　橘核　赤苓　益元散</p>
<p>五診　暑濕熱為病。</p>
<p>廣藿梗　金鈴子　枳殼　益元散　小川連（淡萸一分，同炒）　歸尾　白杏仁　炒延胡　赤芍　川通草　姜半夏　佛手皮</p>
<p>六診　寒熱。</p>
<p>佩蘭葉　廣藿梗　青皮　赤芍　澤瀉　牡丹皮　枳殼　冬桑葉　橘核　歸尾　赤苓　黑山梔　佛手皮</p>
<p>七診　形寒，身熱得汗而退，蒸膿象也。</p>
<p>青荷梗　佛手皮　冬桑葉　鬱金汁　瓜蔞　川通草　白杏仁　陳皮　牡丹皮　枳殼汁　桔梗　赤苓　姜半夏　白蔻仁</p>
<p>八診　蒸膿寒熱，浮碎流水，大便未下。</p>
<p>冬桑葉　姜半夏　赤芍　角針　江枳殼　牡丹皮　全瓜蔞　歸尾　桔梗　甘草梢　陳皮</p>
<p>九診　已潰，大便未下，胃呆舌厚。</p>
<p>西洋參　歸身　瓜蔞　甘草　雲苓　生綿耆　赤芍　陳皮　土貝　枳殼　稻葉</p>
<p>十診　腐肉未去。</p>
<p>西洋參　川貝　雲苓　歸身　生綿耆　麥冬肉　橘白　甘草梢　赤芍　鮮稻葉　桔梗</p>
<p>十一診　西洋參　歸身　雲苓　忍冬藤　生綿耆　麥門冬　赤芍　甘草　薏苡仁　川貝　稻穀（一兩）</p>
<p>十二診　少腹之下腫硬。</p>
<p>西洋參　旋覆花　金鈴子　橘核　石決明　火麻仁　夜交藤　當歸鬚　小青皮　蔞仁　柏子仁　藕汁</p>
<p>十三診　旋覆花　金鈴子　青皮　澤瀉　當歸鬚　赤芍　夜交藤　真橘核　丹皮　土貝　柏子仁　鮮藕汁</p>
<p>十四診　少腹結硬稍軟，囊癰仍然，夜寐不安。</p>
<p>細生地　夜交藤　川貝　甘草　赤芍　白歸身　石決明　橘白　橘核　茯神　金鈴子</p>
<p>十五診　少腹結硬未化。</p>
<p>西洋參　白歸身　金鈴子　橘核　茯苓　丹皮　柏子仁　赤芍　炒延胡　土貝　石決明　鮮藕汁</p>
<p>十六診　腹痛稍止。</p>
<p>西洋參　旋覆花　赤苓　澤瀉　赤芍　白歸身　石決明　丹皮　土貝　青皮</p>
<p>十七診　西洋參　歸身　橘核　丹皮　雲苓　制首烏　赤芍　甘草　石決明　陳皮　土貝</p>
<p>十八診　少腹結硬，消未能盡。</p>
<p>首烏制　雲苓　陳皮　石決明　赤芍　歸身　甘草　土貝　嫩鉤鉤　丹皮　橘核　藕汁</p>
<p>（案5）林，左，唯亭。十月初二日。濕溫蘊於肝絡，氣阻不宣，左偏子癰，腫痛，潰膿穿膜通胯，糞從孔出，鳴響作痛，舌白，脈濡。理之棘手。</p>
<p>川桂木　韭菜根　青皮　雲苓　生白芍　當歸鬚　豭鼠糞　橘核　澤瀉　小茴香</p>
<p>（案6）錢，左，九房巷。十月廿五日。寒凝氣滯，睪丸脹大作痛不已，寒熱往來，漸成子癰。難已消退。</p>
<p>老蘇梗　金鈴子　橘核　赤苓　赤芍藥　當歸鬚　炒延胡　枳殼　萆薢　荔枝核</p>
<p>二診　廣木香　金鈴子　赤芍　澤瀉　小青皮　當歸尾　炒延胡　橘核　赤苓　江枳殼　荔枝核</p>
<p>三診　廣木香　金鈴子　歸尾　澤瀉　小青皮　川連子　炒延胡　橘核　赤苓　制香附　荔枝核</p>
<p>四診　作痛不止，大便溏薄。</p>
<p>蘇梗　金鈴　橘核　澤瀉　歸尾　茴香　青皮　延胡　赤芍　烏藥　木香　荔枝核</p>
<p>五診　老蘇梗　青皮　赤芍　金鈴　全當歸　荔核　淡吳萸　橘核　延胡　澤瀉　小茴香　土貝</p>
<p>六診　木香　延胡　橘核　雲苓　歸尾　青皮　金鈴　枳殼　澤瀉　炒赤芍　茴香　荔核</p>
<p>七診　旋覆花　金鈴子　當歸尾　豭鼠矢　炒延胡　韭菜根　赤苓　制首烏　小青皮　橘核</p>
<p>八診　川桂木　韭菜子　金鈴子　橘核　制香附　當歸尾　豭鼠矢　延胡索　枳殼　小青皮　荔枝核</p>
<p>九診　川桂木　青皮　韭菜根　赤苓　當歸尾　廣木香　橘核　豭鼠矢　澤瀉　烏藥　荔核</p>
<p>十診　腎囊漸小。</p>
<p>川桂木　香附　韭菜根　雲苓　柏子仁當歸尾　青皮　鼠矢　澤瀉　橘核</p>
<p>十一診　桂枝　韭菜根　橘核　牡蠣　雲苓　歸身　豭鼠矢　青皮　澤瀉　白芍　荔核</p>
<p>十二診　桂枝　金鈴　白芍　荔核　歸身　青皮　橘核　茴香　澤瀉　延胡</p>
<p>十三診　制香附　歸身　金鈴　橘核　柏子仁　小青皮　白芍　延胡　雲苓　木瓜　荔核</p>
<p>（案7）李，左，桃花塢。九月廿三日。風邪引動濕熱，而為寒熱有汗不解，胸悶頭脹，腎囊腫脹流水，勢有作腐之象，乃脫囊是也。來勢甚速，最恐邪陷之險。</p>
<p>蘇梗　杏仁　廣陳皮　連翹　丹皮　豆卷　姜夏　江枳殼　赤芍　通草　赤苓</p>
<p>二診　冬桑葉　姜半夏　赤苓　金鈴子　大連翹　牡丹皮　廣陳皮　通草　真橘核　江枳殼</p>
<p>三診　金鈴子散合化肝煎，加赤苓。</p>
<p>四診　萆薢　豬苓　炒延胡　冬朮　赤苓　澤瀉　川柏　青皮　金鈴子</p>

<h2>對口疽</h2>
<p>（案1）沈，左，嘉善。七月初四日。鬱火濕熱，會於督脈循行之所，正對口疽。起逾五旬，膿雖得而腐不脫。正虛毒戀猶在，險途也。</p>
<p>潞黨參　赤芍　土貝　甘草節　制蠶　綿黃耆　陳皮　雲苓　歸身　忍冬藤　鮮稻葉（一兩）　煎湯代水</p>
<p>二診　潞黨參　赤芍　茯神　廣陳皮　生甘草　綿黃耆　遠志　杜仲　夜交藤　歸身</p>
<p>三診　潞黨參　歸身　甘草　厚杜仲　雲苓　制首烏　白芍　橘白　川石斛　棗仁</p>
<p>四診　新肉漸生。</p>
<p>潞黨參　歸身　甘草　厚杜仲　雲茯苓　制首烏　白芍　橘白　沙蒺藜　鮮稻根（一兩）</p>
<p>五診　潞黨參　歸身　雲苓　甘草　厚杜仲　制首烏　白芍　橘白　石斛　薏苡仁</p>
<p>六診　潞黨參　歸身　茯神　厚杜仲　炙甘草　制首烏　白芍　棗仁　川石斛　稻穀</p>
<p>七診　有時泄瀉。</p>
<p>潞黨參　歸身　半曲　杜仲　炙甘草　煨姜　炙黃耆　白芍　廣皮　穀芽　雲苓　大棗</p>
<p>八診　臺人參　歸身　萆薢　杞子　制首烏　白芍　橘白　杜仲　雲茯苓</p>
<p>九診　制首烏　歸身　茯神　杞子　炙甘草　臺人參　白芍　棗仁　杜仲　橘白</p>
<p>十診　人參　首烏　茯神　杞子　麥冬　歸身　棗仁　杜仲　甘草　白芍</p>

<h2>偏對口疽</h2>
<p>（案1）徐，左，平望。八月廿八日。鬱火濕熱，會於太陽督脈部分，左偏對口疽。起經二侯有半，潰眼不一，膿出清稀，頂平根散，痛不歸中者。毒邪居於半陰半陽之間，不易透達，深恐里陷。擬溫通提毒法。</p>
<p>鹿角屑　歸身　制蠶　土貝　生耆　桔梗　川桂木　赤芍　角針　茯神　川芎　甘草　茄蒂</p>
<p>二診　黃毛毛角（一錢）　全當歸（三錢）　制蠶（三錢）　桔梗（一錢）　川芎（七分）　茯神（三錢）　大香菌（五隻）　生綿耆（四錢）　赤芍（二錢）　角針（一錢）　遠志（七分）　陳皮（一錢）　甘草（七分）</p>
<p>三診　黃毛毛角　小川芎　制蠶　雲苓　生野於術　赤芍　大有綿耆　全當歸　陳皮　遠志肉　皂角刺　生甘草　鮮穀芽　煎湯代水</p>
<p>四診　潞黨參　赤芍　忍冬　桔梗　雲苓　大有耆　陳皮　制蠶　歸身　甘草</p>
<p>五診　腐肉已去。</p>
<p>潞黨參　歸身　陳皮　甘草　遠志　有耆　赤芍　土貝　茯苓　鮮稻穀</p>
<p>六診　潞黨參　歸身　茯神　忍冬藤　夜交藤　大有耆　白芍　甘草　廣橘白　柏子仁　生穀芽</p>
<p>七診　胃風復腫，曾有寒熱，神倦無力。</p>
<p>黃防風　東白芍　雲苓　甘草節　川貝　大有耆　陳皮　桔梗　白歸身　夜交藤</p>
<p>八診　四圍腫勢稍退，納少，襲風。</p>
<p>制首烏　赤芍　丹皮　忍冬藤　歸身　大有耆　陳皮　茯神苓　甘草節　半夏</p>
<p>九診　十月初二日。右面目紅腫而痛，納少，受風，疽旁腫痛已止。</p>
<p>綿黃耆　姜半夏　陳皮　甘草　土貝　黃防風　白歸身　桔梗　赤芍　枳殼　茯苓</p>
<p>十診　初六日。右目上胞紅腫，左目浮腫，咳嗽痰多。風邪未清也。</p>
<p>綿黃耆　丹皮　半夏　甘草　赤芍　歸身　防風　茯苓　桔梗　陳皮</p>

<h2>玉枕疽</h2>
<p>（案1）沈，左，山塘。八月廿五日。鬱火濕熱，會於督脈太陽部分，右偏玉枕疽。起經十有一日，潰眼不一，膿泄不爽，頂平根散，色澤紫滯，腫勢延走。邪居於半陰半陽之間，不易透達，深恐里陷。擬通疏提毒法。</p>
<p>川羌活　陳皮　桔梗　角針　全當歸　黃防風　赤芍　生草　土貝　白芷　茄蒂</p>
<p>二診　耆皮　當歸　桔梗　角針　川芎　羌活　芍藥　生草　制蠶　陳皮　茄蒂</p>
<p>三診　生黃耆　赤芍　土貝　茯神　川芎　全當歸　陳皮　桔梗　甘草　制蠶　大香菌</p>
<p>四診　生綿耆　川芎　遠志　茯神（辰砂拌赤）　白歸身　野於術　赤芍　生草　土貝　制蠶生　穀芽</p>
<p>五診　潞黨參　白歸身　土貝　忍冬藤　小川芎　綿黃耆　赤芍藥　茯神　甘草節　生穀芽　陳皮</p>
<p>六診　潞黨參　歸身　半曲　夜交藤　小川芎　綿黃耆　赤芍　雲苓　甘草節　陳皮　生穀芽</p>
<p>七診　黨參　赤芍　遠志　夜交藤　歸身　黃耆　陳皮　甘草　生穀芽　半曲</p>
<p>八診　黨參　歸身　川貝　忍冬　首烏　黃耆　赤芍　茯神　甘草　陳皮　穀芽</p>
<p>九診　潞黨參　歸身　茯神　忍冬　綿黃耆　制首烏　赤芍　土貝　甘草　生穀芽</p>
<p>十診　潞黨參　歸身　雲苓　陳皮　忍冬藤　制首烏　赤芍　遠志　半曲　甘草　生穀芽</p>
<p>十一診　人參鬚　白歸身　半曲　忍冬藤　真川貝　制首烏　赤芍　云神　生甘草　陳皮　生穀芽</p>

<h2>偏腦疽</h2>
<p>（案1）顧，左，觀音山。十月二十日。三陰瘧疾，由來三載，陰虛濕熱下注，肛癰成漏。遷延八月，陰分更傷，鬱火濕熱上乘，左偏腦疽。起將四候，木痛無膿，頂平多白，其毒鬱而不達發，是乃惡疑。但有時語言錯雜，易於嘔惡，曾經呃逆。脈左耎右弦數，舌白中光。納穀式凝，胸悶氣怯。明系痰火內熾，病情冗雜，變險可慮也。擬提托安神，必佐化痰之品。</p>
<p>綿黃耆　制蠶　白歸身　廣橘紅　枳殼　甘草節　製半夏　茯神　赤芍　角針　遠志　鮮竹茹</p>
<p>二診　懸擬方。</p>
<p>西洋參　川貝母　白歸身　制姜蠶　遠志肉　雲茯苓　橘紅　赤芍　白桔梗　生草梢　江枳殼　上濂珠粉　二青竹茹</p>

<h2>額疽</h2>
<p>（案1）錢，左，調豐巷。十一月廿四日。陽明濕熱，上乘左額結疽。肉突而腐，膿泄成式微，毒郁不化，理之非易。</p>
<p>羚羊角　天花粉　白桔梗　枳殼　芍藥（赤）　牡丹皮　制蠶　土貝母　甘中黃　連翹仁</p>
<p>二診　細生地　赤芍　天花粉　桔梗　牡丹皮　玉竹　橘紅　土貝　甘中黃　制蠶</p>

<h2>發背</h2>
<p>（案1）許，左，北圻。七月七日。左脈沉細，右濡數。舌紅無苔。神蒙，咽語，氣促汗泄，左偏中發背，毒已內陷，平塌無膿。陷脫之機顯著，風波莫測矣。勉擬。</p>
<p>生西洋參　上濂珠粉（沖服，七分）　當歸身　白桔梗　土貝　大有綿耆　抱木茯神　赤芍藥　制蠶　甘草</p>
<p>（案2）朱，左，豆圓粉。七月廿三日。鬱火濕熱會於足太陽經，腎與膀胱相為表裡，督腎陰虛，陽亦衰微，遂致左偏中騎梁發背。起經兩候，潰眼不一，流水無膿，頂平根散，旁有紅暈，界限不分，往來寒熱。苔薄白，脈左濡右數。大毒鬱於半陰半陽之間，不易透達，深恐里陷之險。擬溫通提毒法。</p>
<p>川桂木　陳皮　角針　茄蒂　綿耆皮　全當歸　赤芍　制蠶　生草　紫草茸　桔梗</p>
<p>二診　桔梗　遠志肉　上肉桂（四分，去粗皮切片煎炒不如末沖服）　赤芍　角針　甘草節　全當歸　陳皮　制蠶　大香菌　大有耆</p>
<p>三診　大有耆　當歸　制蠶　甘草　上肉桂　野於術　赤芍　陳皮　稻穀　川芎　角針</p>
<p>四診　上肉桂（四分）　全當歸　角針　白桔梗　大有耆（四錢）　野於術　小川芎　制蠶　甘草節（七分）　赤芍藥　遠志</p>
<p>五診　大有耆（四錢）　川芎　角針　白桔梗　全當歸　野於術　赤芍　制蠶　甘草節　遠志肉　陳皮</p>
<p>六診　潞黨參　歸身　廣陳皮　甘草節　大有耆　野於術　赤芍　制蠶　大香菌　川芎　雲苓</p>
<p>七診　潞黨參　歸身　陳皮　甘草　鮮稻穀　杜仲　制首烏　雲苓　白芍　米仁　綿黃耆</p>
<p>（案3）姚，左，七月廿二日。鬱火濕熱交蒸，左脾肚發背，復兼騎梁發背。起竟三候，流水無膿頂，平根散，色澤紫滯，不甚知痛。脈息濡數，舌紅苔少。陰分素虛，毒火蘊而不達，怕有內陷之險。擬提托法。</p>
<p>生綿耆　桔梗　角針　生草　赤芍　全當歸　陳皮　土貝　茄蒂　制蠶　紫草茸</p>
<p>二診　上肉桂　當歸　制蠶　大香菌　赤芍　大有耆　川芎　角針　云茯神　桔梗　生草</p>

<h2>胸中疽</h2>
<p>（案1）李，左，高板橋。正月十一日。胸中結疽，流水無膿，頂平根散，色紅帶紫。鬱火濕熱交蒸也。</p>
<p>活命飲。</p>
<p>二診　生綿耆皮　全瓜蔞　土貝母　角針　赤芍藥　當歸身　陳皮　生草梢　茄蒂　桔梗</p>
<p>三診　有黃耆　赤芍　陳皮　土貝　桔梗　生草　歸身　桔梗根　角針　紫茸　雲苓　忍冬藤</p>
<p>四診　大有耆　赤芍　制蠶　甘草　歸身　忍冬藤　制冬朮　陳皮　土貝　冬筍尖　雲苓</p>
<p>五診　西洋參　歸身　制蠶　甘草　甜冬朮　大有耆　赤芍　土貝　忍冬藤　陳皮</p>
<p>六診　西洋參　歸身　制半曲　忍冬藤　生綿耆　甜冬朮　赤芍　制陳皮　甘草　雲苓</p>
<p>七診　西洋參　歸身　雲苓　生甘草　綿耆皮　小生地　赤芍　忍冬藤　生穀芽　橘白</p>
<p>八診　丹皮　雲苓　甘草節　西洋參　歸身　陳皮　土貝　忍冬藤　綿耆皮　赤芍</p>
<p>九診　右腋結疽堅硬。</p>
<p>西洋參　歸身　陳皮　忍冬藤　綿耆皮　雲茯苓　赤芍　土貝　生草梢　花粉</p>
<p>十診　西洋參　赤芍　土貝　歸身　制首烏　陳皮　冬藤　雲苓　甘草</p>
<p>十一診　西洋參　白芍　生鱉甲　忍冬藤　歸身　制首烏　川貝　雲苓　生甘草　丹皮</p>
<p>十二診　疽已漸入佳境。</p>
<p>制首烏　歸身　橘皮　甘草　料豆衣　西洋參　白芍　云皮　冬藤　真川貝</p>

<h2>肩疽</h2>
<p>（案1）項，左，觀音山。七月初十日。暑風濕熱，襲郁太陽之絡，右肩疽，雖潰膿未外泄，頂平根散，竄頭不一。復兼天疱瘡，身熱不解，牙關緊閉。脈息濡數。邪郁不達，慮其昏陷之險。</p>
<p>陳香薷　防風　枳殼　益元散　廣藿梗　牛蒡　白杏仁　土貝　薄荷葉　淡芩　赤芍</p>
<p>二診　前胡　藿梗　防風　杏仁　枳殼　赤芍　柴胡　荊芥　牛蒡　制蠶　土貝母　桔梗　鮮荷葉</p>

<h2>石榴疽</h2>
<p>（案1）胡，右，北碼頭。九月三日。濕火化毒，挾痰痹絡，左肘石榴疽。腐潰流水，旁圍作腫硬作痛巨盛。毒郁不化，勢非輕視者。擬清化宣絡法。</p>
<p>羚羊角　牡丹皮　雲茯苓　絲瓜絡　歸鬚　生耆皮　赤芍　土貝母　甘草節　天花粉　忍冬藤</p>
<p>二診　羚羊角　赤芍　甘菊　廣皮　鮮歸身　細生地　花粉　淡芩　土貝　地骨皮</p>
<p>三診　羚羊角　赤芍　陳皮　甘草節　歸身　細生地　丹皮　雲茯苓　絲瓜絡　天花粉　土貝</p>
<p>四診　生耆皮　赤芍　土貝　甘草節　歸身　赤苓　川芎　天花粉　制半曲　忍冬藤　陳皮　生穀芽</p>
<p>五診　生耆皮　赤芍　陳皮　絲瓜絡　金石斛　赤苓　白歸身　花粉　半夏　生甘草　枳殼　生穀芽</p>
<p>六診　屈伸不利。</p>
<p>生綿耆　陳皮　雲苓　絲瓜絡　白歸身　半夏　米仁　夜交藤　赤芍藥　川貝</p>

<h2>腿疽</h2>
<p>（案1）徐，左，西津橋。七月十七日。素有紅症，陰虛內熱，所謂少陰不足，陽明有餘也。今者時令，暑濕熱深絡中，右腿下面結疽。起經旬日，雖已破頭，膿未外泄。出血不已，有盈碗成盆之多。抽脹而痛，根圍且硬，寒熱往來。舌紅苔糙，脈息小數。腑氣燥結，小溲短赤。一派暑熱迫傷陽絡，血熱妄行之象也。擬氣血兼併清法。</p>
<p>香犀角　生石膏　黑山梔　肥知母　銀花炭　赤苓　鮮生地　炒黑丹皮　炒赤芍　懷牛膝　側柏炭　甘草　鮮藕節　白茅根　荷花露</p>
<p>二診　脈數已緩，舌質仍紅，腿疽流血漸止，痛勢亦可。稍有膿泄，泄而不多。其色瘀紫。究屬營絡之中，熱留未化也。擬清營化毒法。</p>
<p>犀角汁　牡丹皮　花粉　知母　忍冬藤　白茅根　鮮生地　赤芍　連翹仁　川貝　西瓜翠衣　益元散</p>
<p>三診　綿黃耆　桑白皮　大連翹　土貝　甘草節　細生地　地骨皮　花粉　忍冬藤　絲瓜絡</p>

<h2>肚脂</h2>
<p>（案1）王，左，蔞門。七月十一日。暑濕熱化毒，結為肚脂。起經二候，潰眼不一，形為蜂巢，色澤紫滯，根圍散漫，勢如盤旋。舌糙中剝，脈細數。毒鬱於里，怕即內陷之險。擬提托法。</p>
<p>大有耆　川芎　陳皮　制蠶　白桔梗　歸身　川芍　瓜蔞根　土貝　甘中黃　大香菌</p>

<h2>腎囊疽</h2>
<p>（案1）何，左，廟前。七月初十日。右脈沉，左細數。舌苔黃厚。大便燥，小溲短少，灼熱胃呆，左胯及腎囊疽毒。起經半月，潰者潰，腫者腫。已潰者，血多膿少。堅腫不化者，肝火濕熱並盛也。</p>
<p>細生地　牡丹皮　當歸尾　細木通　澤瀉　龍膽草　大連翹　黑山梔　車前子　甘草梢　六神丸（二三十粒）</p>

<h2>脫疽</h2>
<p>（案1）趙，左，黃鶴坊橋。六月廿八日。濕熱大郁化毒，右足指脫疽，流水無膿，腐潰氣穢，色黑皮木，不知痛癢，勢有節骨脫落之慮。擬清托法。</p>
<p>綿黃耆　赤芍　冬朮　人中黃　赤苓　當歸尾　黑大豆　漢防己　丹皮　澤瀉</p>
<p>二診　綿耆　赤芍　黑大豆　懷牛膝　人中黃　歸尾　丹皮　赤苓　澤瀉　鮮桑枝　防己</p>
<p>三診　甜冬朮　漢防己　歸尾　米仁　澤瀉　赤苓　赤茯苓　赤芍　丹皮　人中黃　黑大豆　鮮桑枝</p>
<p>四診　綿黃耆　歸尾　雲苓　生草　赤芍　甜冬朮　丹皮　米仁　桑枝　澤瀉　懷牛膝</p>

<h2>頭面火癤</h2>
<p>（案1）袁，幼，蓮花兜。七月二日。九月嬰孩，暑風濕熱，鬱蒸化毒，頭面火癤，腐潰流水，脾敗無膿，大便泄瀉，身熱不解，目光上竄，口如魚口，舌苔黑糙。其邪深入厥少，勢有面厥閉之危，風波莫測也。</p>
<p>廣藿梗　牡丹皮　茯神　甘中黃　冬桑葉　連翹　土貝　荷葉　羚羊角　鉤鉤　炒淡芩</p>

<h1>卷二</h1>

<h2>失營</h2>
<p>（案1）孫，左，船上。七月廿二日。鬱怒傷肝，思慮傷脾，肝脾鬱火蒸灼生痰，痰痹於絡，右耳根失榮。起經十有餘年，漸次長大，塊磊高突，腐潰翻花，流水氣穢。舌苔剝落，脈來細數。耄耋之年，當此病魔，何能勝任耶？勉擬方，再請高賢酌之。</p>
<p>西洋參　生白芍　茯神　川貝　石決明　制首烏　炒丹皮　遠志　甘草　嫩鉤鉤　藕汁</p>

<h2>馬刀挾癭</h2>
<p>（案1）葛，左，盛澤。正月廿二日。脈左細弦，右滑濡弦。為木旺，滑必有痰，痰即有形之火，火即無形之痰，木旺生風，風陽上旋，始因左偏頭痛，顛頂為甚，繼而左右可根之。下結為馬刀挾癭，其核堅硬腫痛連喉道，痰多黏膩，咽物有礙，如是者百日矣。舌苔黃厚，口乾唇燥，腑氣閉結，納穀式凝。肝膽之病，當其春升，益助其勢，陰液暗傷，痰火日盛，莫可制也。擬育陰制火，咸降化痰法。</p>
<p>生地　石決明　生西洋參　廣橘紅　牡丹皮　川貝　嫩鉤鉤　雲茯苓　柏子仁　鮮竹瀝上濂珠（研細沖，三分）</p>
<p>二診　咽癰痰多。</p>
<p>大生地　真川貝　石決明　甘草　金石斛　西洋參　云茯神　嫩鉤鉤　瓜蔞　炒枳殼　上濂珠（三分）　鮮竹瀝（一兩）　陳皮（一錢，泡湯沖）</p>

<h2>痰癭</h2>
<p>（案1）朱，左。六月初三日。木鬱失調，鬱則生火，火盛生痰，痰痹於絡，右腰軟肉之間結為痰癭。起經七載，漸次長大，形如覆碗，色澤帶紫，時癢時痛。肝病顯然，不宜成潰，潰則難於收斂者。</p>
<p>四制香附　真川貝　丹皮　石決明　白歸身　東白芍　廣橘白　茯苓　海浮石　白蒺藜　大地慄（四個）　陳海蟄（一兩）　煎湯代水</p>
<p>二診　制首烏　白蒺藜　川貝　石決明　牡丹皮　東白芍　甘菊花　橘紅　嫩鉤鉤　夏枯草　雲苓</p>
<p>（案2）載，常熟。七月初七日。右少腹痰癭，起經數載，潰已五月，膿水清稀，結腫不化。營衛不和，痰凝氣聚使然，最難結局也。</p>
<p>四制香附　白歸身　甘草節　石決明　雲茯苓　野於術　東白芍　真川貝　陳皮　夜交藤</p>

<h2>右額痰瘤</h2>
<p>（案1）沈，右，吳江。肝鬱氣阻，挾痰凝聚，右額痰瘤。起經一載，漸次長大，色白木痛。情志之病，藥力難以驟效者。</p>
<p>陳香附　陳膽星　牡丹皮　半夏　橘紅　茯苓　白蒺藜　川貝母　鮮藕肉　風化硝　遠志</p>

<h2>天柱痰瘤</h2>
<p>（案1）周，左，船上。六月初六日。脈來弦滑，舌苔薄白，天柱痰瘤。起經三載，結核堅腫，色白，天柱木痛。本原之病，藥難驟效。</p>
<p>甜冬朮　制首烏　雲茯苓　姜半夏　廣陳皮　白蒺藜　風化硝　陳膽星　浮石　昆布</p>
<p>二診　甜冬朮　姜半夏　雲茯苓　廣橘紅　白蒺藜　白芥子　浮石　昆布　粉甘草　陳膽星</p>

<h2>右頸痰瘤</h2>
<p>（案1）朱，左，雞毛場。十月廿二日。中虛積飲，咳吐黏痰，動則氣促，胃谷減少。右頸痰瘤，潰膿不爽，余堅未化。脈右濡，左部弦滑。乃本原之病也，藥力難效。</p>
<p>潞黨參　野於術　雲茯苓　杜蘇子　白杏仁　姜半夏　廣橘紅　旋覆花　瓦楞子　粉甘草</p>

<h2>鼻孔痰瘤</h2>
<p>（案1）蔣，右，又七月十一日。肺開竅於鼻，肺氣鬱則生火，火盛則生痰，痰火痹絡，鼻孔痰瘤結腫。起經三載，漸次長大，色白木痛，難以消退。</p>
<p>桑白皮　川貝　瓜蔞皮　雲苓　白蒺藜　竹茹　白杏仁　橘紅　白桔梗　甘草　黑梔　枇杷葉</p>
<p>二診　陳膽星　雲苓　白蒺藜　橘紅　白桔梗　川貝　風化硝　桑白皮　甘草　鮮竹茹</p>
<p>三診　桑白皮　白杏仁　橘紅　全瓜蔞　風化硝　地骨皮　川貝　雲苓　白桔梗　粉甘草　鮮竹茹</p>
<p>四診　八月初五日。</p>
<p>桑白皮　白蒺藜　雲苓　風化硝　真川貝　枇杷葉　白杏仁　廣橘紅　生甘草　海浮石　牡丹皮　鮮竹茹</p>

<h2>血瘤</h2>
<p>（案1）胡，左，北圻。七月廿二日。肝火挾痰，凝聚左乳頭之下，結為血瘤，色紅堅腫。遷延八月，不宜成潰，藥力冀其遲破為妙。</p>
<p>鮮首烏　真川貝　橘紅　石決明　赤芍藥　牡丹皮　黑山梔　雲苓　嫩鉤鉤　夏枯草</p>
<p>二診　鮮首烏　牡丹皮　川貝　赤芍　嫩鉤鉤　石決明　黑山梔　橘核　雲苓　小青皮　藕汁</p>
<p>三診　色紅而腫，形如慄大。</p>
<p>鮮首烏　製半夏　川石斛　甘草　牡丹皮　廣橘紅　雲苓　藕汁　石決明　鉤鉤</p>
<p>四診　光潰流水。</p>
<p>制首烏　白歸身　橘紅　雲苓　藕肉　東白首　川貝　丹皮　甘草　石決明　鉤鉤</p>
<p>（案2）陳，右，正義。十二月十七日。右耳根血瘤翻花，肉突如菌，頻頻出血，由肝鬱化火挾痰而成。</p>
<p>大生地　生白芍　牡丹皮　川貝　橘紅　茯苓　石決明　鉤鉤　藕汁　遠志　棗仁</p>
<p>二診　生地黃　生白芍　穭豆衣　丹皮　川貝　橘紅　石決明　鉤鉤　雲苓　甘草</p>

<h2>肉瘤</h2>
<p>（案1）吳，左，南潯。八月初六日。鬱怒傷肝，思慮傷脾，肝脾氣鬱，鬱則生火，火盛生痰，痰隨氣阻，左腿下面結為肉瘤。起經十有七載，漸次長大，腐潰翻花，滋水淋漓，或時出血。舌苔糙黃，脈來濡細。本原情志之病，藥難奏效。</p>
<p>人參鬚　白歸身　東白芍　遠志肉　川貝　橘白　甘草節　左牡蠣　藕汁</p>

<h2>胎瘤</h2>
<p>（案1）楊，左，海門。八月廿一日。左太陽胎瘤，起經五十一載，漸次長大，塊磊高突，按之已軟。勢欲為潰，潰則恐其流血。變險莫測也。</p>
<p>鮮首烏　牡丹皮　生白芍　川貝　陳皮　茯神　甘草　石決明　丹皮　嫩鉤鉤　夏枯草</p>

<h2>渣瘤</h2>
<p>（案1）許，左，城裡。十一月廿六日。右臀下渣瘤，起經三十餘年，腐潰翻花，肉突如菌。營衛不和，滋痰凝聚而成。如斯沉疴，非計日所能奏效者。</p>
<p>二陳湯加黨參、冬朮、制首烏、歸身、白芍、牡蠣</p>

<h2>瘰癧</h2>
<p>（案1）祝，右，護街龍。六月十七日。脈來細澀，舌白中心罩黃，牙宣出血，口味或甜或苦，右頸瘰癧，塊磊堅硬，膚色泛紫，時痛時制止，竄生左頸。此係木鬱，鬱則生火，火盛生痰，痰痹絡中也。病屬內因，藥難驟效。擬育陰泄木，咸降化痰法。</p>
<p>中生地　西洋參　夏枯草　炒丹皮　黑山梔　淡昆布　川貝　象貝　炙橘紅　金石斛　云茯神　石決明　鮮荷葉　鮮藕汁</p>
<p>二診　牙宣出血，痰癧作痛，蒸膿。</p>
<p>西洋參　牡丹皮　川貝母　雲苓　大生地　生鱉甲　麥冬肉　黑山梔　炙橘紅　石決明　川石斛　藕汁</p>
<p>三診　痰癧已潰，牙宣已止。</p>
<p>西洋參　花粉　生鱉甲　懷膝　整玉竹　麥冬肉　知母　炒丹皮　茯苓　川貝</p>

<h2>痰癧</h2>
<p>（案1）武，左，白蓮橋。七月十八日。左頸痰癧，起經半載，成管不斂，堅硬不化。陰虛痰火痹絡，藥力難以驟效。</p>
<p>大生地　牡丹皮　夏枯草　淡昆布　川貝母　北沙參　橘紅　雲苓　左牡蠣　地骨皮</p>
<p>二診　近受暑濕兼有火癤。</p>
<p>北沙參　廣陳皮　牡丹皮　赤芍　土貝　桑白皮　夏枯草　青蒿子　甘草　地骨皮　荷梗</p>
<p>三診　北沙參　牡丹皮　黑山梔　川貝　海浮石　白杏仁　地骨皮　粉甘草　橘紅　石決明</p>
<p>四診　羚羊角　青蒿　土貝　六一散　赤芍　丹皮　連翹　川通草　青荷梗　枳殼</p>
<p>五診　制首烏　牡丹皮　川貝　石決明　北沙參　生鱉甲　雲苓　橘紅　左牡蠣</p>
<p>六診　七月初二日。</p>
<p>整玉竹　丹皮　生鱉甲　甘草　雲苓　制首烏　川貝　石決明　鉤鉤　橘紅</p>
<p>七診　北沙參　炒丹皮　川貝　石決明　雲茯苓　中生地　夏枯草　橘紅　鉤鉤　海浮石</p>
<p>八診　制首烏　橘紅　炒丹皮　真川貝　整玉竹　茯苓　石決明　生鱉甲　鉤鉤</p>
<p>（案2）劉，左，中街路。九月廿四日。左頸痰癧累累成串，已經二載，漸次長大，屢屢失血，咳嗆頻頻，舌紅脈細。病屬本原，極宜靜養善調，冀其由漸消退不破為吉。擬養陰陰制火，咸降化痰主之。</p>
<p>大生地　牡丹皮　左牡蠣　元參心　北沙參　淡天冬　真川貝　海浮石　夏枯草　雲苓　鮮藕汁</p>
<p>二診　女貞子　鮮藕汁　西洋參　東白芍　真川貝　雲茯苓　夏枯草　大生地　牡丹皮　廣橘紅　嫩鉤鉤　石決明　左牡蠣</p>
<p>三診　大生地　大白芍　麥冬肉　川貝母　知母　左牡蠣　清阿膠　北沙參　云茯神　甘草　昆布　鮮藕汁</p>
<p>（案3）徐，幼，太平橋。十月初二日。陰虛體質，暗生內熱，蒸爍生痰，痰痹於絡，左頤痰癧，起經一載，潰孔成管，膿水淋漓，頦下余核累累不一。右肘流痰，亦已潰泄，膿水無多。氣陰並乏，舌色光紅，脈情細小。本原病也，藥力善調，冀其緩緩圖功。擬養陰制火，佐以降痰。</p>
<p>大生地　川貝　生鱉甲　雲苓　麥冬肉　北沙參　橘紅　左牡蠣　蒺藜　丹皮　川石斛</p>
<p>二診　大生地　東白芍　川貝母　川石斛　雲苓　北沙參　炙甘草　廣橘皮　雲苓　懷山藥　生鱉甲</p>
<p>三診　制首烏　川貝　粉丹皮　左牡蠣　制於術　北沙參　橘紅　川石斛　海浮石　茯苓</p>
<p>（案4）蔣，左，南潯。十一月初四日。脈細滑數，舌紅苔少，陰分素虛，痰火有餘也，左右頸間結為痰癧，已經六載。中秋之前，襲風咳嗽，化火傳入少陽，而為鼻痔，左右皆有，結核腫作脹，窒塞不通，由來三月。此太陰足手陽同病，非計日所能奏效者。</p>
<p>竹茹　枇杷葉　羚羊角　白蒺藜　橘紅　枳殼　丹皮　茯苓　桑葉　川貝母　甘菊花　桔梗　杏仁　生草</p>
<p>（案5）鮑，右，下津橋。十一月七日。八脈不調，經事參前，陰虛木鬱，鬱則生火，火盛生痰，痰痹於絡，左右頸間結為痰癧，累累成串，竄生腋間，由來三月，漸次長大。舌紅苔糙，脈情細小。病屬本原，藥力難於驟效。擬仿八味逍遙散加減。</p>
<p>大生地（浮石粉砂）　制香附　白芍　石決明　蒸於術　鱉血拌柴胡　牡丹皮　歸身　川貝　黑山梔　雲苓</p>
<p>二診　大生地　川貝母　牡丹皮　黑山梔　橘紅　白芍　制於術　制香附　瓦楞子　茯苓　歸身　藕汁</p>
<p>三診　大生地　牡丹皮　白芍　橘紅　夏枯草　制香附　黑山梔　川貝　雲苓　石決明　鉤鉤</p>
<p>（案6）高，左，高師巷。十二月十二日。脈左細右數，舌紅苔糙，頦下痰癧結核累累，由來已久。近起腹膨而痛，肝脾不和，診有停滯也。且擬疏和治其內。</p>
<p>江枳殼　半夏（薑製）　神麯　澤瀉　木香汁　甜冬朮　陳皮　麥芽　赤苓　萊菔子</p>

<h2>鎖喉痰癰</h2>
<p>（案1）陸，船上。正月初十日。失血之後，陰虛，痰火上乘結為鎖喉癰，外喉腫脹，色白木痛。舌白，脈滑細。諸氣膹郁，皆屬於肺也。</p>
<p>杜蘇子　黑山梔　橘紅　海浮石　真川貝　雲苓　白杏仁　桑白皮　瓜蔞　枇杷葉　牡丹皮　竹茹</p>
<p>二診　冬桑葉　白杏仁　牡丹皮　黑山梔　茯神　甘草　浮石　蛤殼　杜蘇子　真川貝　橘紅　鮮竹茹</p>

<h2>托腮痰癰</h2>
<p>（案1）陳，右，長邑前。正月初九日。右托腮痰癰腫硬作痛，形寒身熱，形痛胸悶，舌白，脈濡數。有蒸膿之象，慮其轉重。</p>
<p>柴胡　防風　制蠶　土貝母　連翹　牛蒡　杏仁　枳殼　荊芥　桔梗</p>
<p>二診　柴胡　防風　連翹　桔梗　赤芍　土貝　牛蒡　杏仁　馬勃　枳殼　制蠶　陳皮</p>
<p>三診　桑葉　連翹　瓜蔞　制蠶　橘紅　生草　牛蒡　桔梗　赤芍　土貝　杏仁　枇杷葉</p>
<p>四診　托腮痰癰已潰。</p>
<p>生耆　瓜蔞根　桔梗　生草　赤芍　羚羊角　云茯神　土貝　竹茹　橘紅　絲絡</p>
<p>五診　生綿耆　桔梗　絲瓜絡　赤芍　雲苓　陳皮　生草　土貝　天花粉　竹茹</p>
<p>六診　整玉竹　茯神　橘紅　浮石　桑白皮　西洋參　川貝　甘草　丹皮　花粉　竹茹</p>

<h2>對口痰癰</h2>
<p>（案1）陶，右，馬鞍浜。正月十九日。三陰虛久，三陰並虧，濕熱蒸痰結為對口痰癰，腫脹而痛，往來寒熱，成膿象也。擬疏通提毒法。</p>
<p>真人活命飲加茄蒂</p>
<p>二診　對口痰癰，刺潰，膿出頗多。</p>
<p>生耆皮　赤芍　桔梗　甘草　白歸身　陳皮　茯苓　土貝　川芎　制蠶</p>

<h2>風痰</h2>
<p>（案1）金，右，王樞蜜巷。九月初六日。風溫挾痰，痹阻太少二陽之絡，左纏頸風痰。起經四候，堅硬而痛，色白不變，形勢頗大，牙關不利，寒熱往來。舌白，脈細。其邪鬱而不達，慎仿內陷之險。擬仿如聖飲意。</p>
<p>柴胡　當歸　赤芍　防風　廣陳皮　羌活　川芎　白芷　姜夏　烏藥　甘草</p>
<p>二診　柴胡　防風　羌活　赤芍　陳皮　當歸　生草　川芎　半夏　烏藥</p>
<p>三診　蒸膿之象。</p>
<p>綿黃耆　黃防風　制半曲　土貝　赤芍　歸身　角針　陳皮　甘草節　桔梗　茯神</p>
<p>四診　開潰。</p>
<p>西洋參　雲茯苓　生耆　鉤鉤　橘白　歸身　絲瓜絡　赤芍　生草　真川貝</p>
<p>五診　人參鬚　川貝　茯神　甘草　歸身　綿黃耆　赤芍　淮小麥　棗仁　橘白　夜交藤</p>
<p>六診　汗泄頻頻，旁圍起瘰，流水滋蔓。</p>
<p>人參鬚　川石斛　歸身　丹皮　云茯神　綿黃耆　川貝　赤芍　麥冬　甘草節</p>
<p>七診　汗泄未止。</p>
<p>人參鬚　酸棗仁　綿黃耆　白歸身　云茯神　真川貝　甘草節　川石斛　東白芍　夜交藤</p>
<p>八診　生熟穀芽（各三錢）　人參鬚　歸身　川貝母　川斛　夜交藤　茯神　蒸於術　白芍　炙橘白　甘草　綿黃耆　川斛</p>
<p>九診　人參鬚　白歸身　川貝　甘草　綿黃耆　制於術　赤芍　陳皮　茯苓　絲瓜絡　穀芽</p>
<p>（案2）宋，左，吳江。九月十四日。風邪挾痰痹阻少陽陽明，右纏頸風痰漫腫而痛，痛連喉道，咽物有礙。舌苔糙黃，脈息滑數。有升逆痰阻之變，不可忽也。</p>
<p>柴胡　蘇子　防風　桔梗　枳殼　土貝　牛蒡　赤芍　杏仁　橘紅　制蠶　枇杷葉</p>
<p>二診　柴胡　防風　橘紅　殭蠶　赤芍　連翹　牛蒡　杏仁　桔梗　土貝　瓜蔞　枳殼　枇杷葉</p>
<p>三診　桑葉　防風　制蠶　連翹　赤芍　牛蒡　杏仁　瓜蔞　桔梗　土貝　橘紅</p>
<p>四診　桑葉　赤芍　防風　桔梗　牛蒡　制蠶　丹皮　陳皮　瓜蔞　土貝　杏仁　生草</p>
<p>五診　勢必成膿。</p>
<p>冬桑葉　赤芍　陳皮　牛蒡　羚羊角　白杏仁　制蠶　連翹　角針</p>
<p>六診　正在蒸膿。</p>
<p>羚羊角　瓜蔞　赤芍　角針　牛蒡子　牡丹皮　連翹　橘紅　土貝　桔梗</p>
<p>七診　刺潰。</p>
<p>生綿耆　雲苓　赤芍　土貝　生草　西洋參　橘紅　桔梗　瓜絡　鮮穀芽　川石斛</p>
<p>八診　西洋參　歸身　橘紅　茯苓　生麥芽　大有耆　赤芍　土貝　夜交藤　生穀芽　生草</p>
<p>九診　痛緩胃醒。</p>
<p>西洋參　川貝母　歸身　甘草　大有耆　麥門冬　廣橘紅　赤芍　茯神　川斛</p>
<p>十診　大有耆　白歸身　川貝母　甘草節　雲茯苓　西洋參　赤芍藥　陳皮白　絲瓜絡　夜交藤　生穀芽</p>
<p>十一診　旁圍堅硬，色紅，防其攻頭。</p>
<p>大有耆（三錢）　姜夏　白蒺藜　雲茯苓　赤芍藥　白歸身　陳皮　夜交藤　姜竹茹　甘草節　土貝母</p>
<p>十二診　大有耆　雲茯苓　白歸身　夜交藤　赤芍　白蒺藜　石決明　姜半夏　廣橘紅　生草　嫩鉤鉤　鮮竹茹</p>
<p>十三診　西洋參　絲瓜絡　廣陳皮　製半夏　歸身　生綿耆　雲茯苓　制香附　甘草節　赤芍　嫩鉤鉤　夜交藤</p>
<p>十四診　制首烏　白歸身　川貝　雲苓　綿黃耆　北沙參　赤芍藥　陳皮　甘草　絲瓜絡</p>

<h2>痰串</h2>
<p>（案1）顧，左，松江。十月十二日。風火痰痹於少陽陽明之絡，右腮頤痰串，潰膿不順，膿泄不暢，毒有所積，頸間紅腫已有竄頭之象。脈左細右滑數，舌紅薄苔。此體質陰虛，痰火有餘也。</p>
<p>羚羊角　整玉竹　川貝　海浮石　牡丹皮　雲茯苓　橘紅　鉤鉤　甘草　鮮竹茹</p>
<p>二診　整玉竹　金石斛　真川貝　赤芍　牡丹皮　天花粉　炙橘紅　石決明　雲苓　甘草　鉤鉤</p>
<p>（案2）徐，左，虹橋。十二月初六日。頸間痰串，結核累累，痰聲上下，甚至嘔吐。舌苔白，脈滑細。症屬陰虛，理之非易者。</p>
<p>杜蘇子　萊菔子　白杏仁　廣陳皮　製半夏　江枳殼　雲苓　風化硝　鮮竹瀝　海浮石　蒺藜</p>
<p>二診　杜蘇子　白杏仁　姜半夏　陳皮　枳殼　全瓜蔞　甘草　風化硝　陳菔子　茯苓　海浮石　竹瀝（薑汁沖）</p>
<p>三診　杜蘇子　白芥子　全瓜蔞　陳皮　風化硝　竹瀝　萊菔子　江枳殼　白杏仁　半夏　雲茯苓　枇杷葉</p>
<p>四診　桑葉　姜半夏　雲苓　風化硝　蒺藜　丹皮　橘皮　全瓜蔞　生甘草　枳殼</p>
<p>五診　痰聲又起。</p>
<p>杜蘇子　姜半夏　雲苓　蒺藜　白芥子　鮮竹瀝（薑汁和沖）　萊菔子　廣橘紅　風化硝　甘草　江枳殼</p>

<h2>痰胞</h2>
<p>（案1）費，右，宋家橋。七月廿一日。舌下痰胞結腫木痛，面浮肢重，腹膨作脹，脈息濡滑。內外病情，理之非易者。</p>
<p>金石斛　赤苓　江枳殼　二青竹茹　廣橘紅　生草　萊菔子　薏苡仁　姜半夏　白芥子</p>
<p>二診　紫厚朴　半夏　萊菔子　豬苓　真穹術　陳皮　白芥子　澤瀉　帶皮苓　枳殼　冬瓜皮</p>
<p>三診　真穹術　廣皮　萊菔子　大腹皮　豬苓　澤瀉　赤茯苓　紫厚朴　白芥子　五加皮</p>
<p>冬瓜皮、陳麥柴，二味煎湯代水。</p>

<h2>絡痰</h2>
<p>（案1）沈，左，震澤。七月十二日。素有遺泄，少陰陰虛，少陽相火上炎，火盛生痰，痰生熱，熱生風，風火痰痹絡，左鼻絡痰結腫，按之堅硬，腫而木痛，鼻淵流涕，舌薄苔白，脈右滑細左數，胃谷減少，腑氣燥結。病經四月，難以消退，潰則易於翻花，不收斂者。擬清泄化痰法。</p>
<p>冬桑葉　白蒺藜　川貝　雲苓　牡丹皮　橘紅　甘菊花　鉤鉤　遠志　枳殼　陳膽星　石決明　二青竹茹</p>
<p>二診　陳膽星　川貝　橘紅　丹皮　石決明　雲茯苓　白蒺藜　鉤鉤　竹瀝（薑汁和沖）　風化硝　羚羊角</p>

<h2>血汜</h2>
<p>（案1）沈，幼，臨頓路。正月廿五日。兩臂血汜三月，胎火深蘊營中，藥力以圖遲破為幸。</p>
<p>香犀角汁　赤芍藥　黑山梔　細生地　飛青黛　元參心　牡丹皮　石決明　嫩鉤鉤</p>

<h2>血菌</h2>
<p>（案1）金，左，蜆子巷。七月廿一日。陽明絡熱，右臂後血菌。起經數載，潰已月餘，頻頻流血，漸次肉突翻花，極難理治之症。擬清營泄熱。</p>
<p>香犀角　鮮生地　牡丹皮　赤芍　麥冬　黑山梔　天花粉　懷牛膝　知母　白茅根　藕節</p>
<p>二診　香犀角　天花粉　黑山梔　赤芍　懷牛膝　牡丹皮　白知母　地骨皮　雲苓　側柏炭　白茅根</p>
<p>三診　香犀角　細生地　牡丹皮　茯神　知母　川貝　青黛　黑梔　藕肉　赤芍　懷膝　茅根</p>
<p>四診　細生地　花粉　茯神　懷膝　丹皮　生草　麥冬肉　知母　紫丹參　赤芍　藕汁</p>
<p>（案2）馬，左，無錫。七月初五日。肝膽鬱火內熾，右□之下結為血菌。起經五月，漸長大，頻頻出血。內因之症，藥難驟效，宜靜養善調，冀其帶疾延年而已。</p>
<p>二原生地　墨穭豆衣　真川貝　生白芍　雲苓　丹皮　石決明　黑山梔　嫩鉤鉤　甘菊炭　鮮藕汁</p>

<h2>血箭</h2>
<p>（案1）費，左，胥門。八月廿四日。陽明絡熱，右顴血箭，血出盈碗盛，脈左細右數，舌紅苔糙，理之棘手者。</p>
<p>香犀角　天花粉　赤芍藥　懷牛膝　細生地　肥知母　血餘炭　側柏炭　牡丹皮　麥門冬　藕節（三個）</p>

<h2>白珠腫脹</h2>
<p>（案1）沈，右，跨塘。二月廿八日。肺肝鬱火內熾，右目白珠腫脹。遷延七載，病道深遠，藥力難以奏效者。</p>
<p>制首烏　丹皮　棗仁　甘草　料豆衣　山梔　茯神　鉤鉤　藕肉　石決明　浙甘菊</p>

<h2>睛明漏</h2>
<p>（案1）王，右，北圻。八月廿六日。右睛明漏症復發，流膿作癢作痛。陰虛絡熱，難以除根者。</p>
<p>羚羊角　牡丹皮　黃甘菊　川貝　石決明　細生地　白蒺藜　雲苓　鉤鉤　黑山梔</p>
<p>二診　細生地　白蒺藜　天花粉　石決明橘紅　牡丹皮　黃甘菊　黑山梔　鉤鉤　川貝</p>
<p>三診　細生地　牡丹皮　鉤鉤　白蒺藜　淡芩　赤芍　生草　天花粉　石決明</p>
<p>四診　右眼漏流膿，出水淚。</p>
<p>細生地　當歸鬚　淡芩　花粉　牡丹皮　冬桑葉　石決明　山梔　鉤鉤　白蒺藜</p>
<p>五診　細生地　淡黃芩　牡丹皮　甘草　綠升麻　天花粉　當歸鬚　鉤鉤　石決明</p>

<h2>石疽</h2>
<p>（案1）施，左，塘西。九月十七日。脈左細右滑數，舌紅無苔，是陰不足而痰火有餘之見端，病起肝鬱，鬱則生火，火盛生痰，痰火上乘，痹於陽明之絡，左睛明之下結為石疽，其堅如石，色澤紅紫。起經三載，漸次長大，竟有成潰之象，潰則翻花流血。難治之症，石藥必佐怡養功夫，冀能遲破為妙。擬養陰泄木，咸降化痰法。宗木鬱泄之，痰火降之，陰虛養之。未識然否，侯高明歧之。</p>
<p>制首烏　北沙參　真川貝　石決明　雲茯苓　廣橘紅　牡丹皮　黑山梔　海浮石　嫩鉤鉤　夏枯草　鮮藕汁</p>

<h2>鼻衄</h2>
<p>（案1）顧，左，馬鋪橋。八月十九日。</p>
<p>脈左細數，右關數促，舌色淡白，口苦且干，鼻血頻來，有成盆盈碗之多。是少陰不足，陽明有餘之見症。擬宗景岳法。</p>
<p>大熟地（鹽水炒，五錢）　麥冬肉（五錢）　懷牛膝（五錢）　墨汁旱蓮（三錢）　生石膏（五錢）　女貞子（三分）　肥知母（五錢）　元參心（三錢）</p>
<p>朝，服大補陰丸，淡鹽湯送下。</p>
<p>二診　大熟地　紫丹參　地骨皮　懷牛膝　麥冬肉　白芍　雲苓　甘草　生石膏　肥知母</p>

<h2>梅核膈</h2>
<p>（案1）韓，右，吳江。八月廿二日。火熱上氣，痰隨氣升，嚥下噎塞時降，蒂舌微腫，喉下哽痛，舌苔糙白，脈來滑細，此梅核膈也。擬仿《金匱》法加減。</p>
<p>細北沙參　川貝　茯苓　生蛤殼　麥冬肉　橘紅　甘草　海浮石　白粳米</p>
<p>二診　細北沙參　川貝　茯神　生蛤殼　蜜炙桑皮　莧橋麥冬　橘紅　甘草　金石斛　枳殼　竹茹</p>
<p>（案2）翁，左，東山。十二月十五日。諸氣膹郁，皆屬於肺。肺氣鬱則生火，火盛則生痰，痰火上乘，嚥下噎塞唧唧有聲，時升時降，舌糙中剝，脈細濡，梅核膈症已成，理之棘手者。議苦辛宣泄法。</p>
<p>炒蘇子　紫菀茸　云茯神　炙甘草　白杏仁　炙橘紅　白桔梗　黑山梔　瓜蔞皮</p>

<h2>纏喉風</h2>
<p>（案1）繆，左，幼，斜港。十一月九日。風溫襲郁上焦，纏喉風兩侯，痰聲如踞，氣促神疲，寒熱盛衰，脈滑而數，勢將痰湧閉塞，至險侯也。勉擬。</p>
<p>葶藶（七分，隔紙焙去油）　生草　萊菔子　白桔梗　杏仁　炒蘇子　橘紅　牛蒡子　射干　枳殼　枇杷葉</p>

<h2>爛喉風</h2>
<p>（案1）李，左，金山頭。九月廿三日。風溫厲邪襲肺胃，爛喉風五日，紅腫而痛，當喉白腐，腐連蒂舌咽關，身熱形寒，舌白脈浮數。邪勢方張，慮其轉重。擬疏解法。</p>
<p>青蔥白　前胡　荊芥　桔梗　赤芍　牛蒡　連翹　黃防風　馬勃　杏仁　土貝　甘中黃　淡豆豉</p>
<p>二診　腐勢尚延，疳勢未定，寒熱未退。</p>
<p>羚羊角　淡豆豉　土貝　赤芍　牛蒡　白杏仁　白桔梗　紫馬勃　冬桑葉　黑梔　大連翹　甘中黃　老枇杷葉</p>

<h2>爛喉痧</h2>
<p>（案1）沈，左，北圻。七月初十日。暑風厲邪襲郁上焦，咽腐腫痛，丹痧現而未透，面部不發，胸悶頭脹，身熱形寒，舌苔白，脈濡數。邪勢方張，症機靡定也。擬疏解透痧法。</p>
<p>陳香薷　牛蒡子　防風　枳殼　桔梗　蟬衣　紫浮萍　白杏仁　荊芥　赤芍　土貝　西河柳</p>
<p>二診　老枇杷葉　西河柳　紫背浮萍　白杏仁　桔梗　赤芍　牛蒡　防風　大豆卷　蟬衣　馬勃　土貝　連翹　枳殼</p>
<p>三診　寒熱未退。</p>
<p>冬桑葉　牛蒡　連翹　土貝母　淡豆豉　桔梗　前胡　赤芍　枳殼　馬勃　白杏仁　枇杷葉</p>
<p>四診　痧子已回，脫皮，身熱未退。</p>
<p>淡豆豉　細生地二味合搗　白杏仁　象貝母　人中黃　冬桑葉　枇杷葉　大連翹　苦桔梗　赤芍　牛蒡子　白茅根</p>
<p>五診　咽痛已止，口乾便溏，身熱退而未淨。</p>
<p>冬桑葉　淡豆豉　細生地（二味合搗）　牛蒡子　白杏仁　羚羊角　枇杷葉　牡丹皮　白桔梗　白通草　連翹　白茅紫根</p>
<p>（案2）陳，左，芝麻巷。六月廿九日。丹痧之後，痰火未清，陰傷不復，蒂舌下垂，咽關哽痛，痰黏不嗽，脈細滑數，舌苔糙黃，氣逆嗌塞，納穀減少。肺氣失降，痰火上乘也。擬清金制火，佐以降痰法。</p>
<p>瀉白散加甜杏仁、云茯神、生蛤殼、川貝、瓜蔞仁、廣橘紅、黑山梔、竹二青</p>
<p>二診　瀉白散加生蛤殼、知母、白杏仁、元參心、云茯神、川貝、白桔梗、白蘆根。</p>
<p>三診　瀉白散加細生地、牡丹皮、知母、花粉、云茯神、生蛤殼、元參。</p>
<p>四診　細北沙參　茯神　桑白皮　嫩鉤鉤　白粳米　莧橋麥冬　川貝　石決明　生甘草　橘紅　三原生地</p>

<h2>木蛾</h2>
<p>（案1）陳，右，元邑前。八月初十日。素有肝氣，陰虛木旺，木火蒸痰，痰火上乘，刑爍金臟，雙木蛾腫脹，左盛於右，外頤結核頸間，絡脈酸楚，舌紅無苔，脈來滑細。病屬本原，藥力難以驟效者。擬清金制火法。</p>
<p>桑白皮　川貝母　白桔梗　全瓜蔞　杜蘇子　枇杷葉　白杏仁　廣橘紅　生草　雲苓　黑梔　鮮竹茹</p>
<p>二診　蘇子　旋覆花　川貝　牡丹皮　石決明　生草　茯神　橘紅　杏仁　黑梔　鉤鉤　竹茹</p>
<p>三診　紫丹參　金石斛　生甘草　懷牛膝　云茯神　石決明　麥冬肉　真川貝　肥知母　牡丹皮　廣橘紅　竹二青</p>
<p>四診　西洋參　川貝母　嫩鉤鉤　云茯神　黑山梔　金石斛　三原生地　廣橘紅　牡丹皮　生甘草　石決明　鮮藕汁</p>
<p>五診　三原生地　牡丹皮　茯神　海浮石　紫丹參　石決明　莧麥冬　真川貝　知母　鮮竹瀝　廣橘紅　鮮藕汁</p>
<p>六診　大生地　東白芍　真川貝　茯神　海浮石　嫩鉤鉤　鮮竹茹　西洋參　金石斛　廣橘紅　丹皮　石決明　甘草</p>
<p>七診　旋覆花　白蒺藜　石決明　云茯神　真川貝　小青皮　柏子仁　牡丹皮　嫩鉤鉤　福澤瀉　廣橘紅　黑梔　鮮藕汁</p>
<p>八診　西洋參　橘紅　石決明　海浮石　金石斛　旋覆花　川貝　鉤鉤　牡丹皮　茯神　二青竹茹</p>
<p>（案2）余，左，海洲。十月廿一日。陰虛，痰火上乘，雙木蛾復發，起經十有四載，復兼雀舌矗起，舌苔黃，脈細數。病在本原，難以除根者。</p>
<p>小生地　牡丹皮　知母　懷牛膝　麥冬肉　雲茯苓　貝母　生草　紫丹參</p>
<p>二診　瀉白散，加北沙參、麥冬、真川貝、橘紅、雲苓、蛤殼、海浮石。</p>
<p>丸方　大生地（五兩）　粉甘草（五錢）　牡丹皮（炒，一兩五錢）　海浮石（四兩）　北沙參（三兩）　麥冬肉（一兩五錢,剖開）　陳阿膠（二兩）　廣橘紅（一兩）　海蛤殼（一兩）　云茯神（三兩）　紫丹參（一兩五錢，鹽水炒）　生白芍（一兩五錢）　肥知母（一兩五錢）　川黃柏（一兩，二味鹽水炒）　真川貝（一兩五錢，去心）　元參心（三兩，鹽水焙）</p>
<p>上藥依法制度，共磨為細末，以白粳米（—兩）、小紅棗（三十個），去核煎濃湯代水，泛丸如椒目大。每服四五錢，開水送下。</p>

<h2>喉痹</h2>
<p>（案1）徐，左，謝衙前。十一月六日。陰虛體質，風溫襲郁肺經，咽痛而腫，紅絲繞纏，朝輕暮重，咳嗆音閃，脈細滑數。慮延喉痹，理之棘手。擬清泄上焦法。</p>
<p>冬桑葉　地骨皮　白杏仁　枇杷葉　馬兜鈴　牛蒡子　瓜蔞仁　白桔梗　真川貝　生甘草</p>
<p>二診　冬桑葉　真川貝　炙橘紅　生甘草　鼠黏子　牡丹皮　白杏仁　枇杷葉　馬兜鈴　瓜蔞皮　桔梗</p>
<p>三診　口瘡音閃稍亮。</p>
<p>桑白皮　杏仁　馬兜鈴　蔞皮　生甘草　枇杷葉　地骨皮　川貝　白桔梗　丹皮　花粉　蘆根</p>
<p>（案2）殷，左，吳江。十二月初五日。左關喉刺，塊磊高突，由來兩月，漸次長大，木火刑金，挾痰為病，理之非易者。</p>
<p>桑白皮　生甘草　真川貝　雲茯苓　二青竹茹　地骨皮　金石斛　廣橘紅　風化硝　海浮石　元參心</p>
<p>（案3）毛，右，陸宅巷。三月十二日。失血之體，其陰虧損，水不制火，火盛生痰，痰火上乘，舌根起刺，雀舌矗起，最慮涉情。擬仿景岳法。</p>
<p>四陰煎入阿膠、川貝</p>
<p>二診　四陰煎，去百合，入阿膠、真川貝、生蛤殼、人中白、水梨肉。</p>
<p>（案4）沈，左，嘉興。七月初十日。少陰陰虛，木失水涵，化火上炎，喉痹咽痛，咳嗆音閃，曾經咯血，脈來細數，舌苔光滑，乃虛怯之萌也。</p>
<p>補肺阿膠湯去鼠黏子，入北沙參、麥冬、桔梗、桑白皮、地骨皮。</p>
<p>二診　音啞咳嗆。</p>
<p>補肺阿膠湯入桔梗、川貝、桑白皮</p>
<p>（案5）王，左，湯家巷。七月初八日。少陰陰虛，龍相之火上炎無制，喉痹，咽喉哽，紅絲繞纏，稍有糜碎，穀食難嚥，咳嗆痰涎，形肉暗削，神色青㿠，脈左細數右軟，舌苔糙黃，午後潮熱，入夜不寐，大便溏泄。肺脾腎三陰並虧，虛怯顯然，當此燥金司令，金不生水，水不制火，火愈盛，陰愈虧，水涸則奈何？擬仿四陰煎法治之。</p>
<p>大熟地　清阿膠　甘草　白桔梗　麥冬肉　東白芍　雲苓　川石斛　細沙參　白花百合（一兩）</p>

<h2>喉瘤</h2>
<p>（案1）凌，右，平望。九月初四日。諸氣膹郁，皆屬於肺，肺氣鬱則生火，盛則生痰，痰火上乘，結為喉瘤，腫如懸瓜，起經數載，漸次長大。脈左弦滑右濡，舌紅苔少。陰氣素虛，藥力難以驟效。擬進苦辛宣泄，佐以滌痰之品。</p>
<p>杜蘇子　川貝　牡丹皮　雲苓　白杏仁　黑山梔　橘紅　甘草　桑白皮　浮石　風化硝　鮮枇杷葉　鮮竹瀝</p>
<p>二診　蘇子　橘紅　丹皮　浮石　杏仁　茯神　黑梔　石決明　川貝　紫菀　竹瀝</p>

<h2>喉疳</h2>
<p>（案1）王，左，桃花塢。七月十一日。暑風濕熱，襲郁肺胃，喉疳糜腐，多黏膩，不得咳吐，脈息細數。邪未外達，尚恐滋蔓。擬清散法。</p>
<p>冬桑葉　白杏仁　白桔梗　土貝母　牛蒡子　連翹　甘中黃　馬勃　薄荷葉　山梔　鮮荷葉</p>
<p>二診　薄荷葉　馬勃　白桔梗　赤芍藥　牛蒡子　連翹　甘中黃　土貝　淡芩　山梔　白茅根</p>
<p>三診　羚羊角　赤芍　土貝母　枇杷葉　牛蒡子　連翹　甘中黃　淡芩　白茅根　薄荷葉　白桔梗</p>

<h2>□舌</h2>
<p>（案1）陸，左，婁門。十一月十七日。</p>
<p>風溫引動，痰火□舌，腫脹連及頦下，痰多黏膩，穀食難嚥，大便閉塞，脈左弦數，舌苔白膩。勢有痰湧閉塞之險。</p>
<p>蘇子　杏仁　枳殼　萊菔子　赤貝　桔梗　牛蒡　山梔　瓜蔞　淡豆豉　連翹　土貝　老枇杷葉</p>
<p>二診　杜蘇子　大連蒿　防風　桔梗　枳殼　老枇杷葉　前胡　牛蒡　杏仁　赤芍　全瓜蔞　萊菔子　鮮竹瀝</p>
<p>三診　□舌仍然，痰寒未平。</p>
<p>鮮竹瀝　香犀角　大連翹　江枳殼　土貝母　荊芥穗　全瓜蔞　枇杷葉　鮮生地　牛蒡子　白桔梗　赤芍藥　白杏仁　風化硝　萊菔子</p>
<p>四診　桑葉　連翹　枳殼　橘紅　人中黃　土貝　丹皮　川連　瓜蔞　桔梗　赤芍　白茅根　老枇杷葉</p>
<p>五診　冬桑葉　瓜蔞　枳殼　白桔梗　云茯神　土貝　牡丹皮　橘紅　黑梔　人中黃　赤芍　鮮竹茹</p>

<h2>木舌</h2>
<p>（案1）祝，左，黃鸝橋。八月卅日。心脾鬱火內熾，火盛生痰，痰火上乘，舌下木舌結腫，按之堅硬，色不焮赤，舌強不舒，舌紅無苔，脈左細弦右濡。情志之病，藥後必佐怡養，以冀帶延年而已。擬景岳法。</p>
<p>小生地　云茯神　黑山梔　甘草　紫丹參　橘紅　麥冬肉　牡丹皮　赤芍藥　枳殼　川石斛　淡芩　真川貝</p>
<p>（案2）溫，左，船上。九月廿三日。心脾鬱火內熾，挾痰上乘，蓮花木舌，腫腐翻火，舌強難言，飲食妨礙。起經八月，日甚一日，情志之病，藥力難以奏效耳。勉擬。</p>
<p>原生地　牡丹皮　石菖蒲　木通　麥冬肉　人中黃　紫丹參．赤芍藥　廣陳皮　知母　金石斛　茯神</p>

<h2>舌蕈</h2>
<p>（案1）張，左，吳江。九月初一日。心脾抑鬱，鬱則生火，火盛生痰，痰火土炎，舌菌翻花，腐花腐潰如岩，音啞咳嗆，飲食有礙，脈來滑細，陰分下虛，痰火上乘。最防流血，難以收功。</p>
<p>中生地　紫丹參　牡丹皮　生甘草　川貝母　麥冬肉　元參　白茯神　知母　牛膝　藕汁</p>
<p>二診　小生地　金石斛　廣陳皮　丹皮　赤芍　甘中黃　麥冬肉　石菖蒲　川貝母　茯神　元參心　細木通</p>
<p>（案2）高，幼，阮家橋。九月九日。痰火上乘，舌尖之下結蕈，恐其張大翻花，非細事也。</p>
<p>川黃連　半夏　甘草　牡丹皮　鮮竹茹　陳皮　浮石　雲苓　枳殼</p>
<p>二診　川連　牡丹皮　雲苓　海浮石　真川貝　枳殼　黑山梔　甘草　橘紅　鮮竹茹</p>
<p>三診　川連　牡丹皮　橘紅　川貝　竹茹　枳殼　雲苓　浮石　黑山梔　桔梗　甘草</p>
<p>四診　金石斛　真川貝　茯神　海浮石　黑山梔　牡丹皮　廣橘紅　生草　元參心　枳殼　竹茹</p>

<h2>舌疳</h2>
<p>（案1）蔣，右，石盤巷。十二月初六日。誦佛嗜齋，中虛腸燥，大便閉混，由來已久。近因襲受風溫，發為舌疳，糜碎而痛，咽關蒂舌，紅絲纏繞，舌苔糙黃，右弦右小。先擬清泄。</p>
<p>冬桑葉　牛蒡子　牡丹皮　大連翹　黑山梔　瓜蔞　桔梗　杏仁　生草　土貝　老枇杷葉</p>
<p>二診　薄荷葉　桑葉　山梔　連蒿　桔梗　牛蒡　人中黃　赤芍　瓜蔞　土貝　茅根　枇杷葉</p>

<h2>牙癰</h2>
<p>（案1）邵，左，宗渡口。二月初八日。風溫襲郁陽明，右穿腮牙癰復發，內外皆腫脹而痛，欲蒸膿之象，慮其轉重。</p>
<p>桑葉　荊芥　連翹　枳殼　土貝　牛蒡　防風　赤芍　桔梗　甘草</p>
<p>二診　冬桑葉　羚羊角　連翹　制蠶　淡芩　人中黃　赤芍藥　牛蒡子　花粉　桔梗　土貝　白茅根</p>
<p>三診　刺潰膿出逆流。</p>
<p>細生地　牡丹皮　桔梗　土貝　金石斛　綠升麻　天花粉　赤芍　人中黃　雲茯苓</p>
<p>四診　羚羊角　升麻　桔梗　生草　牡丹皮　細生地　淡芩　赤芍　土貝　花粉</p>
<p>五診　羚羊角　丹皮　淡芩　生草　冬桑葉　細生地　赤芍　桔梗　土貝　花粉</p>
<p>六診　羚羊角　牡丹皮　陳皮　赤芍　土貝　細生地　白蒺藜　花粉　桔梗　生草</p>
<p>（案2）劉，左，河田。六月十六日。風邪鬱於陽明，左穿腮牙骱癰，內外皆腫，硬而痛，牙關緊閉，口不能張，曾有寒熱，舌黃，脈細數。擬疏解法。</p>
<p>柴胡　防風　制蠶　土貝母　牛蒡　葛根　赤芍　桔梗　荷邊　連翹　枳殼</p>
<p>二診　柴胡　荊芥　蒺藜　連翹　赤芍　土貝　牛蒡　防風　制蠶　枳殼　桔梗　甘草　荷邊</p>
<p>三診　堅硬未化，寒熱往來。</p>
<p>柴胡　防風　枳殼　土貝　荊芥　牛蒡　連翹　赤芍　荷邊　桔梗　制蠶</p>
<p>四診　銀柴胡　牛蒡　連翹　枳殼　荷邊　荊芥穗　防風　桔梗　赤芍　制蠶　土貝</p>
<p>（案3）張，右，富安巷。七月十日。暑風濕熱襲入陽明，左牙癰潰膿不暢，其邪留戀，復感風溫，挾痰痹絡，左托腮痰癰，結核堅硬，硬連頦下，舌渴，脈濡數，勢張未定也。</p>
<p>前胡　荊芥　土貝　淡豆豉　瓜蔞　牛蒡　杏仁　赤芍　防風　枇杷葉　枳殼</p>
<p>二診　下牙癰已潰，□舌痰癰，仍然堅硬。</p>
<p>牛蒡子　荊芥　淡芩　白桔梗　人中黃　土貝　薄荷葉　連翹　制蠶　枳殼　赤芍　枇杷葉</p>
<p>三診　羚羊角　牛蒡　連翹　枳殼　制蠶　瓜蔞　冬桑葉　淡芩　桔梗　赤芍　土貝　茅根　老枇杷葉</p>
<p>四診　內潰寒熱，外腫。</p>
<p>桑葉　藿梗　赤芍　連翹　桔梗　牛蒡　防風　淡芩　枳殼　生甘草　鮮荷邊</p>
<p>（案4）楊，右，吳江。八月一日。懷妊重體，風邪引動，痰火□舌，穿腮牙癰並起，內外皆腫，腫脹而痛，痛連喉間，舌苔白，脈滑數，身形寒邪未外達，慮有痰湧腫閉之險。</p>
<p>冬桑葉　淡豆豉　白杏仁　桔梗　土貝　生甘草　牛蒡　荊芥穗　黑山梔　枳殼　馬勃　枇杷葉</p>
<p>二診　牛蒡　桔梗　枳殼　制蠶　馬勃　枇杷葉　連翹　赤芍　土貝　陳皮　人中黃　老薄荷葉</p>
<p>三診　冬桑葉　赤芍　細子芩　桔梗　枳殼　人中黃　牛蒡子　荊芥　連翹　瓜蔞　土貝　枇杷葉</p>
<p>四診　羚羊角　赤芍　陳皮　茯苓　土貝　鮮稻穀（一兩）　當歸　天花粉　細子芩　白桔梗　甘中黃</p>
<p>五診　膿出逆流，咳嗆痰多，外腮腫硬，懷妊重體。</p>
<p>細生地　白蒺藜　赤芍　白桔梗　絲瓜絡　土貝　羚羊角　天花粉　細子芩　甘中黃　陳皮　蘆根</p>
<p>六診　外腮仍然膿出頗多，咳嗆伏熱。</p>
<p>羚羊角　天花粉　赤芍　細子芩　桔梗　甘中黃　細生地　雲苓　連翹　枳殼　貝母　枇杷葉　白蘆根</p>
<p>（案5）徐，左，馬鋪橋。十一月五日。風溫襲郁陽明，左右牙癰，內外皆腫，腫脹而痛，欲蒸膿象，脈弦數，舌苔黃，形寒身不表熱，邪未外達。防重。</p>
<p>牛蒡子　薄荷　山梔　枳殼　土貝　荊芥　赤芍　連翹　桔梗　生草　枇杷葉</p>
<p>二診　冬桑葉　赤芍　枳殼　土貝　牡丹皮　制蠶　牛蒡子　連翹　桔梗　生草　瓜蔞　枇杷葉</p>
<p>三診　冬桑葉　皮皮　枳殼　赤芍　竹茹　金石斛　橘紅　連翹　土貝　甘草</p>
<p>四診　舌下作腫，防成痰胞，牙癰漸平。</p>
<p>川黃連　丹皮　橘皮　茯神　土貝　黑山梔　江枳殼　連翹心　赤芍　甘草　竹茹</p>
<p>五診　舌下腫瘰漸平。</p>
<p>川黃連　牡丹皮　陳皮　茯神　竹茹　土貝　江枳殼　半夏　山梔　甘草　赤芍</p>
<p>六診　舌下曾起痰胞。</p>
<p>川黃連　黑山梔　全瓜蔞　茯神　赤芍　橘紅　牡丹皮　江枳殼　天竹黃　生草　土貝　竹茹</p>
<p>七診　痰氣上逆，大便燥結，舌下腫脹稍減。</p>
<p>蘇子　丹皮　全瓜蔞　桔梗　茯神　杏仁　小川連　橘紅　枳殼　生草　竹瀝</p>
<p>（案6）盧，右，汲水橋。十二月十一日。風溫鬱於少陽陽明，右穿腮牙骱癰，內外皆腫，腫脹而痛，牙關緊閉，口不能張，身熱形寒，舌黃，頭脹。邪伏不達，防重。</p>
<p>柴胡　葛根　防風　枳殼　制蠶　牛蒡　荊芥　赤芍　桔梗　土貝</p>
<p>二診　冬桑葉　荊芥　大連翹　當歸鬚　江枳殼　制殭蠶　牛蒡子　赤芍　牡丹皮　白桔梗　白蒺藜　土貝母</p>
<p>三診　羚羊角　丹皮　防風　連翹　當歸鬚　桑葉　牛蒡　赤芍　桔梗　制蠶　生草</p>
<p>四診　羚羊角　白蒺藜　赤芍　枳殼　茅根　牛蒡子　天花粉　連翹　桔梗　制蠶　甘中黃</p>
<p>五診　羚羊角　連翹　桔梗　制蠶　甘中黃　牡丹皮　花粉　赤芍　土貝　白茅根</p>
<p>六診　羚羊角　牡丹皮　花粉　桔梗　赤芍　白蒺藜　陳皮　穀芽　甘草　土貝</p>
<p>（案7）鄒，左，宜興。十二月十六日。風溫郁襲陽明，左穿腮癰腫痛，潰膿，膿水淋漓，陰液暗耗，舌黃脈細。非計日所能奏效者，擬清化法。</p>
<p>羚羊角　赤芍　花粉　桔梗　甘草　細生地　當歸鬚　丹皮　土貝　絲瓜絡</p>
<p>二診　細生地　白蒺藜　生甘草　知母　赤芍　牡丹皮　天花粉　懷牛膝　象牙屑　生鱉甲</p>
<p>三診　大生地　肥知母　牙屑　雲苓　懷牛膝　天花粉　丹皮　鱉甲　甘草　赤芍</p>
<p>四診　大生地　生鱉甲　雲苓　赤芍　炒丹皮　麥冬肉　象牙屑　甘草　花粉　真貝母</p>

<h2>牙槽風</h2>
<p>（案1）葉，左，朱母橋。七月廿九日。素有肝氣便血，木旺土虛則濕勝，濕鬱化熱，濕熱上乘陽明，而為牙槽風也。腐孔深潭，綿延三旬，日甚一日，舌苔薄白，脈右細數，面色萎黃，胃納減少。病屬內因，理之棘手者。擬從脾胃治之。</p>
<p>野於術　廣藿梗　半夏　桔梗　北秫米　雲茯苓　江枳殼　陳皮　生草　丹皮　澤瀉</p>
<p>二診　大便下□，胸脘不舒，面黃納少。</p>
<p>野於術　桔梗　雲茯苓　煨天麻　甘草　製半夏　澤瀉　新會皮　益智仁　丹皮　生穀芽</p>
<p>三診　腐勢蔓延，胃呆便止，胸腹通暢，外腮腫痛得止，腐盛，面色萎黃稍減。</p>
<p>制冬朮　白扁豆　炙廣皮　人中黃　炒米仁　丹皮　雲茯苓　制半曲　金石斛　白桔梗　澤瀉　鮮稻葉</p>
<p>四診　廣藿梗　白桔梗　雞內金　澤瀉　炙廣皮　炙冬朮　粉甘草　香櫞干　雲苓　炒黃半曲</p>
<p>朝服水泛歸脾丸，建蓮湯送下。生熟穀芽各五錢，煎湯代水。</p>
<p>五診　午後乍寒乍熱，納少便多，肛門氣垂，腐孔深大。</p>
<p>人參鬚　歸身　廣橘白　米仁　炙甘草　煨姜　雲茯苓　白芍　川石斛　淮藥　半夏　大棗（二個）</p>
<p>六診　人參鬚　炒白芍　淮山藥　半夏　大棗　麥冬肉　炙甘草　煨姜　橘白　雲苓　川斛</p>
<p>七診　人參鬚　東白芍　炙橘白　茯苓　粳米（四錢）　白扁豆　麥冬肉　川貝母　川石斛　甘草　淮藥　小紅棗</p>
<p>（案2）盛，左，雙鳳。九月廿七日。暑邪病後，風濕熱鬱蒸陽明，右牙槽風，內外兩潰，潰孔岩，外腮結腫，勢欲竄頭，內腫頗多，慮其積膿成骨，腐損牙床。理之棘手者。</p>
<p>羚羊角　牡丹皮　白蒺藜　赤芍　桔梗　冬桑葉　瓜蔞根　人中黃　制蠶　土貝</p>
<p>二診　牙槽癰，外潰堅硬未化。</p>
<p>羚羊角　天花粉　赤芍　桔梗　土貝　白蒺藜　丹皮　鱉甲　人中黃　雲苓</p>

<h2>骨槽風</h2>
<p>（案1）唐，幼，西塘。七月十六日。右穿腮骨槽風，起經七月，內外兩潰，膿水淋漓，牙床脫落，多骨亦出。毒留戀於絡，理之棘手者。</p>
<p>細生地　牡丹皮　肥知母　懷牛膝　麥冬　石決明　天花粉　甘中黃　鉤鉤</p>
<p>二診　小川連　牡丹皮　肥知母　麥冬　川石斛　生鱉甲　懷牛膝　生草　天花粉</p>
<p>三診　中生地　牡丹皮　鱉甲　懷牛膝　西洋參　麥門冬　肥知母　赤芍　雲苓　甘中黃</p>
<p>四診　右耳中作痛。</p>
<p>青蒿梗　白蒺藜　天花粉　石決明　黃甘菊　牡丹皮　細生地　金石斛　嫩鉤鉤　甘中黃　土貝母</p>
<p>五診　小生地　天花粉　懷牛膝　羚羊角　麥門冬　肥知母　白桔梗　牡丹皮　甘中黃</p>
<p>六診　微有寒熱。</p>
<p>西洋參　製半夏　江枳殼　甘草　鉤鉤　金石斛　廣橘紅　雲苓　竹茹　牡丹皮　石決明</p>
<p>七診　西洋參　鉤鉤　橘白　石決明　川貝母　雲苓　甘草　川石斛　牡丹皮</p>
<p>八診　制首烏　金石斛　橘白　雲苓　決明　西洋參　川貝　丹皮　甘草　鉤鉤</p>
<p>九診　首烏　雲苓　丹皮　川貝　中黃　洋參　鱉甲　決明　鉤鉤　陳皮</p>

<h2>牙漏</h2>
<p>（案1）張，右，平望。正月廿一日。左上牙漏，起經一載，時發時止，膿水淋漓。氣陰並耗，絡熱留戀，理之棘手者。</p>
<p>大生地　牡丹皮　生鱉甲　雲苓　麥冬肉　象牙屑　懷牛膝　知母　花粉</p>
<p>二診　管眼寸余。</p>
<p>大生地　東白芍　知母　生鱉甲　懷膝　花粉　云茯神　鉤鉤　象牙屑　丹皮</p>
<p>三診　牙漏，潰孔巨大。</p>
<p>大生地　牡丹皮　肥知母　生鱉甲　懷膝　麥冬肉　天花粉　川石斛　象牙屑　雲苓</p>

<h2>穿腮牙漏</h2>
<p>（案1）浦，右，曹家巷。六月十七日。陰虛絡熱，穿腮牙漏，已逾三月，膿水淋漓，舌紅苔糙，脈息細小。內因之症，最難徐根者。</p>
<p>大生地　天花粉　懷牛膝　生鱉甲　麥冬肉　肥知母　象牙屑　丹皮</p>
<p>二診　大生地　肥知母　象牙屑　雲苓　紫丹參　地骨皮　麥門冬　生鱉甲</p>
<p>三診　玉女煎，入丹皮、鱉甲、茯苓、牙屑。</p>
<p>四診　大生地　麥冬　粉甘草　象牙屑　紫丹參　地骨皮　丹皮　懷牛膝　雲苓</p>
<p>五診　麥冬肉　西洋參　丹皮　象牙屑　雲苓　大生地　生鱉甲　赤芍　知母　甘草</p>
<p>六診　西洋參　東白芍　知母　生鱉甲　大生地　茯神　甘草　象牙屑　懷膝</p>

<h2>牙疳</h2>
<p>（案1）馬，左，四旬外。七月初九日。濕溫病後，餘邪鬱蒸陽明，發為走馬牙疳，黑腐氣穢，齦腫色紫，勢有穿腮之象。右足前臁濕毒，爛皮疔起泡，色紫，腐潰迅速，旁圍紅腫，身熱舌黃，脈息弦數。最慮昏陷之險。</p>
<p>青荷梗　白茅根　香犀角　丹皮　黑山梔　枳殼　通草　益元散　桑葉　赤芍　連翹　土貝　銀花　枇杷葉</p>
<p>二診　大便泄瀉。</p>
<p>香犀角　黃防風　荷葉　赤芍　人中黃　生石膏　丹皮　枳殼　淡芩　廣藿梗　白桔梗</p>
<p>（案2）沈，左，王江涇。八月十一日。放槍傷唇，火毒蘊於陽明，爛牙疳糜腐，齦腫而脹，脈息細數。出血之後陰分已虧，熱鬱不化，尚恐蔓延。擬仿甘露飲意。</p>
<p>香犀角　淡芩　赤芍　澤瀉　金石斛　枇杷葉　細生地　黑梔　甘中黃　赤苓　花粉　茅根</p>
<p>二診　細生地　金石斛　山梔　赤芍　花粉　香犀角　淡芩　丹皮　中黃　赤苓　澤瀉</p>
<p>三診　出血未止，時有抽痛，頸間起核。</p>
<p>香犀角　花粉　丹皮　甘中黃　鮮藿斛　鮮生地　知母　赤芍　白桔梗　黑梔</p>
<p>四診　疳勢漸緩，出血已止。</p>
<p>細生地　天花粉　白桔梗　赤芍　丹皮　黑梔　鮮藿斛　肥知母　人中黃　土貝　茅根　淡芩</p>
<p>五診　小生地　牡丹皮　天花粉　赤芍　懷牛膝　麥冬肉　肥知母　黑梔　甘中黃　白蘆根　牡丹皮　黑梔</p>
<p>（案3）任，左，蘆家巷。八月廿四日。陽明濕熱上乘，爛牙疳糜腐齦腫而痛，曾經出血，舌苔糙白，脈息濡數。其勢方張，防重。</p>
<p>香犀角　淡黃芩　天花粉　赤芍　茵陳　肥知母　細生地　黑山梔　人中黃　土貝　赤苓　連翹仁　老枇杷葉　白茅柴根</p>
<p>三診　香犀角　赤芍　天花粉　甘中黃　黑山梔　赤茯苓　鮮生地　滑石　肥知母　細木通　土貝母　牡丹皮</p>
<p>（案4）陸，左，十一月初一日。瘧後餘邪，復感風溫，發為走馬牙疳，氣穢作腐，上唇腫脹。最慮破唇之險。</p>
<p>羚羊角　生石膏　薄荷葉　淡芩　元參　甘中黃　牛蒡子　銀柴胡　黑山梔　蘆薈　桔梗　大竹葉</p>
<p>二診　羚羊角　銀柴胡　炒山梔　淡芩　桔梗　牛蒡子　生石膏　連翹　赤芍　蘆薈　中黃</p>
<p>三診　疳勢漸緩。</p>
<p>香犀角　淡芩　赤芍　金石斛　澤瀉　枇杷葉　細生地　山梔　花粉　枳殼　甘中黃　白茅根</p>
<p>四診　疳勢漸斂。</p>
<p>細生地　丹皮　連翹　白桔梗　天花粉　赤芍　土貝　山梔　人中黃　肥知母　大竹葉</p>
<p>五診　細生地　淡芩　人中黃　金石斛　山梔　赤芍　澤瀉　枳殼　天花粉　枇杷葉</p>

<h2>翻花瘡</h2>
<p>（案1）許，左，盛澤。二月廿三日。素有遺泄，陰分內虧，濕下注玉莖，翻花瘡腐潰流膿，內腫高突，由來數月，理之棘手。</p>
<p>細生地　石決明　川黃柏　甘中黃　淡竹葉　牡丹皮　黑山梔　肥知母　細木通　福澤瀉　赤苓</p>
<p>（案2）徐，左，吳江。七月初一日。酒濕傷中，痰隨氣升，納食則嘔，腹中膨脹，四肢浮腫，大便艱澀，小溲短少，舌苔白，脈濡細，非膨即膈之見端也。濕鬱化熱，濕熱化毒，玉莖翻花，瘡內突腐潰，膿水並流，此屬難治之症也。內外兩病，一身何堪抵禦耶？權擬治內主之，理外佐之，冀其帶疾延年而已。</p>
<p>牡丹皮　益智仁（加青鹽，三分）　真穹術　福澤瀉　甘中黃　車前子　木豬苓　赤茯苓　紅琥珀　黑山梔　粉萆薢　塊滑石</p>
<p>二診　石菖蒲　甘草梢　青鹽（三分）　生冬朮　豬苓　大腹皮　廣木香　粉萆薢　赤茯苓　澤瀉　炒麥仁　益智仁　枳殼</p>
<p>（案3）倪，左，江北。八月廿三日。肝鬱化火，火盛生痰，痰火上乘，巔頂翻花。瘡起經載半，腐潰如岩，流水無膿，易於出血，脈息細弦，舌紅苔剝。陰傷大郁，難許收功。勉擬養肝之體，清肝之用。</p>
<p>西洋參　牡丹皮　大生地　穭豆衣　雲茯苓　生白芍　夜交藤　真川貝　石決明　鉤鉤　藕汁</p>

<h2>痹痛</h2>
<p>（案1）某。風濕熱三氣襲入陽明之絡，始因右臂痹痛，延成歷節風，遍體絡骱皆疼，四肢不用，項強不能轉側，舌紅苔糙，脈濡數。病經百日，邪留不化，成損可慮也。擬仲聖法。</p>
<p>川桂枝　白蒺藜　木防己　歸鬚　桑枝　生石膏　炒秦艽　片薑黃　雲苓　萆薢</p>
<p>二診　絲瓜絡　川桂枝　漢防己　肥知母　白蒺藜　生甘草　雲苓　黃防風　生石膏　製半夏　片薑黃　鮮桑枝　秦艽</p>
<p>三診　絲瓜絡　羚羊角　當歸鬚　白蒺藜　防風　懷膝　漢防己　生石膏　炒赤芍　片薑黃　秦艽　雲苓　鮮桑枝</p>

<h2>絡閉</h2>
<p>（案1）吳，右，石碼頭。九月初二日。半產之後，營絡空虛，風邪乘隙內痹，牙關緊閉，口不能張。已成絡閉，至險侯也。</p>
<p>川桂枝　煨天麻　川芎　當歸　白蒺藜　黃防風　荊芥炭　桔梗　甘菊　生草</p>

<h2>虛損</h2>
<p>（案1）徐，右，平望。及髻之年，先天不足，八脈失調，經來致痛，窒塞淋漓，小溲不利，往來寒熱，乍發乍止，神色青㿠，脈左細右數，舌光苔少，經阻兩月。漸延虛怯一途，非是內癰之見兆也。</p>
<p>鱉血炒柴胡　歸身　丹皮　甘草節　丹參　四制香附　白芍　黑梔　雲茯苓　藕肉　九蒸於術</p>
<p>（案2）蔡，幼，少陰陽虛，暗生內熱，夜則遺尿，自幼及今，舌紅脈細，難以圖治。</p>
<p>知柏八味丸入龜板</p>
<p>（案3）沈，幼，上海。先天不足肝腎陰虛，肝主筋，腎主骨，筋骨失於營養，背脊虛損已有三節，脈息細耎。乃本原病也，擬仿景岳法。</p>
<p>大熟地　甘杞子　菟絲子　懷牛膝　山萸肉　懷山藥　白歸身　鹿角膠　原杜仲　補骨脂</p>
<p>（案4）上人，猛將堂。八月初三日。截手供佛，筋骨受傷，營衛不和，肌肉浮腐，絡脈作痛，脈細神疲。理之非易者。</p>
<p>潞黨參　大生地　川芎　夜交藤　生草　制首烏　歸身　雲苓　絲瓜絡　嫩桑枝　白芍</p>
<p>二診　潞黨參　大生地　白芍　雲苓　桑枝　制首烏　歸身　川芎　甘草　絲瓜絡　宣木瓜</p>
<p>三診　制首烏　懷山藥　雲苓　歸身　桑枝　潞黨參　炙甘草　川貝　白芍　宣木瓜　象牙屑</p>
<p>四診　潞黨參　白歸身　雲苓　象牙屑　夜交藤　大生地　生白芍　甘草　宣木瓜　懷山藥</p>

<h1>卷三</h1>

<h2>手腕流注</h2>
<p>（案1）趙，左。風溫挾痰痹絡，右手腕漫腫而痛，形寒身熱，舌苔白，脈滑數。漸成手腕流注重症，勢張未定也。</p>
<p>老蘇梗　赤芍藥　廣陳皮　黃防風　片薑黃　當歸鬚　白杏仁　姜半夏　白蒺藜　江枳殼　絲瓜絡</p>
<p>二診　痛緩。</p>
<p>鮮桑葉　老蘇梗　赤芍藥　白蒺藜　廣陳皮　江枳殼　絲瓜絡　當歸鬚　黃防風　姜半夏　片薑黃　瓜蔞　生甘草</p>
<p>三診　鮮桑枝　羚羊角　紋秦艽　橘紅　白杏仁　赤苓　甘草節　黃防風　蒺藜　半夏　土貝母　赤芍　絲瓜絡</p>
<p>四診　蒸膿未透。</p>
<p>當歸身　黃防風　全瓜蔞　土貝母　生甘草　赤芍藥　炙陳皮　皂角刺　白桔梗　鮮桑枝　明乳香</p>
<p>五診　手腕流注已潰。</p>
<p>西洋參　赤芍　陳皮　忍冬　生綿耆　半曲　雲苓　草節　當歸身</p>
<p>六診　西洋參　小川芎　赤芍　赤苓　忍冬　綿耆　白歸身　陳皮　雲苓　甘草節　鮮桑枝</p>
<p>七診　手背仍腫。</p>
<p>北沙參　云茯神　綿耆　小川芎　土貝母　鮮桑枝　赤芍　夜交藤　歸身　陳皮　忍冬藤　生甘草</p>
<p>九診　手指及手背不能屈伸。</p>
<p>綿耆　小川芎　忍冬藤　嫩桑枝　小生地　白歸身　甘草節　絲瓜絡　生川貝　廣陳皮</p>
<p>十診　小生地　白歸身　土貝　鮮桑枝　牡丹皮　綿耆　赤芍藥　茯苓　絲瓜絡　廣陳皮　忍冬</p>
<p>十一診　中生地　雲茯苓　白蒺藜　絲瓜絡　廣陳皮　赤芍　整玉竹　夜交藤　甘草節　鮮桑枝　歸身</p>
<p>十二診　小生地　整玉竹　橘紅　歸身　草節　西洋參　川貝　丹皮　赤芍　絲瓜絡　鴨血拌炒桑枝</p>
<p>（案2）沈，右，八月廿七日。風邪濕痰痹絡，左手腕流注，漫腫而痛。欲蒸膿象，防重。</p>
<p>蘇梗　桑枝　紋秦艽　赤芍　歸身　防風　蒺藜　製半夏　防己　瓜蔞　枳殼</p>
<p>二診　白蒺藜　漢防己　片薑黃　赤芍　枳殼　紋秦艽　黃防己　絲瓜絡　歸身　草節　鮮桑枝　土貝</p>
<p>三診　流注已潰。</p>
<p>生耆皮　雲茯苓　赤芍藥　鮮桑枝　甘草節　土貝　天花粉　小川芎　白歸身　忍冬藤　陳皮</p>
<p>（案3）馬。風溫熱三氣襲絡，右手腕漫腫作痛，手指屈而不伸。防成流注，冀消為吉。</p>
<p>蘇梗　羚羊角　薑黃　秦艽　川芎　防風　白蒺藜　當歸　瓜絡　防己　桑枝</p>

<h2>臂部流注</h2>
<p>（案1）徐，左，二月八日。風寒濕痰痹絡，右臂流注，漫腫而痛，按之板硬，形勢頗大，往來寒熱，難以消退。</p>
<p>老蘇梗　黃防風　白杏仁　生甘草　赤芍藥　全當歸　姜半夏　江枳殼　鮮桑枝　廣陳皮　絲瓜絡</p>
<p>二診　蘇梗　防風　片薑黃　赤茯苓　川芎　鮮桑枝　當歸　陳皮　白蒺藜　生甘草　半夏　江枳殼</p>
<p>三診流注漸小。</p>
<p>蘇梗　黃防風　白蒺藜　枳殼　川芎　白芥子　當歸　陳皮　片薑黃　甘草　姜夏　鮮桑枝</p>
<p>四診　流注似消。</p>
<p>川羌活　川芎　半夏　片薑黃　白蒺藜　當歸　防風　橘紅　紋秦艽　防己　桑枝</p>
<p>（案2）賈。暑風濕痰痹阻於絡，右臂流注，紅腫化痛。欲蒸膿象，慮其轉重。擬疏此化痰法。</p>
<p>藿梗　薑黃　枳殼　川貝　甘草　防風　白蒺　瓜絡　陳皮　荷梗　赤芍</p>
<p>陳，如。暑濕挾痰，右臂流注，漫腫化痛，起經旬日，勢難消退者。</p>
<p>蘇梗　枳殼　赤芍　姜夏　川芎　當歸　陳皮　羚角</p>
<p>（案3）沈。風邪挾痰痹絡，右臂流注，漫腫作痛，按之板硬，寒熱往來。欲蒸膿象，理之棘手。</p>
<p>蘇梗　川芎　土貝　陳皮　防己　薑黃　杏仁　桑枝　白蒺　當歸</p>
<p>二診　去防己、杏仁，加芥子、防風、赤芍、茯苓。</p>
<p>三診　耆皮　甘草　當歸　角針　花粉　白芷　赤芍　土貝　冬藤　川芎</p>
<p>（案4）顧。暑風挾痰痹絡，右臂漫腫作痛，現發兩枚，難消退者。</p>
<p>蘇梗　木香　當歸　甘草　半夏　赤苓　防風　川芎　赤芍　桔梗　陳皮　枳殼</p>
<p>（案5）沈。暑風濕熱化毒，左臂爛皮流注，潰膿不爽，腐爛迅速，紫腫異常。毒郁不化。擬清化提毒法。</p>
<p>犀角　赤芍　防風　山梔　江枳殼　鮮地　藿香　黃芩　土貝　絲瓜絡　六一散</p>
<p>（案6）顧。暑風濕痰，右臂流注，漫腫作痛，現結三枚。欲蒸膿之象，防重。</p>
<p>防風　當歸　桔梗　陳皮　角針　白芷　赤芍　甘草　土貝　乳香</p>
<p>（案7）張。風溫挾痰痹絡，右臂流注，潰孔成管不一，膿水清稀，余腫余堅不化，舌苔焦黑，脈息細數。毒火留戀不解也。</p>
<p>細地　陳皮　丹皮　土貝　赤芍　知母　連翹　花粉　冬藤　茅根　甘草</p>

<h2>臂腋流注</h2>
<p>（案1）宋，左，六月九日。暑風濕痰痹絡，右臂腋間，結核三枚，漫腫而痛，按之板硬，色白不變。是乃臂腋流注也，恐難消盡。擬疏泄化痰法。</p>
<p>廣藿梗　黃防風　陳皮　白蒺藜　土貝　赤芍藥　白杏仁　瓜蔞　片薑黃　荷梗　絲瓜絡</p>
<p>二診　土貝　陳皮　桔梗　萊菔子　半夏　藿梗　赤苓　枳殼　白蒺藜　甘草　片薑黃</p>
<p>三診　老蘇梗　陳皮　瓜蔞　佩蘭葉　赤芍藥　當歸身　半夏　枳殼　絲瓜絡　旋覆花　土貝</p>
<p>四診　消而未盡。</p>
<p>制香附　石決明　陳皮　赤苓　旋覆花　當歸身　半夏　枳殼　甘草　佛手皮</p>
<p>五診　制香附　赤芍　片薑黃　絲瓜絡　當歸鬚　旋覆花　陳皮　白蒺藜　佛手皮　半夏</p>
<p>六診　旋覆花　絲瓜絡　片薑黃　姜半夏　石決明　當歸鬚　白蒺藜　海浮石　陳皮　夜交藤</p>
<p>七診　旋覆花　白蒺藜　茯苓　赤芍　夜交藤　石決明　絲瓜絡　陳皮　歸鬚　姜半夏</p>
<p>八診　旋覆花　姜半夏　絲瓜絡　雲苓　夜交藤　當歸鬚　廣陳皮　白蒺藜　甘草　鮮藕汁　石決明</p>
<p>九診　旋覆花　川貝　絲瓜絡　石決明　白芥子　橘紅　土貝　當歸鬚　鮮佛手皮</p>
<p>十診　旋覆花　制米粒　土貝母　橘紅　白蒺藜　江枳殼　赤苓　甘草　當歸鬚　白芥子　佛手皮</p>

<h2>背膊流注</h2>
<p>（案1）蔣。背膊流注，潰膿之後，內里真虛，正虧毒戀，防其成管。擬補托法。</p>
<p>黨參　於術　炙草　耆皮　歸身　生地　雲苓　陳皮　川芎　赤芍</p>
<p>（案2）項。背膊痰寒流注，漫腫板硬，色白木痛，形勢頗大。難以消退者，慮其正不克邪之險。</p>
<p>桂枝　半夏　羌活　陳皮　芥子　川芎　雲苓　當歸　甘草　赤芍</p>
<p>（案3）韓。暑風濕痰痹絡，右臂膊流注，腫痛連及左臂，勢將牽藤，症機未定也。擬疏散法。</p>
<p>荊防敗毒散加蔥</p>
<p>（案4）陳，左，病後元虛邪戀，挾痰凝聚背膊流注，潰者潰，腫者腫。體虛任重，變險可慮也。擬托裡提毒法。</p>
<p>托裡提毒散去參、芷、銀花，只加陳皮</p>

<h2>腋胛流注</h2>
<p>（案1）王，幼。暑風濕熱襲肺脾，遍體天疱瘡，背部為盛，作癢流水，時發時止，已經匝月。濕熱挾痰痹絡，復發腋胛流注，結核堅腫，恐難消退者。</p>
<p>老蘇梗　歸鬚　陳皮　桔梗　荷梗　旋覆花　半夏　枳殼　生草　赤苓　土貝</p>
<p>二診　廣藿梗　姜半夏　陳皮　歸鬚　淡茯苓　黃防風　江枳殼　土貝　佛手　益元散　赤芍</p>
<p>三診　桑葉　杏仁　廣陳皮　橘紅　赤芍　丹皮　半夏　旋覆花　瓜蔞　歸鬚　枇杷葉</p>
<p>四診　青蒿梗　枳殼　橘紅　雲苓　竹茹　牡丹皮　半夏　川貝　甘草　苡仁　絲瓜絡</p>
<p>（案2）吳，左。痰凝濕阻，右腋胛流注，結腫而痛，已逾旬日。欲蒸膿象，防重。</p>
<p>老蘇梗　全當歸　赤芍　桔梗　角針　黃防風　陳皮　瓜蔞　生草　土貝</p>
<p>二診　防風　陳皮　當歸　桔梗　角針　瓜蔞　赤芍　乳香　生草　土貝</p>
<p>三診　復感新風，頸間風痰結核，腫脹，寒熱往來。</p>
<p>柴胡　荊芥　赤芍　枳殼　桔梗　牛蒡　防風　杏仁　橘紅　土貝　荷邊</p>
<p>（案3）黃。痰氣交阻，右腋胛流注，按之堅硬，已經半月。寒熱往來，難以消退。擬疏通化痰法。</p>
<p>蘇梗　半夏　香附　新絳　橘核　芥子　廣皮　旋覆　歸鬚　青皮</p>
<p>復　防風　赤芍　丹皮　桔梗　角針　當歸　白芷　土貝　乳香　草節</p>
<p>（案4）吳。暑濕挾痰痹絡，右腋胛流注。起經匝月，色絳轉紅，已具蒸膿之象，舌紅苔黃，脈息細數。擬仿活命飲治之。</p>
<p>防風　赤芍　陳皮　桔梗　白芷　土貝　當歸　角針　甘草</p>
<p>（案5）金。痰氣阻絡，右腋胛流注，結核腫硬，已經二旬，恐難消退者。</p>
<p>蘇梗　香附　當歸　土貝　旋覆　青皮　芥子　茯苓　橘核　絳猩　半夏</p>
<p>復　去青皮、橘核、芥子，加廣皮、甘草。</p>
<p>（案6）石，左。痰氣阻絡，左腋胛流注，結核腫痛，按之堅硬，寒熱往來，已經匝月。漸有蒸膿之象，慮其轉重。擬疏泄化痰法。</p>
<p>蘇子　旋覆　半夏　甘草　歸尾　芥子　香附　廣皮　赤芍　茯苓　絳猩</p>
<p>二診　去蘇梗、茯苓、赤芍、甘草、香附，加枳殼、青皮、天蟲、土貝。</p>
<p>三診　耆皮　茯苓　廣皮　土貝　當歸　甘草　瓜絡　赤芍　半夏</p>
<p>（案7）方。瘡久濕盛生痰，痰隨氣阻，痹於絡中，左腋胛流注，結核腫痛，按之堅硬，形勢巨大，難以消退者。</p>
<p>旋覆　香附　蘇梗　半夏　歸頭須　新絳　青皮　枳殼　橘核　天□</p>
<p>復　疏肝導滯湯加橘核、土貝。</p>
<p>（案8）陳。濕痰阻氣，左腋胛流注，結核腫痛。起經匝月，寒熱往來，欲蒸膿象，慮其轉重。擬托裡法。</p>
<p>耆皮　當歸　桔梗　甘草　川芎　赤芍　白芷　角針　土貝</p>
<p>陳少奶奶丸方（王瘻峰擬）</p>
<p>制首烏（五兩）　白芥子（七錢）　白茯苓（三兩）　廣橘紅（水炙，一兩）　當歸身（酒炒，三兩）　四制香附（二兩）　風化硝（五錢）　白蒺藜（去刺，炒，三兩）　大白芍（三兩）　生鱉甲（五兩）　真川貝（一兩五錢）　左牡蠣（煅，四兩）　牡丹皮（炒，一兩五錢）　生甘草（三錢）　黑山梔（三兩）　淡昆布（二兩）</p>
<p>上藥如法炮製，各研細末，和勻。用旋覆花一兩，煎湯代水。入鮮竹瀝二兩，泛丸如川楝子大。每日服三、四錢，夏枯草湯送下。</p>

<h2>穿腋流注</h2>
<p>（案1）周。痰氣交阻，右穿腋流注，雖潰膿未外泄，毒留不化。擬疏通提毒法。</p>
<p>防風　當歸　川芎　桔梗　陳皮　花粉　土貝　甘草　銀花</p>

<h2>環肩流注</h2>
<p>（案1）唐，右。暑風濕痰痹絡，環肩流注，漫腫而痛，形如盤旋，內潰吐膿，膿出無數，正氣大傷，舌苔剝落，脈來濡數細。深恐告脫也。</p>
<p>人參鬚　當歸身　川貝　雲苓　生草　麥冬肉　赤芍　橘紅　桔梗　粳米</p>
<p>二診　咳嗽吐痰，額汗神疲。</p>
<p>蛤殼　人參鬚　川貝　茯神　苡仁　桑白皮（蜜汁）　莧麥肉　橘白　甘草　粳米　甜杏仁</p>
<p>三診　內外兩潰。</p>
<p>人參鬚　制於術　川石斛　橘紅　炙甘草　麥冬肉　綿黃耆　真川貝　茯神　稻根鬚　苡仁</p>
<p>四診　咳止便口。</p>
<p>潞黨參　綿耆　廣橘白　歸身　雲苓　制於術　川貝　川石斛　白芍　甘草　糯稻根鬚</p>
<p>（案2）李。伏暑挾痰痹絡，右環肩流注，漫腫而痛，形如覆碗。欲蒸膿象，慮其轉重。</p>
<p>當歸　赤芍　瓜蔞　桔梗　角針　防風　陳皮　白芷　生草　土貝</p>
<p>二診　生耆皮　陳皮　生草　赤芍　角針　瓜蔞　桔梗　川芎　歸身　土貝</p>
<p>三診　開潰。</p>
<p>潞黨參　制冬朮　白芍　甘草　綿耆　歸身　茯神　陳皮　夜交藤</p>
<p>四診　膿出清稀。</p>
<p>潞黨參　綿黃耆　白歸身　雲苓　夜交藤　大生地　東白芍　川芎　甘草　厚杜仲</p>
<p>五診　腹痛便瀉。</p>
<p>廣藿梗　炒冬朮　廣木香　桔梗　赤芍　紫厚朴　炙陳皮　江枳殼　生草　雲苓</p>
<p>六診　便痢已止，滿口生疳。</p>
<p>細生地　天花粉　黑梔　甘草　人中黃　綿茵陳　赤苓　金石斛　淡芩　枳殼　赤芍藥　澤瀉　枇杷葉</p>
<p>（案3）蕭，右。產後營虛，風寒濕痰痹絡，左環肩流注，漫腫而痛，往來寒熱。起經旬日，難以消退。</p>
<p>炒桑枝　蘇梗　木香　半夏　枳殼　川芎　桔梗　歸身　防風　陳皮　赤苓　赤芍　生草</p>
<p>二診　防風　土香　半夏　桔梗　土貝　歸身　陳皮　乳香　生草　角針</p>
<p>（案4）陸，左。風寒濕痰痹阻於絡，右環肩流注，腫硬作痛，形勢巨大。已經二旬，難以消退者。</p>
<p>荊芥防毒散</p>
<p>（案5）郭，左。濕痰暑風痹絡，左環肩流注，漫腫作痛，形勢頗大。欲蒸膿象，慮其轉重。</p>
<p>老蘇梗　當歸　防風　姜半夏　苦桔梗　茯苓　小川芎　烏藥　陳皮　江枳殼　廣木香　生草</p>

<h2>結胸流注</h2>
<p>（案1）朱，左。暑風濕痰痹絡，結胸流注，漫腫作痛，咳嗽頻頻。已經二旬，難以消退。擬疏泄化痰法。</p>
<p>老蘇梗　炒牛蒡　防風　萊菔子　白杏仁　前胡　苦桔梗　枳殼　白芥子　土貝母　枇杷葉</p>
<p>（案2）顧，左。暑風濕痰痹絡，結胸流注，腫痛腫膿。起逾旬日，不易消退。</p>
<p>蘇梗　姜半夏　當歸　赤芍　白芥子　防風　江枳殼　蒺藜　陳皮　白杏仁　絲瓜絡</p>
<p>（案3）何。風邪挾痰痹絡，左結胸流注，漫腫酸楚，按之板硬，形如覆盆。已經二旬，難以消退，防重。</p>
<p>蘇梗　蒺藜　前胡　半夏　甘草節　防風　杏仁　枳殼　陳皮　絲瓜絡</p>

<h2>纏頸流注</h2>
<p>（案1）許，琥珀。暑風挾痰痹絡，左纏頸流注，紅腫作痛，攻形不一，蒸膿欲潰也。</p>
<p>羚羊角　赤芍　炒牛蒡　白杏仁　土貝母　江枳殼　制蠶　苦桔梗　天花粉　陳皮</p>

<h2>胃脘流注</h2>
<p>（案1）張，左。暑濕挾滯而為積利，利止太早，其邪留戀胃脘，流注漫腫作痛，按之板硬，色白不變。起逾二旬，恐難消退，慮其正不克邪之險。擬疏通法。</p>
<p>老蘇梗　廣木香　江枳殼　焦麥芽　焦六曲　制川樸　小青皮　赤芍　鮮佛手　姜半夏　茯苓</p>
<p>（案2）吳，右。濕痰阻氣，胃脘流注，結核堅硬，時痛時止，已經旬日，舌白，脈濡滑。擬疏通化痰法。</p>
<p>老蘇梗　廣木香　姜半夏　白芥子　白茯苓　制川樸　枳殼片　小青皮　萊菔子　春砂仁　赤芍</p>

<h2>脅肋流注</h2>
<p>（案1）郁。暑風濕熱痹絡，左肋流注，漫腫作痛，形如覆碗。起經二旬，寒熱往來，咳嗽痰出不爽，舌白脈滑，慮其正不克敵之險。擬疏泄法。</p>
<p>蘇子　前胡　半夏　桔梗　甘草　杏仁　枳殼　陳皮　赤苓　瓜絡　佛手</p>
<p>（案2）李。暑濕挾痰痹絡，右肋髀流注，腫脹而痛，色漸轉紅。已有成膿之象，防重。</p>
<p>防風　當歸　桔梗　角針　白芷　赤芍　甘草　陳皮　土貝母</p>
<p>（案3）丁，左。暑風濕痰痹絡，右肋漫腫酸楚，色白不變，漸成流注，生髮未定也。</p>
<p>荊芥敗毒散加蔥頭</p>
<p>（案4）王，左。暑風濕痰痹絡，左脅肋流注，漫腫作痛，按之板硬，形勢頗大，難以消退。擬疏通化痰法。</p>
<p>藿香　土香　當歸　烏藥　枳殼　防風　半夏　陳皮　桔梗</p>
<p>（案5）馬。氣阻於絡，痰痹不宣，右脅漫腫，色白不變，由來匝月。是乃流注，冀其由漸消散。</p>
<p>旋覆花　絳猩　桔梗　香附　枳殼　白芥子　歸鬚　青皮　瓜蔞　蘇梗</p>
<p>（案6）孫，左。痰凝氣聚右脅之下，腫硬作痛，色白不變。遷延二旬，漸□流注，冀消為吉。</p>
<p>三子養親湯，加覆花、甘草、青皮、枳殼、猩絳、香附、當歸、瓜蔞。</p>
<p>二診　蘇梗　萊菔子　甘草　新絳　半夏　芥子　旋覆花　赤苓　歸鬚　麥芽</p>
<p>三診　照前方去香附、歸鬚、麥芽，加青皮。</p>
<p>（案7）周，左。流注潰久不斂，勢有生管之象，肉理空虛，脈和神爽，正氣當可支持，唯病在經絡，筋失榮養，絡氣不和。擬養營舒筋法。</p>
<p>人參鬚　夜交藤　桑椹子　歸身　木瓜　大生地　生鱉甲　雲茯苓　白芍　杜仲　龜板</p>
<p>二診　人參鬚　大熟地　歸身　杜仲　炙甘草　麥冬肉　淮山藥　白芍　龜板　川柏　雲茯苓　知母　豬脊髓</p>
<p>三診　人參鬚　北五味　懷山藥　雲茯苓　肥知母　龜板　麥冬肉　大熟地　生白芍　川黃柏　厚杜仲　牙屑</p>
<p>四診　人參鬚　白芍　山藥　象牙屑　沙蒺藜　川柏　大熟地　歸身　茯苓　龜腹板　杜仲　知母　豬脊筋</p>
<p>（案8）尤，左。右肋下流注，結核作痛,往來寒熱，勢難消退。</p>
<p>蘇梗　香附　歸身　半夏　瓜蔞　覆花　絳猩　赤芍　陳皮　枳殼</p>
<p>二診　老蘇梗　旋覆花　江枳殼　歸鬚　懷膝　青蔥管　白芥子　姜半夏　廣陳皮　香附　新絳　赤苓</p>
<p>三診　蘇梗　歸鬚　江枳殼　半夏　茯苓　香附　白芥子　赤苓　陳皮　甘草</p>
<p>四診　黨參　綿耆　歸身　半曲　甘草　冬朮　陳皮　赤芍　雲苓　夜交藤</p>

<h2>脅骱流注</h2>
<p>（案1）李，左。暑風濕痰痹絡，右脅骱流注，漫腫作痛，現結兩枚，色白不變。病在肝絡，不易消退者。擬疏通化痰之法。</p>
<p>蘇梗　旋覆花　土貝　猩絳　半夏　陳皮　橘核　枳殼　當歸</p>

<h2>纏腰流注</h2>
<p>（案1）鄭。風寒濕痰痹絡，右纏腰流注，漫腫作痛，形如覆碗。已經旬日，難以消退，慮其正不勝邪之險。</p>
<p>蘇梗　赤苓　陳皮　當歸　枳殼　木香　半夏　川芎　赤芍　桔梗　生草</p>
<p>（案2）趙，左。風寒濕痰痹絡，右纏腰流注，漫腫作痛，皮色不變。起經二旬，寒熱往來，難以消退。</p>
<p>蘇梗　枳殼　木香　赤芍　烏藥　赤苓　歸尾　陳皮　防風　桔梗　姜夏　生草</p>
<p>（案3）褚，左。風寒濕痰痹絡，右纏腰流注，漫腫作痛，形如覆碗。症甫旬日，勢屬難消，慮其正不勝邪之險。</p>
<p>老蘇梗　臺烏藥　歸身　苦桔梗　陳皮　製半夏　木香　川芎　赤芍　枳殼　甘草　茯苓</p>
<p>復　生耆皮　獨活　香白芷　赤芍　生草節　小川芎　當歸　臺烏藥　牛膝　小茴香</p>
<p>（案4）梁，左。濕痰痹絡，左纏腰流注，結核三枚，潰者潰，腫者腫，邪踞於絡，尚慮攻頭。擬托裡化毒法。</p>
<p>生耆皮　赤芍　陳皮　絲瓜絡　當歸　制蠶　土貝　天花粉　赤苓</p>
<p>（案5）朱，右。暑濕熱阻氣，與痰濁凝聚在絡，左腰漫腫作痛，寒熱往來。症越七日，仍纏腰流注，重症恐消不及矣。</p>
<p>旋覆花　青蔥管　制香附　白芥子　漢防己　真猩絳　老蘇梗　單桃仁　白蒺藜　絲瓜絡　歸鬚</p>
<p>（案6）黃，左。風寒濕三氣襲痹於絡，始因兩腿痠楚，繼及於腰，作痛巨甚，按之板硬，慮成纏腰流注。治以疏散宣絡之法。</p>
<p>川桂枝　秦艽　川獨活　漢防己　白蒺藜　粉萆薢　歸身　小川芎　鮮桑枝　懷牛膝　威靈仙</p>

<h2>穿腸流注</h2>
<p>（案1）錢，左。濕熱挾痰阻氣，少腹穿腸流注，腫硬作痛，形如盤旋。已經二旬，斷難消退，防重。</p>
<p>旋覆花　川玉金　小青皮　赤芍　金鈴子　廣藿梗　姜半夏　江枳殼　歸身　炒延胡</p>
<p>二診　木香　旋覆花　全瓜蔞　單桃仁　赤芍　青皮　枳殼汁　姜半夏　佩蘭葉　制蠶　歸尾</p>
<p>三診　小青皮　旋覆花　金鈴子　瓦楞子　佩蘭葉　江枳殼　廣木香　炒延胡　當歸尾　楂炭　赤芍</p>
<p>四診　欲蒸膿象。</p>
<p>防風　赤芍　瓜蔞　桔梗　角針　當歸　陳皮　土貝　生草　乳香</p>
<p>（案2）陳。濕痰痹絡，右腰旁穿腸流注，漫腫作痛。已經五侯，難以消退。擬疏通法。</p>
<p>蘇梗　半夏　覆花　枳殼　芥子　陳皮　赤苓　甘草　桔梗</p>
<p>（案3）朱。氣阻於痹，挾痰凝聚，左肋之下結核作痛，按之板硬。已經旬日，漸成穿腸流注，冀消為吉。</p>
<p>蘇梗　旋覆　桃仁　歸鬚　瓜蔞　芥子　青皮　猩絳　枳殼　香附</p>
<p>（案4）吳。氣阻於絡，右脅之下抽掣作痛，漸有腫脹。慮成穿腸流注，冀消為吉。</p>
<p>桑葉　香附　青皮　歸鬚　丹皮　芥子　桃仁　新絳　旋覆花</p>
<p>（案5）孫。痰濕痹阻，左肋之下穿腸流注，漫腫作痛，形勢頗大。內膿已成，慮其潰後虛波之險。擬提托法。</p>
<p>川芎　當歸　花粉　甘草　耆皮　赤芍　茯苓　桔梗　角針</p>
<p>（案6）顧。濕痰蘊滯，氣阻於絡，左脅之下板硬作痛。起將旬日，慮成穿腸流注，冀消為吉。</p>
<p>蘇梗　旋覆　瓜蔞　山楂　當歸　芥子　猩絳　枳實　麥芽　香附</p>
<p>（案7）顧。濕痰痹絡，右小腹穿腸流注，腫脹而痛。擬托裡法。</p>
<p>耆皮　陳皮　甘草　赤苓　花粉　當歸　白芷　桔梗　角針　川芎</p>

<h2>縮腳流注</h2>
<p>（案1）尤。風寒濕痰痹絡，左胯結核作痛，痛連少腹，足屈不伸。已經匝月，是乃縮腳流注，冀消為吉。擬疏通痹絡法。</p>
<p>桂枝　蒺藜　薑黃　秦艽　桑枝　獨活　防己　威靈　歸鬚　牛膝　木瓜</p>
<p>（案2）許。陰虛體質，痰火痹絡，左少腹之下結核，抽掣作痛，痛連環跳，足屈不伸，漸成縮腳流注，脈來弦數，舌苔糙白。其病在絡，不易消退。</p>
<p>桑葉　蔞仁　旋覆花　歸鬚　牛膝　丹皮　絳屑　絲瓜絡　防己　赤苓</p>
<p>（案3）龔，左。風邪濕熱，挾痰痹絡，右胯結核，大小不一，抽痛而酸，足屈不伸，淹纏一月，乃縮腳流注象也。慮其正不克邪，變險可慮。擬疏通絡痹法。</p>
<p>川桂枝　歸鬚　紋秦艽　白蒺藜　生石膏　防己　威靈仙　片薑黃</p>

<h2>臀部流注</h2>
<p>（案1）汪，右。暑風濕熱，挾痰痹絡，右臀流注，腫痛色紅，寒熱，經旬。勢在方張，蒸膿未透。治以疏通提毒法。</p>
<p>當歸　生甘草　赤芍　角刺　苦桔梗　白芷　天花粉　陳皮　防風　土貝母</p>

<h2>坐馬流注</h2>
<p>（案1）張，左。濕痰痹絡，右腿下面坐馬流注，漫腫作痛，寒熱往來，脈息數大。欲蒸膿象，防重。擬疏通提毒法。</p>
<p>防風　陳皮　香白芷　赤芍　角針　土貝　苦桔梗　制乳香　生佛手　草節</p>
<p>（案2）繆，左。風寒濕痰痹絡，右臀坐馬流注，漫腫作痛，寒熱往來。已有蒸膿之象，慮其轉重。擬疏通提毒法。</p>
<p>仙方活命飲</p>
<p>復　生耆皮　角刺　川芎　桔梗　當歸　陳皮　赤芍　赤苓　生草節</p>
<p>三診　前方，加土貝母。</p>
<p>（案3）徐，左。風寒濕痰痹絡，左腿下面坐馬流注，腫硬作痛，寒熱往來，來勢甚重，擬疏通化痰法。</p>
<p>桑枝　川桂枝　白芥子　川獨活　漢防己　大豆卷　威靈　防風　土貝母　歸尾　赤苓　陳皮　牛膝</p>
<p>復　前方去豆卷、防風、赤苓，加覆花、猩絳。</p>
<p>（案4）莊。風寒濕痰痹絡，右腿下面坐馬流注，腫硬作痛，形勢頗大。起經二月，難以消退。</p>
<p>川桂枝　威靈　川獨活　漢防己　歸鬚　淮牛膝　防風　赤苓　陳皮　桑枝　芥子</p>
<p>二診　前方，去防己、赤苓，加半夏、澤瀉。</p>
<p>三診　當歸鬚　角刺　赤芍　桔梗　土貝母　防風　乳香　陳皮　沒藥　生草</p>
<p>（案5）周，左。濕痰痹絡，右腿下面坐馬流注，蒸膿作痛。已逾三月，慮其轉重。擬疏通提毒法。</p>
<p>老蘇梗　陳皮　防風　桔梗　土貝母　桂須　角針　赤芍　乳香　生草</p>
<p>徐，左。風邪濕熱，挾痰痹絡，右臀坐馬流注，漫腫酸楚，由來七日，曾有寒熱，恐難消退。</p>
<p>荊防敗毒散，加桑枝（一兩）。</p>
<p>二診　蘇梗　川芎　陳皮　防風　防己　獨活　當歸　半夏　懷膝　枳殼　桑枝</p>
<p>三診　懷膝　川獨活　川芎　防風　半夏　枳殼　粉萆薢　廣藿梗　當歸　陳皮　蒺藜　防己　鮮桑枝</p>
<p>四診　川桂枝　當歸尾　川芎　威靈仙　懷牛膝　鮮桑枝　川獨活　紋秦艽　防風　白芥子　漢防己　粉萆薢</p>
<p>五診　川桂枝　全當歸　陳皮　全瓜蔞　赤芍藥　防己　川獨活　防風　半夏　懷牛膝　佩蘭葉　桑葉</p>
<p>六診　川桂枝　金石斛　黃防風　全瓜蔞　赤芍藥　桑枝（雞血拌炒）　川獨活　全當歸　江枳殼　懷牛膝　防己　佩蘭葉</p>
<p>七診　川獨活　黃防風　懷牛膝　甘草梢　當歸　白蒺藜　小川芎　白芥子　漢防己　澤蘭葉　桑枝　粉萆薢</p>
<p>（案4）唐。風寒濕痰，痹阻於絡，右腿冬瓜流注，漫腫作痛，形勢如軸，寒熱往來，舌白脈作痛，形勢頗大，寒熱往來。肛癰繼起，腫硬作痛。一身兩症，恐有不克勝任之險。</p>
<p>藿香　黑山梔　小川連　陳皮　歸尾　枳殼　赤芍　赤苓　防風　澤瀉　淡芩　瓜蔞皮</p>

<h2>跨馬流注</h2>
<p>（案1）沈，左。濕痰痹絡，氣阻營凝，左胯跨馬流注，結核酸楚，足屈不伸，小溲窒塞，澀而痛，大便閉結，是濕熱壅阻腑絡也。</p>
<p>廣木香　歸尾　佛手皮　瞿麥　車前子　紅琥珀　玉金　益元散　萹蓄　佩蘭葉　木通</p>
<p>二診　藿梗　牡丹皮　全瓜蔞　茯苓　赤芍　歸鬚　姜半夏　川通草　萆薢　防己　益元散　江枳殼　佩蘭葉</p>
<p>（案2）王，右。濕痰痹絡，氣阻營凝，左胯跨馬流注，結核腫痛，形勢頗大。已經二旬，難以消退者。</p>
<p>蘇梗　赤芍　制香附　防己　枳殼　歸身　陳皮　半夏　牛膝　赤苓　桑枝</p>
<p>二診　旋覆花　赤芍　制香附　廣陳皮　懷牛膝　白歸身　枳殼　白芥子　姜半夏　澤瀉</p>
<p>三診　腫消。</p>
<p>老蘇梗　旋覆花　白芥子　枳殼　懷膝　漢防己　白歸身　赤芍藥　陳皮　赤苓</p>
<p>（案3）袁，右。風寒濕痰痹絡，左腿跨馬流注，結核腫脹，腫勢散蔓，曾有寒熱，恐難消退。擬疏散法。</p>
<p>荊防敗毒散全方。</p>
<p>復　川桂木　小川芎　防風　江枳殼　威靈　漢防己　川獨活　歸尾　陳皮　白芥子　赤苓　懷牛膝</p>
<p>（案4）俞，左。肝腎陰虛，濁液生痰，痰痹於絡，右跨馬流注。起經三載，攻竄不一，時發時止，漸次長大。病在本元，藥力難以驟效。</p>
<p>生西洋參　川貝母　白芍藥　廣橘紅　制首烏　歸身　石決明　雲茯苓　嫩鉤鉤　夜交藤</p>
<p>（案5）劉，左。暑風濕痰痹絡，右腿內側跨馬流注，結核腫痛，寒熱往來，形勢頗重，恐難消退者。</p>
<p>廣藿梗　防風　防己　姜半夏　枳殼　澤瀉　大豆豉　赤芍　陳皮　懷牛膝　赤苓　鮮佩蘭</p>
<p>（案6）徐，左。暑風濕痰痹絡，右跨馬流注，結核腫痛，少腹流火，紫腫作脹，曾有寒熱，勢張未定也。擬疏通滲濕法。</p>
<p>廣藿梗　漢防己　赤芍　陳皮　懷牛膝　防風　粉萆薢　塊滑石　枳殼　佩蘭葉　赤苓</p>
<p>（案7）黎，左。努力阻氣，濕痰痹絡，右腿結核累累，色白木痛。慮成流注，冀消為吉。</p>
<p>老蘇梗　新絳屑　歸鬚　防己　橘核　旋覆花　製半夏　陳皮　萆薢　赤苓　絲瓜絡</p>
<p>（案8）王，左。溫邪濕痰痹絡，右腿跨馬流注，腫脹如軸，板硬作痛，色澤泛紫，勢有作腐之象。舌光如鏡，口舌生疳，脈來濡細，神情委頓。熱傷陰液，恐有乘虛毒險之險。勉擬存陰泄邪法。</p>
<p>羚羊角　大麥冬　天花粉　丹皮　鮮藿斛　細生地　知母　懷牛膝　赤芍　甘中黃</p>
<p>（案9）龔，左。風寒濕痰，痹阻於絡，右腿跨馬流注，結核腫痛，痛連少腹，寒熱往來，恐難消退者。擬疏通化痰法。</p>
<p>川桂枝　當歸　白蒺藜　威靈仙　懷牛膝　川獨活　陳皮　白芥子　片薑黃　鮮桑枝　防己</p>
<p>（案10）施，左。暑風濕熱，挾痰痹絡，左跨馬流注，潰眼三孔，膿泄不爽，堅腫不化。深慮攻竄，理之棘手。</p>
<p>生耆皮　歸尾　陳皮　白杏仁　生甘草節　甜冬朮　赤芍　制蠶　土貝母　雲茯苓</p>
<p>（案11）範，右。濕痰痹絡，右腿跨馬流注，腫硬作痛，形勢頗大。欲蒸膿之象，防重。</p>
<p>歸尾　防風　桔梗　陳皮　乳香　赤芍　白芷　角針　土貝　生草</p>
<p>（案12）沈，左。暑風濕痰痹絡，右跨馬流注，腫痛潰膿，膿泄不暢，正虛毒戀。治宜補托。</p>
<p>六君子湯加耆皮、歸身、赤芍</p>
<p>（案13）陸，左。暑風濕痰痹絡，右跨馬流注，漫腫作痛，形勢巨大。已經四旬，難許消退者，慮有正不克邪之險。擬托裡法。</p>
<p>托裡消毒散去銀花、人參、於術，加陳皮</p>

<h2>冬瓜流注</h2>
<p>（案1）趙，左。風寒濕痰痹絡，右腿下面冬瓜流注，漫腫而痛，形勢頗大。現值蒸膿之侯，當恐轉重。</p>
<p>活命飲全方</p>
<p>二診　冬瓜流注已潰。</p>
<p>西洋參　生耆皮　赤芍　半夏　甜冬朮　歸身　陳皮　生草　雲茯苓</p>
<p>三診　冬瓜流注，潰後少寐。</p>
<p>潞黨參　歸身　大有耆　白芍　甜冬朮　半夏曲　雲苓　廣陳皮　甘草　夜交藤</p>
<p>四診　前方，去白芍、冬朮，易忍冬藤、淮膝、赤芍。</p>
<p>五診　流膿帶血，痰多。</p>
<p>黨參　雲茯苓　陳皮　赤芍　鮮桑枝　綿耆　半夏曲　草節　歸身　淮牛膝　木瓜</p>
<p>六診　前方去綿耆、木瓜、夏曲、牛膝，加大生地、川芎、忍冬。</p>
<p>七診　前方去陳皮、赤芍、桑枝，加木瓜、杜仲、白芍。</p>
<p>（案2）金，左。風寒濕痰痹絡，右腿冬瓜流注，漫腫脹痛，按之堅硬，形勢頗大，往來寒熱，慮其蒸膿轉重。</p>
<p>荊防敗毒散，加桔梗、薄荷、生薑、鮮桑枝。</p>
<p>二診　鮮桑枝　蘇梗　防風　陳皮　桔梗　赤苓　當歸　木香　半夏　枳殼　生草　赤芍　牛膝</p>
<p>三診　面浮，小溲短赤，流注腫痛。</p>
<p>川桂枝　桑白皮　陳皮　豬苓　五加皮　甜冬朮　赤苓　半夏　澤瀉　大腹皮　鮮桑枝</p>
<p>（案3）劉，右。右腿上面冬瓜流注，漫腫滑數。起逾旬日，欲蒸膿象，慮其轉重。擬疏通化痰法。</p>
<p>川桂枝　當歸鬚　陳皮　威靈仙　懷牛膝　川獨活　防風　白芥子　防己　赤苓　桑枝</p>
<p>復診　仙方活命飲</p>
<p>（案5）陳，右。風寒濕痰痹絡，右腿上面冬瓜流注，漫腫作痛，按之板硬，形勢甚大，寒熱往來，難以消退者。</p>
<p>老蘇梗　小川芎　歸鬚　陳皮　懷牛膝　威靈仙　川獨活　白芥子　防風　赤苓　鮮桑枝　漢防己</p>
<p>（案6）褚，右。風寒濕痰痹絡，左腿上面冬瓜流注，漫腫作痛，寒熱往來，曾經鼻衄。邪已化熱，欲蒸膿象，最慮潰後轉虛之險。</p>
<p>老蘇梗　赤芍　肥知母　懷牛膝　陳皮　防己　川貝　天花粉　茯神　生草　桑枝</p>
<p>（案7）徐，左。風寒濕痰痹絡，左腿冬瓜流注，形勢漸大，堅腫如軸，上連胯腹，下及足底，硬板作痛，寒熱往來，舌紅苔剝，脈息濡細。體虛邪實，慮其不克勝任之險。擬疏通化痰法。</p>
<p>老蘇梗　歸鬚　白芥子　漢防己　赤苓　川獨活　防風　威靈仙　陳皮　牛膝　桑枝</p>
<p>（案8）李，左。風寒濕痰痹絡，左腿上面冬瓜流注，腫硬作痛，勢勢如軸，寒熱往來，欲蒸膿象，難以消退者。但舌光如鏡，唇燥口乾，脈息濡細而數，邪已化熱，熱必傷陰，變險可慮也。擬清化存陰法。</p>
<p>羚羊角　赤芍　知母　天花粉　懷牛膝　白蘆根　丹皮　鮮藿斛　連翹　漢防己　白茯苓　生草節</p>
<p>（案9）王，左。暑風濕痰痹絡，左腿冬瓜流注，漫腫如軸，板硬作痛，足屈不伸，身熱煩躁，舌紅苔薄，脈息濡數。邪痹不宣，恐難消退，理之棘手。擬疏通絡痹法。</p>
<p>廣藿梗　生石膏　防風　肥知母　懷牛膝　生茅朮　製半夏　赤芍　漢防己　焦六曲　赤苓</p>

<h2>魚肚流注</h2>
<p>（案1）沈，左。濕痰痹絡，右足少股魚肚流注，漫腫作痛，按之板實。已逾二旬，恐難消退。</p>
<p>川桂枝　川獨活　小川芎　威靈仙　懷牛膝　歸尾　紋秦艽　白蒺藜　漢防己　淡木瓜　鮮桑枝</p>
<p>（案2）朱，右。濕痰痹絡，氣阻營凝，左少股魚肚流注，腫硬作痛，色白不變。已經二旬，難以消退者。</p>
<p>老蘇梗　白芥子　川獨活　陳皮　江枳殼　懷膝　歸尾　威靈仙　漢防己　白蒺藜　檳榔片　桑枝</p>

<h2>曲鰍流注</h2>
<p>（案1）張，左。風寒濕邪痹絡，左足委中曲鰍，腫硬作痛，慮增寒熱。擬疏通法。</p>
<p>川桂枝　歸身　白蒺藜　威靈仙　懷牛膝　川獨活　防風　片薑黃　漢防己　宣木瓜　鮮桑枝</p>
<p>（案2）錢，左。風寒濕痰痹絡，右足委中曲鰍，腫硬作痛，足屈不伸，寒熱往來，已經半月，難以消退者。</p>
<p>老蘇梗　歸尾　大豆卷　香白芷　懷牛膝　獨活　防風　片薑黃　威靈仙　宣木瓜　鮮桑枝</p>
<p>（案3）沈，左。濕熱痹絡，右足委中曲鰍，腫硬作痛，欲蒸膿象，兼有流火，殊非輕視者。</p>
<p>防風　歸尾　角針　苦桔梗　粉萆薢　白芷　赤芍　陳皮　土貝母　生草</p>
<p>復　生耆皮　歸尾　土貝　陳皮　漢防己　小川芎　制蠶　忍冬藤　生草節</p>
<p>（案4）周，左。風寒濕痰，痹阻於絡，右足委中曲鰍，腫硬作痛，曾有寒熱，恐難消退。擬疏通絡痹法。</p>
<p>川桂枝　歸尾　新絳屑　片薑黃　漢防己　川獨活　防風　白蒺藜　威靈仙　懷牛膝　桑枝</p>
<p>復診　生耆皮　角針　小川芎　天花粉　陳皮　赤芍　土苓　歸尾　苦桔梗　生草</p>
<p>（案5）蒯，左。搠痧傷絡，熱痹阻右足，委中曲鰍漫腫，潰膿盈碗成盆。營衛兩傷，余腫不化，毒尚留戀，勢欲竄頭，理之棘手。</p>
<p>生西洋參　生綿耆　歸身　小川芎　絲瓜絡　小生地　甜冬朮　白芍　雲茯苓　生草</p>
<p>（案6）蔡，左。暑濕熱三氣痹絡，右足委中曲鰍，腫痛潰膿，膿未暢泄，余腫余堅不化，慮其竄頭。但營衛交虛，絡脈受傷，恐有延損之變。擬和營化毒，佐以宣絡一法。</p>
<p>生耆皮　歸身炭　白芍　雲茯苓　忍冬藤　細生地　小川芎　陳皮　淡木瓜　鮮桑枝　生草</p>

<h2>鶴膝流注</h2>
<p>（案1）朱。風寒濕痰痹絡，右膝漫腫酸楚，艱於舉動，漸成鶴膝流注重症，冀消為吉。擬疏泄通絡法。</p>
<p>桂枝　防己　秦艽　歸身　桑枝　木瓜　獨活　防風　靈仙　蒺藜　牛膝</p>
<p>（案2）沈，左。風寒濕邪痹絡，右鶴膝流注，漫腫色白，酸楚作痛，足屈不伸，寒熱往來，恐難消退。擬疏通絡痹法。</p>
<p>川桂枝　小川芎　防風　漢防己　懷牛膝　川獨活　歸尾　威靈　茯苓　宣木瓜　嫩蘇梗</p>
<p>（案3）李，左。暑風濕熱，痹阻於絡，左鶴膝流注，紅腫而痛，寒熱往來，來勢甚速，難以消退者。</p>
<p>廣藿梗　漢防己　赤芍　萆薢　忍冬藤　黃防風　威靈仙　枳殼　牛膝　六一散</p>

<h2>附骨流注</h2>
<p>（案1）吳，右。風邪濕痰，痹阻於絡，左腿上面附骨流注，漫腫酸楚，色澤不絳變，往來寒熱，來勢甚重，恐難消退。</p>
<p>廣藿梗　川獨活　粉萆薢　白蒺藜　當歸身　大豆卷　漢防己　鮮桑枝　晚蠶沙　防風　懷膝</p>
<p>二診　製半夏　蘇梗　赤苓　赤芍　桑枝　新會皮　防己　生草　歸尾　懷膝　萆薢</p>
<p>（案2）程，右。半產之後，伏暑挾痰痹絡，左腿外側附骨流注。起經兩月有餘，潰逾四旬，膿水淋漓，肉理空虛，孔眼甚深，不得生新，漸有成管之象。筋絡受傷，屈伸不利，惟恐延損。脈息濡細，舌苔薄白，神情委頓。氣陰兩虧，最難結局也。擬仿十全大補湯加減。</p>
<p>人參鬚　綿耆　制於術　小川芎　炙甘草　大生地　白芍　白歸身　雲茯苓　夜交藤</p>
<p>（案3）田，左。風寒濕邪，痰痹絡，右腿膝痹痛，漸有腫脹。防發流注，冀消為吉。</p>
<p>老蘇梗　漢防己　白蒺藜　萆薢　桑枝　黃防風　紋秦艽　晚蠶沙　赤苓　歸鬚　懷膝</p>
<p>二診勢欲蒸膿。</p>
<p>蘇梗　當歸　赤芍　角針　防風　陳皮　桔梗　乳香　土貝　甘草</p>
<p>三診　防風　赤芍　半夏　桔梗　川芎　當歸　陳皮　赤苓　甘草　角針　土貝</p>
<p>四診　已潰。</p>
<p>潞黨參　綿耆　赤芍　甘草　甜冬朮　歸身　雲苓　川芎　陳皮</p>
<p>五診　潰孔巨大。</p>
<p>潞黨參　大生地　生白芍　川芎　甘草　綿耆　白歸身　甜冬朮　雲苓　陳皮</p>
<p>（案4）孫。風寒濕痰，痹阻於絡，右腿外側附骨流注，結核腫硬，著骨作痛，色白不變。由來兩月，胸悶不飢，入夜少寐，往來寒熱，舌白脈濡。體虛邪實，難以消退，慮其不克勝任之險。擬疏通痹絡法。</p>
<p>川桂枝　防己　白芥子　赤苓　枳殼　威靈仙　川獨活　陳皮　法半夏　歸尾　牛膝桑枝</p>
<p>（案5）殷，左。右腿附骨流注，起歷一載，潰已兩月，膿水清稀，勢已成管。察按神脈皆虛，乃本原病也。藥力善調，須得一年半載之功。</p>
<p>西黨參　制首烏　當歸　川杜仲　淡木瓜　綿黃耆　川貝母　白芍　茯苓　生草節</p>
<p>（案6）朱，右。右腿附骨流注，起已逾年，潰眼兩孔，成管不斂，膿水淋漓。氣陰大耗，神脈皆虛，虛難醒復，理之棘手。</p>
<p>八珍湯加黃耆</p>
<p>（案7）查，左。風寒濕痰，內阻痹絡，右腿內側著骨酸楚，色白漫腫，堅硬如石，由來匝月，舌苔膩白，脈息濡滑。是乃附骨流注重證，難許全功者。擬辛通化痰法。</p>
<p>川桂枝　川獨活　防己　威靈仙　姜半夏　小川芎　當歸　陳皮　白芥子　赤茯苓</p>
<p>復診　前方去桂、夏，加蘇梗、枳殼、桑枝、牛膝。</p>
<p>（案8）徐，左。右腿髀附骨流注，起經十有餘載，漫腫作痛，難於舉動，潰則難於收斂者。擬宣通絡痹法。</p>
<p>川桂枝　當歸　白蒺藜　粉萆薢　鮮桑枝　川獨活　防己　晚蠶沙　懷牛膝　宣木瓜　白茯苓</p>
<p>（案9）顧，幼。先天不足，肝腎陰虛，濁液生痰，痰痹絡中，左腿外側附骨流注。起經載余，潰孔成管，膿出淋漓，成損不舉，背脊虛損。曾發腎俞流痰，已逾一載而愈。胃谷減少，乍熱乍寒，形神色脈交虛。病在三陰，深慮涉怯。勉以大補元煎意。</p>
<p>大補元煎全方加茯苓、牛膝、牙屑</p>
<p>（案10）陳，左，幼。先天不足，肝腎陰虧，濁液生痰，痰痹於絡，左腿附骨流注，潰孔成管，流出渣膿，胯間結核，右手僵節蛀，膿水淋漓，大便溏泄。脾氣大傷，質小任重，恐難結局耳。</p>
<p>歸芍六君子湯加炒香扁豆、鮮荷蒂</p>

<h2>貼骨流注</h2>
<p>（案1）宣，左。左腿貼骨流注，起經旬日，潰孔成管，管眼深邃，旁圍堅硬，欲腐不腐，肉色泛紫。此營衛兩虧，毒尚留戀，病在足太陽經。非溫補內托，不足以濟事也。</p>
<p>上肉桂　綿耆　東白芍　川芎　雲苓　潞黨參　熟地　白歸身　冬朮　甘草</p>
<p>二診　面黃浮腫，潰孔無膿，堅硬巨大。</p>
<p>肉桂　白芍　黨參　川芎　雲苓　黃耆　甘草　熟地　歸身　交藤</p>
<p>三診作痛黑腐。</p>
<p>前方去交藤、熟地，加陳皮、生地。　四診　熟地　黨參　歸身　草節　制冬朮　肉桂　白芍　黃耆　陳皮　遠志肉　雲苓</p>
<p>（案2）趙，風寒濕痰痹絡，左環跳酸楚作痛，艱於步履，寒熱往來，舌白脈數。已有半月，漸成貼骨流注重症，冀消為幸。</p>
<p>老蘇梗　澤瀉　青防風　防己　威靈仙　懷膝　廣陳皮　秦艽　嫩桑枝　當歸　赤芍　川芎</p>
<p>（案3）錢，幼。乳嬰質體，風寒濕痰乘虛襲絡，左腿伏兔附骨流注，漫腫如軸，色白不變，板硬木痛，往來寒熱，舌白脈濡。症經兩旬，勢難消退，質薄任重，慮其正不克邪，潰後虛波之險。且擬溫通化痰一法。</p>
<p>川桂枝　當歸尾　獨活　芥子　防己　鹿角屑　赤芍　川斷　懷膝　威靈　嫩桑枝</p>
<p>（案4）彭，左。肝腎陰虧，濁疾凝聚，左腿貼骨流注。起經三月，漫腫木痛，色白不變。久則恐其成潰，潰後難於收斂者。擬和補營衛，化痰宣絡法。</p>
<p>制首烏　歸身　桑椹子　沙蒺藜　白茯苓　姜半夏　白芍　川杜仲　炙橘紅　宣木瓜</p>
<p>（案5）朱，左。風邪濕痰痹絡，右腿髀漫腫作痛，漸成貼骨流注，冀消為吉。</p>
<p>川桂枝　川獨活　防風　白蒺藜　粉萆薢　懷牛膝　當歸　白芥子　漢防己　威靈仙　桑枝</p>
<p>（案6）趙，右。風寒濕痰痹阻於絡，左腿貼骨流注，漫腫作痛，形勢頗大，欲蒸膿象。懷妊之軀，殊為棘手。擬托裡法。</p>
<p>生耆皮　川獨活　赤芍　陳皮　茯苓　川桂枝　小川芎　當歸　生草　江枳殼</p>
<p>（案7）潘，幼。先天不足，肝腎陰虛，風寒濕痰，乘隙痹絡，右腿貼骨流注，漫腫酸楚，按之板實。起逾二月，足不任地，漸有成損之象。擬仿陽和法。</p>
<p>陽和湯用生地，去炮姜，加全當歸、防己、牛膝、甘草、元酒</p>
<p>（案8）聶，左。先天不足，肝腎陰虧，寒痰乘虛痹絡，左腿貼骨流注。起經二載，漫腫板硬，著骨酸楚，屈而不伸，蹇於步履，舌苔白，脈濡細。病道深遠，藥力難以消退，潰則不易收斂者。擬仿陽和法。</p>
<p>陽和湯去姜，加歸、牛膝</p>

<h2>環跳流注</h2>
<p>（案1）王，左。風寒濕痰痹絡，左胯及環跳腫痛，漸成流注，冀消為吉。</p>
<p>蘇梗　獨活　白蒺藜　當歸　懷膝　防己　秦艽　鮮桑枝　赤芍　萆薢</p>
<p>二診　獨活　防己　陳皮　當歸　桑枝　防風　白芥子　赤芍　枳殼　懷膝　澤蘭</p>
<p>三診　左胯蒸膿象也。</p>
<p>黃防風　赤芍藥　瓜蔞　桔梗　角針　全當歸　廣陳皮　白芷　生草　土貝　桑枝</p>
<p>李。風寒濕痰，痹阻於絡，右腿環跳，著骨酸楚，漫腫色白，難以步履，已經一載。是乃貼骨流注重症，冀消為吉。擬疏通絡痹法。</p>
<p>川桂枝　川斷　蒺藜　白芥子　炒牛膝　川獨活　赤苓　當歸　威靈仙　漢防己</p>
<p>（案2）沈，左。肝腎陰虛，寒痰乘虛內痹，右腿環跳，著骨酸楚，按之板硬，色白不變。乃貼骨流注重症，深恐延損。擬防陽和法。</p>
<p>陽和湯加懷膝、陳酒、威靈仙，去炮姜</p>
<p>（案3）曹，左。風寒濕痰痹絡，右腿環跳，著骨酸楚，艱於舉動。漸成貼骨流注重症，冀消為吉。</p>
<p>川桂枝　秦艽　川獨活　小川芎　宣木瓜　當歸　牛膝　防風　白蒺藜　鮮桑枝　防己</p>
<p>（案4）錢，左。風寒濕痰痹絡，右腿環跳，貼骨流注，漫腫酸楚，色白不變。已逾半月，恐難消退者。擬疏散法。</p>
<p>荊防敗毒散加桑枝</p>
<p>（案5）薛，幼。先天不足，肝腎陰虧，筋骨失於營養，左腿廢損，由來已久，延及環跳，漫腫酸楚，色白不變，形如覆碗。乃貼骨流注重症，潰則恐其涉怯。擬景岳法。</p>
<p>大補元煎去參，加鹿角霜、茯苓、牛膝</p>
<p>（案6）王，左。風寒濕痰痹絡，左腿環跳流注。起將匝月，漫腫木痛，形勢巨大，欲蒸膿象，難以消退者。</p>
<p>川桂枝　歸尾　防風　白芥子　鮮桑枝　川獨活　防己　陳皮　懷牛膝　靈仙　赤苓</p>
<p>復診　生耆皮　赤芍　小川芎　角針　生草　當歸　陳皮　天花粉　茯苓　苦桔梗</p>
<p>復診　原方，去當歸、花粉，加半夏曲。</p>
<p>復診　歸芍六君，用茯神，加耆皮、二陳、穀芽。</p>
<p>復診　十全大補去肉桂，加陳皮。</p>
<p>復診　黑歸脾去龍眼。</p>

<h2>穿踝流注</h2>
<p>（案1）李，左。濕熱痹絡，右足穿踝流注，腫脹作痛，不能舉動。起經旬日，曾有寒熱，消之非易。</p>
<p>老蘇梗　小川芎　當歸　漢防己　淡木瓜　川獨活　威靈仙　防風　懷牛膝　桑枝</p>
<p>（案2）陸，左。風寒濕痰痹絡，左足穿踝流注，漫腫作痛，不能舉動。已逾二旬，最慮淹纏成損。擬托裡法。</p>
<p>生耆皮　當歸　小川芎　赤芍　陳皮　土貝母　白芷　苦桔梗　角針　生草</p>

<h2>梅核流注</h2>
<p>（案1）戚。肝脾不和，氣阻營凝，左足內外臁梅核流注，結核不一，按之酸楚，漸有作脹。起已逾月，脈數舌黃，腹補膨納少，便溏不實，面浮色㿠。木乘土侮，慮其成痼，非細事也。</p>
<p>生香附　大腹絨　廣皮　赤苓　小青皮　江枳殼　防己　澤瀉　豬苓</p>
<p>（案2）沈，右。木鬱失調，鬱則生火，火盛生痰，痰痹於絡，兩足梅核流注，攻竄不一，酸楚作痛，皮色泛紫，舌紅脈細。氣質陰虛，藥力難於速效者。擬仿化肝合逍遙意。</p>
<p>逍遙散去歸、朮、草；化肝丸去青皮，加細生地、橘核</p>
<p>（案3）任，右。陰虛木鬱，素有肝氣，氣阻痰凝，四肢梅核流注，結核木痛，按之堅硬，色白不變，易於流走。其病在絡，恐難消退者。</p>
<p>加味逍遙散去草，加香附、蒺藜、橘絡</p>

<h2>爛皮流注</h2>
<p>（案1）胡，左。濕熱鬱蒸化毒，左足背爛皮流注，腐潰如岩，流水無膿，堅腫，毒留於裡不化，舌苔白，脈右濡左弦。營衛兩傷，脈絡不和，成損可慮也。擬托毒和營，佐以清滲之法。</p>
<p>生綿耆　赤芍藥　漢防己　米仁　忍冬藤　白歸身　粉萆薢　懷牛膝　赤苓　甘草梢</p>
<p>二診　細生地　歸身　綿耆　赤芍　甘草梢　澤瀉　忍冬藤　丹皮　雲苓　陳皮　粉萆薢　桑枝</p>
<p>三診　細生地　忍冬藤　赤苓　丹皮　生耆　赤芍藥　連翹澤瀉</p>
<p>（案2）歸，左。暑濕挾痰痹絡，右腋及背間爛皮流注，結核堅腫，皮破流水，易於作腐，不克全消，舌苔糙黃，脈來濡細。擬清滲化痰法。</p>
<p>佩蘭葉　廣藿梗　瓜蔞　白杏仁　枳殼　金鈴子　姜半夏　赤芍　廣陳皮　土貝　絲瓜絡</p>
<p>二診　浮爛已退，梅核未消。</p>
<p>四制香附　當歸鬚　六神丸　陳皮　甘草旋覆花　黑山梔　炒枳殼　土貝　赤苓　佛手皮</p>
<p>三診　旋覆花　半夏　赤芍　丹皮　澤瀉　石決明　陳皮　歸鬚　黑梔　土貝　藕汁（一兩）</p>
<p>（案3）謝。暑風濕熱，挾痰凝聚右臂，爛皮流注，漫腫堅硬，色赤作痛，旁圍起泡，皮剝流水，身熱不解。起逾半月，脈濡而數，舌白苔黃，口乾喜冷，納穀式漸。邪郁不達，勢有里陷之險。</p>
<p>廣藿香　白杏仁　江枳殼　廣陳皮　六一散　牛蒡子　青防風　全瓜蔞　川通草　赤茯苓皮</p>
<p>（案4）李，左。暑風濕熱化毒，蘊蒸陽明，左胯爛皮流注，腐潰迅速，流水無膿，腫勢散漫，身熱不解，脈來濡細，恐致昏陷。</p>
<p>廣藿梗　生石膏　防風　淡芩　姜半夏　甘中黃　生穹術　江枳殼　黑梔　知母　陳皮　佩蘭葉</p>
<p>（案5）羅，左。病後餘邪留戀，濕熱痹絡，右足爛皮流注，腐潰如岩，膿水淋漓，氣穢異常，大便溏泄，神疲納少，脾氣受傷，深恐告脫。</p>
<p>歸芍六君子湯加黃耆、扁豆、荷蒂、稻葉</p>
<p>（案6）楊，右。暑濕熱化毒，鬱蒸陽明，左乳房及手背爛皮流注，腐潰如岩，流膿滋漫，身熱形寒，舌白胸悶，二便窒塞，脈息濡數。邪未外達，慮有內傳之險。擬進瀉黃散加減。</p>
<p>瀉黃散去甘草，加赤芍、淡芩、枳殼、半夏、陳皮、赤苓、六一散、佩蘭葉</p>

<h2>濕痰流注</h2>
<p>（案1）程，左。濕痰痹絡，氣阻營凝，左跨結核酸楚，色澤不變，按之堅硬。濕痰流注，冀消為善。擬疏通化痰法。</p>
<p>旋覆花　當歸鬚　廣陳皮　枳殼　土貝　老蘇梗　姜半夏　赤芍　懷膝　佩蘭葉</p>
<p>二診　旋覆　制香附　黑梔　半夏　土貝　當歸　川芎　神麯　陳皮　佩蘭　赤芍</p>
<p>三診　廣藿梗　制香附　黃防風　廣陳皮　枳殼　懷膝　當歸身　赤芍藥　白杏仁　姜半夏　土貝　澤蘭</p>
<p>四診　四制香附　當歸鬚　姜半夏　赤芍枳殼　懷膝　旋覆花　白蒺藜　廣陳皮　赤苓　防己　桑枝</p>
<p>（案2）成，左。濕痰痹絡，氣阻不宣，右少腹之下結硬作痛，痛經旬日，漸成濕痰流注，恐難消退者。</p>
<p>老蘇梗　小青皮　廣鬱金　半夏　旋覆花　川厚朴　江枳殼　佩蘭葉　瓜蔞　當歸鬚</p>
<p>二診　舌苔滿白，胃呆納少，胸痞稍舒，腹痛未減。</p>
<p>川桂木　青蔥管（尺許）　金沸草　當歸鬚　炒延胡　紫厚朴　姜半夏　金鈴子　新絳屑　小青皮　枳殼</p>
<p>（案3）朱，左。遠行氣阻，痰痹於絡，左跨濕痰流注，結核腫痛堅硬，色白，起經旬日，勢難消退者。</p>
<p>老蘇梗　當歸尾　新絳屑　陳皮　土貝　制香附　旋覆花　赤芍藥　枳殼　絲瓜絡　青蔥管（後下）</p>
<p>二診　歸身　廣木香　新絳屑　青皮　土貝　赤芍　旋覆花　單桃仁　枳殼　生草　蔥管</p>
<p>（案4）姜，左。風寒濕痰，痹阻於絡，右足內臁結核酸楚，腫脹巨盛。由來旬日，漸成濕痰流注，冀消為吉。擬疏散法。</p>
<p>川桂枝　當歸鬚　秦艽　漢防己　鮮桑枝　川獨活　白蒺藜　威靈　粉萆薢　晚蠶沙　牛膝</p>
<p>二診　前方，去秦艽，加木瓜、五加皮。</p>
<p>三診　川桂枝　白芥子　半夏　陳皮　宣木瓜　川獨活　懷牛膝　歸尾　防己　威靈仙</p>
<p>四診　川桂枝　當歸尾　陳皮　白芥子　晚蠶沙　絲瓜絡　漢防己　白蒺藜　茯苓　宣木瓜　懷牛膝　鮮桑枝</p>
<p>（案5）沈，左。濕痰痹於肝絡，兩胯濕痰流注。起經逾月，潰者潰，腫者腫，膿出清稀。氣陰內虧，深慮淹纏成漏生管。擬培補托化痰法。</p>
<p>西黨參　歸身　石決明　生耆皮　生草節　制首烏　白芍　川貝母　雲茯苓　鮮桑枝　陳皮</p>
<p>二診　前方，去首烏，加絲瓜絡。</p>
<p>三診　生耆皮　當歸　丹皮　茯苓　炒米仁　細生地　赤芍　土貝　草節　澤瀉</p>
<p>四診　細生地　茯苓　米仁　黑山梔　澤瀉　土貝母　赤芍　丹皮　陳皮　姜夏　木通　生草節</p>
<p>（案6）蕭，左。濕痰痹絡，左退下面濕痰流注，腫硬作痛，已經逾候，難以消退。</p>
<p>老蘇梗　赤芍　陳皮　姜半夏　茯苓　歸鬚　防風　靈仙　白芥子　漢防己　生耆皮　當歸　陳皮　江枳殼　鮮桑枝　赤苓　小川芎　角針　天花粉　甘草節　赤芍</p>
<p>（案7）程，左。右足委中之旁，濕痰流注復發，腫脹而痛，蒸膿欲潰。擬疏通提托法。</p>
<p>防風　歸尾　角針　乳香　江枳殼　香白芷　赤芍　陳皮　草節　土貝母</p>
<p>（案8）陳，左。暑濕挾痰，痹阻背部，濕痰流注，漫腫作痛，形如覆碗，欲蒸膿象，脘中悶而腹脹，二便窒塞，納穀減少，舌白，脈左弦右濡。邪郁不達，恐有變端。擬苦辛宣泄法。</p>
<p>廣藿梗　甜冬朮　制芎　陳皮　廣木香　白蔻仁　制川樸　江枳殼　姜夏　瓜蔞仁　佩蘭葉</p>
<p>（案9）吳，右。暑風濕痰痹絡，右胯濕痰流注，結核腫痛，曾有寒熱，不易消退者。</p>
<p>老蘇梗　防風　陳皮　枳殼　懷牛膝　姜半夏　歸尾　防己　白芥子　淡木瓜　鮮佩蘭</p>
<p>（案10）吳，右。右胯濕痰流注，腫硬作痛，又於海底，結腫堅硬如石，不得膿泄，欲腐不腐。勢將攻竄，理之棘手。</p>
<p>生首烏　當歸　陳皮　姜半夏　絲瓜絡　茯苓　石決明　赤芍　制蠶　土貝母　生草節</p>
<p>（案11）楊，左。風寒濕痰痹絡，右足及足踝為濕痰流注，潰者潰，腫者腫。病經匝月，正虛邪戀，邪之棘手。</p>
<p>八珍湯加耆皮</p>

<h2>牽藤流注</h2>
<p>（案1）陳，右。春間曾患爛丹痧，痧火留戀未盡，襲受風溫，挾痰痹絡，左乳房脅間結為牽藤流注，肛腫而痛，蒸膿欲潰，舌絳，裂紋，脈來弦滑。邪未外泄，陰氣先傷，有不克支持之慮。</p>
<p>桑白皮　鮮藿斛　白杏仁　桔梗　茯神　絲瓜絡　廣橘白　真川貝　天花粉　米仁　生草　鮮蘆根</p>
<p>二診　咳嗆已止，流注外潰。</p>
<p>石斛　甘草　綿耆　川貝母　生米仁　橘紅　西洋參　麥冬肉　天花粉　白粳米　茯神</p>
<p>（案2）余，右。暑風濕痰痹絡，左臂腕中牽藤流注，漫腫而痛。起經二旬，已有蒸膿之象，慮其轉重。</p>
<p>老蘇梗　製半夏　生甘草　枳殼　桔梗　廣木香　廣陳皮　臺烏藥　赤苓　赤芍　歸身</p>
<p>二診　廣藿梗　姜半夏　木香　江枳殼　赤芍藥　甘草　黃防風　陳皮　茯苓　白桔梗　全當歸　懷牛膝</p>
<p>三診　木香　當歸鬚　新會皮　雲苓　新絳屑　懷牛膝　旋覆　姜半夏　江枳殼　甘草　鮮桑枝　赤芍</p>
<p>四診　蒸膿象也。</p>
<p>生耆皮　姜半夏　土貝　赤芍　廣陳皮　全瓜蔞　白桔梗　歸身　角針　粉甘草</p>
<p>五診　旋覆花　當歸鬚　萊菔子　赤芍　甘草　制香附　姜半夏　白芥子　陳皮　杜蘇子</p>
<p>六診　脘中結硬覺小，左臂漫腫刺潰。</p>
<p>潞黨參　廣陳皮　黃耆　桔梗　赤芍藥　綿茯苓　製半夏　甘草　歸身　夜交藤</p>
<p>七診　脘中似消納食頗旺。</p>
<p>潞黨參　雲茯苓　廣陳皮　歸身　制香附　綿耆　製半夏　甘草節　赤芍　白芥子</p>
<p>（案3）王，右。風寒濕痰，痹阻於絡，兩腿著骨酸楚，引及脊旁，漫腫板實，色白不變，漸成牽藤流注，冀消為吉。擬疏通法。</p>
<p>川桂枝　漢防風　秦艽　赤苓　川獨活　威靈仙　川芎　當歸　蒺藜　牛膝</p>
<p>（案4）吳，右。暑風濕痰痹絡，結為牽藤流注。現發兩枚，寒熱往來，已有蒸膿之象，難以消退者。</p>
<p>老蘇梗　當歸　漢防己　炙陳皮　赤芍　臺烏藥　小川芎　防風　姜半夏　江枳殼　牛膝　生甘草</p>
<p>（案5）陳，左。暑風濕痰痹絡，牽藤流注。現發五枚，潰者潰，腫者腫，邪勢方張，最慮他竄。擬仿流氣飲意。</p>
<p>老蘇梗　小川芎　防風　姜半夏　陳皮　廣木香　當歸　臺烏藥　枳殼　懷牛膝　生草　茯苓</p>
<p>（案6）顧，左。暑濕挾痰痹阻，結為牽藤流注，漫腫作痛，曾有寒熱，勢張未定也。擬疏解法。</p>
<p>老蘇梗　防風　白蒺藜　半夏　赤苓　大豆卷　陳皮　白杏仁　防己　生草　嫩桑枝</p>
<p>（案7）石，左。暑濕挾痰阻氣，牽藤流注。現結兩枚，潰者潰，腫者腫，毒郁不化，攻竄未定也。擬進和絡法。</p>
<p>生耆皮　小川芎　赤芍　臺烏藥　紅花　川獨活　當歸　枳殼　小茴香　懷牛膝</p>
<p>（案8）蔣，右。暑風濕熱痰滯痹絡，發為牽藤流注，現結三枚，腫脹作痛，形勢頗大，寒熱往來。起逾二旬，頭面火癤，大小不一。內膿已成，最慮潰後虛波增喘。擬托裡提膿法。</p>
<p>托裡消毒飲去參、苓，加土貝</p>
<p>（案9）李，左。風寒濕痰痹絡，牽藤流注，現結四枚，潰者潰，腫者腫。起經二月，正虛邪戀，慮其不克勝任之險。擬托裡提膿法。</p>
<p>生耆皮　赤芍　角針　苦桔梗　生草　當歸　小川芎　陳皮　土貝母　茯苓</p>
<p>（案10）姚，右。風寒濕痰，痹阻於絡，兩臂牽藤流注，漫腫作痛，形勢巨大，寒熱往來，舌紅脈濡。體質陰虧，慮其正虛毒盛，不克支持之險。擬疏通化痰法。</p>
<p>老蘇梗　當歸　半夏　苦桔梗　木香　生草　小川芎　防風　烏藥　陳皮　澤瀉　茯苓</p>
<p>復診　當歸　小川芎　白芷　角刺　乳香赤芍　防風　土貝　桔梗　陳皮　生甘草</p>
<p>（案11）祝，左。風溫挾痰痹絡，牽藤流注，現結三枚，漫腫作痛，寒熱往來，生髮之機未。宜疏散法。</p>
<p>荊芥防風敗毒散加蔥頭</p>
<p>復　川桂枝　大豆卷　防風　白芥子　懷牛膝　漢防己　川獨活　威靈仙　陳皮　茯苓　半夏　嫩桑枝</p>
<p>（案12）金，左。風寒濕痰，痹阻於絡，結為牽藤流注，現結三枚，潰者潰，腫者腫，綿延三月。胃納減少，乍寒乍熱，神脈皆虛。正氣衰而毒留未化，深恐涉怯，非細數也。擬和營衛，化痰，扶胃法。</p>
<p>制首烏　當歸　橘紅　川石斛　生穀芽　蒸於術　白芍　茯苓　半夏曲　生甘草</p>
<p>（案13）朱，左。風寒濕痰，痹阻於絡，兩腿牽藤流注，勢將成膿為潰，但潰必傷陰，舌光而絳，脈息弦數。彌恐潰後正虛，理之棘手。擬清托法。</p>
<p>生地　歸鬚　藿斛　知母　角針　桔梗　赤芍　丹皮　花粉　茯苓　生甘草</p>
<p>（案14）王，左。風寒濕痰，痹阻於絡，兩腿著骨酸楚，引及脊旁，漫腫板實，色白不變，漸成牽藤流注。擬疏通法。</p>
<p>川桂枝　小川芎　白蒺藜　漢防己　當歸　川獨活　防風　秦艽　威靈仙　赤苓　懷牛膝</p>
<p>（案15）趙，左。暑風濕痰痹絡，發為牽藤流注，現結七枚，漫腫作痛，寒熱往來。欲蒸膿象，慮其攻竄潰後虛波，變險可慮也。擬托毒里提毒法。</p>
<p>生耆皮　當歸　苦桔梗　陳皮　赤苓　土貝母　小川芎　角針　天花粉　赤芍　生草　嫩桑枝</p>
<p>（案16）周，左。暑風濕痰痹絡，發為牽藤流注，現結十有一枚，潰者潰，腫者腫，遷延五日。正虛毒戀，變險可慮也。擬補托一法，以冀萬一。</p>
<p>八珍湯加陳皮、耆皮</p>

<h2>濕毒流注</h2>
<p>（案1）秦，左。素有流火，濕熱痹絡，右足後濕毒流注，肛腫而痛，舌白臺膩，脈息濡數。已有蒸膿之象，慮其轉重。擬分滲化痰法。</p>
<p>防己　萆薢　赤苓　澤瀉　土貝母　赤芍　陳皮　牛膝　忍冬藤</p>

<h2>暑毒流注</h2>
<p>（案1）李，左，幼，七月初四日。暑風濕熱，首先犯肺，傳入肝膽，發為慢驚，角弓反張，目張光上竄，口如魚口，直聲無淚，灼熱痰多，腦後暑毒流注，腐潰如岩，膿出清稀，舌糙脈細。陰液大傷，內風未熄，病機正在險津也。勉擬。</p>
<p>西洋參　麥冬肉　真川貝　廣橘紅　雲苓　鮮竹瀝　鮮藿斛　上濂珠　石決明　炒丹皮　鉤鉤　鮮稻葉</p>
<p>（案2）李，左。暑風濕熱痹絡，右腿內側，脈腫脹，色澤泛紅，胯間結核，漸成暑毒流注也。</p>
<p>廣藿梗　防風　連翹　枳殼　漢防己　炒牛蒡　赤芍　陳皮　通草　土貝母</p>
<p>（案3）楊，左，幼。半載嬰兒，濕熱深蘊，結為暑毒流注，攻潰不一，孔眼深大，余腫瘰瘰，尚欲竄頭，滿口生疳，乳哺難嚥，面浮色㿠。正虛邪戀，變險莫測也。勉擬清養脾胃，化痰解毒法。</p>
<p>沙參　金石斛　扁豆衣　陳皮　白茯苓　麥冬　海浮石　苦桔梗　土貝母　佩蘭葉　生草</p>
<p>（案4）王，左，幼。暑濕熱三氣化毒，頭面火癤叢生，復發暑毒流注，腐肉如岩，流水無膿，氣穢異常，耳癰流水，兼之作瘧，神疲煩躁。質小任重，變險可慮也。</p>
<p>羚羊角　牡丹皮　陳皮　土貝母　青蒿梗　淡芩　生草　江枳殼　鮮荷葉</p>
<p>（案5）朱，左。暑濕熱化毒胸部，暑毒流注，潰孔成管，滋水淋漓。氣陰暗耗，餘熱未化，深慮淹纏。擬進消托。</p>
<p>瀉白散去米，加花粉、知母、川貝、丹皮、細生地、陳皮、赤芍</p>

<h2>敗瘀流注</h2>
<p>（案1）姚，左。跌撲傷絡，瘀阻不行，右肘敗瘀流注，雖潰膿泄不暢，余腫不化，最易淹纏成漏。擬托裡和陰，必佐宣絡。</p>
<p>生耆皮　小川芎　當歸　陳皮　土貝母　細生地　白蒺藜　赤芍　生草　絲瓜絡</p>
<p>（案2）朱，左。始因跌撲，濕痰凝聚左臂，敗瘀流注，潰眼兩孔，成管不斂，滋水帶血。綿延三年，筋骨皆傷，正虛毒戀，非計日所能奏效者。擬以調和營衛，化毒和絡法。</p>
<p>制首烏　當歸　陳皮　茯苓　忍冬藤　生耆皮　赤芍　土貝　生草　絲瓜絡　桑枝</p>
<p>復診　西黨參　生耆皮　歸身　土貝母　生草　制首烏　赤芍藥　陳皮　雲苓　桑枝　忍冬</p>
<p>（案3）劉，左。跌撲傷絡，濕熱內痹，右足委中之下結為敗瘀流注，腐潰如岩，流膿滋漫，足屈不伸，絡脈作痛。勢將成膿穿潰，潰後慮其成怯，不易收斂者。擬和營托毒，佐以宣絡一法。</p>
<p>生耆皮　細生地　當歸　小川芎　赤芍　宣木瓜　牛膝　赤苓　生草　忍冬藤　桑枝</p>

<h2>痘毒流注</h2>
<p>（案1）陳，左，幼。種花之後，毒火戀絡，發為痘毒流注，潰者潰，腫者腫，現發三枚，綿延一月，膿水青稀。正虛毒郁，深恐他竄淹纏。</p>
<p>西黨參　綿黃耆　甜冬朮　當歸　赤芍　制天蟲　陳皮　土貝母　生草　桑枝　忍冬藤</p>
<p>（案2）石，右，幼。種花未出，苗毒留戀絡，右臂痘毒流注，腫硬作痛，形勢頗大，寒熱往來，難以消退者。擬清泄化毒法。</p>
<p>羚羊角　霜桑葉　牛蒡子　防風　土貝母　赤芍　江枳殼　忍冬藤</p>

<h1>卷四</h1>

<h2>手腕流痰</h2>
<p>（案1）陸，左。手腕流痰，起經一載，漫腫酸楚，不得屈伸，漸有成潰之象，潰則難於收斂者。</p>
<p>首烏　當歸　橘紅　蒺藜　牡蠣　川貝　白芍　瓜蔞　茯苓　昆布</p>
<p>（案2）馬，右。手腕背流痰，漫腫色白不變，艱於舉動，已經逾月，潰則難於收斂者。</p>
<p>首烏　半夏　川芎　天麻　瓜絡　蒺藜　甘草　當歸　橘絡　茯苓　桑枝</p>
<p>（案3）俞，右。手脈旁流痰，起經一載，潰孔成管，膿水淋漓。氣陰並耗，本原之病，難許速效者。</p>
<p>沙參　耆皮　鱉甲　瓜絡　茯苓　首烏　當歸　白芍　川貝　牙屑</p>

<h2>僵節蛀</h2>
<p>（案1）張。三陰不足，濁液生痰，痰痹於絡，左手大指僵節蛀。起經一載，潰孔生管，滋水淋漓。本虛不復，藥力難以驟效者。</p>
<p>黨參　首烏　白芍　茯苓　牡蠣　冬朮　當歸　陳皮　川貝　鱉甲</p>
<p>（案2）陳，左。手無名指僵節蛀，腫硬色白。由來已久，陰虛痰痹絡中，潰則難於收斂者。擬養陰化痰法。</p>
<p>沙參　當歸　白蒺藜　茯苓　橘紅　首烏　白芍　川貝母　牡蠣　昆布</p>
<p>（案3）孫。下疳余腫餘毒挾痰凝聚，四三肢僵節蛀，漫腫木痛，色白不變，時痛時止。此疽不宜成潰，潰則難於收斂者。</p>
<p>首烏　當歸　海石　橘紅　甘草　白蒺　白芍　昆布　茯苓　川貝</p>
<p>（案4）章。先天不足，肝腎陰虛，濁液生痰，痰痹於絡中，左手僵節蛀。起經兩月，堅硬作痛，色白不變。病在本原，藥力難以見效者。</p>
<p>沙參　首烏　茯苓　川貝　牡蠣　白蒺　當歸　白芍　橘紅　昆布</p>
<p>（案5）徐。左手中指僵節蛀，起經匝月，腐潰流膿，腫硬不消，神脈皆虛。本元病也，藥力善調，須得一年半載之功。</p>
<p>黨參　當歸　橘紅　耆皮　甘草　首烏　白芍　川貝　鱉甲　牡蠣</p>
<p>二診　沙參　生地　石決　當歸　川貝　首烏　茯神　鉤鉤　白芍　豆衣</p>
<p>三診　沙參　細生地　牡蠣　當歸　甘草　黃耆　鱉甲　茯苓　白芍　川貝</p>
<p>四診　沙參　耆皮　牡蠣　橘紅　當歸　首烏　瓜絡　昆布　川貝　白芍　甘草</p>

<h2>手背流痰</h2>
<p>（案1）艾。左手背流痰，起經三載，潰孔成管，膿水淋漓，左腿環跳著酸骨楚，色白漫腫。由來三月，恐難消退。擬培補三陰，化痰和絡法。</p>
<p>黨參　於術　白芍　杜仲　陳皮　首烏　歸身　雲苓　蒺藜　半夏</p>

<h2>臂部流痰</h2>
<p>（案1）萬，左，七月廿六日。營衛不和，痰凝氣聚，痹阻絡中，右臂流痰。起經八載，結腫堅硬，色白不變，勢難消退，竄生於右腿，潰孔成管，膿水淋漓，艱於舉動，筋絡損傷，最慮成損，殊難理治也。</p>
<p>制首烏　當歸身　白蒺藜　姜半夏　陳皮　東白芍　煨天麻　雲茯苓　鮮桑枝　木瓜　杜仲</p>
<p>（案2）陸。右臂流痰，起經半載，潰孔成管，滋水淋漓，氣陰暗傷，挾受濕邪，爛身疳糜，腐齦腫，色紫，動則流血，不可輕視者。</p>
<p>犀角地黃湯加連翹、花粉、人中黃、土貝、山梔、肥知母</p>
<p>（案3）董。右臂流痰，起逾半月，漫腫木痛，色白不變。漸有成潰之象，潰則難於收斂者。擬調和營衛，宣絡化痰法。</p>
<p>首烏　當歸　半夏　茯苓　昆布　白蒺　橘紅　甘草　瓜絡</p>

<h2>臂肘流痰</h2>
<p>（案1）陳。右肘流痰，起經二載，潰孔成管不斂，滋水淋漓，陰液暗傷，余核累累，當慮攻竄，神脈皆虛，久則恐其涉怯。擬培氣養陰，和絡化痰法。</p>
<p>黨參　黃耆　當歸　石決　橘紅　首烏　川貝　白芍　甘草　鱉甲</p>
<p>（案2）胡。素有失血，真陰不足，濁液生痰，痰痹於絡，左臂流痰，腋下亦有，結核兩枚，色白木痛，按之堅硬，耳中鳴響，不時眩暈，舌紅苔糙，脈息細小。已經兩月，病在本元，藥力難以圖功。擬養營化痰法。</p>
<p>首烏　石決　茯神　橘紅　甘草　豆衣　白芍　遠志　鉤鉤　藕節</p>

<h2>臂膊流痰</h2>
<p>（案1）孫。本素之質，挾痰凝聚，左臂膊流痰。起逾半載，潰交一月，膿出清稀，腐肉頻生，氣陰日耗，神脈皆虛，久則慮其成管，延怯可虞也。</p>
<p>臺參鬚　大生地　歸身　白芍　炙甘草　制於術　茯神　川貝　酸棗仁</p>
<p>（案2）李。三陰不足，情懷鬱勃，鬱則生火，火盛生痰，痰痹於絡，左臂流痰，潰孔成管，膿水淋漓，綿延日久。脈耎無神，形肉漸消，胃呆納少，腑氣或結或溏，遺泄腰痛，舌黃逮絳。氣陰並虧，久則虛怯之萌，殊難結局。</p>
<p>西黨參　歸身　甘草　大生地　白芍　綿黃耆　雲苓　杜仲　龜腹板　川貝</p>

<h2>左腋流痰</h2>
<p>（案1）陳。素有肝氣，木鬱失調則生火，火盛生痰，痰痹於絡，左腋流痰。起經匝月，潰流清膿，成管不斂，余核累累，尚慮他竄，理之非易者。擬養肝泄肝，參入化痰法。</p>
<p>沙參　橘紅　石決　瓜絡　甘草　首烏　川貝　昆布　茯苓　白芍</p>
<p>復診　去橘紅、瓜絡、昆布，加耆皮、橘核、海石。</p>
<p>（案2）林。營衛兩傷，痰凝氣聚，左腋流痰。起經二月，現結三枚，潰腫不一，膿出清稀，孔眼彌大，最慮淹纏成管，非細事也。擬和補營衛，宣絡化痰法。</p>
<p>首烏　赤芍　甘草　川貝　當歸　沙參　廣皮　石決　瓜絡　茯神</p>

<h2>缺盆流痰</h2>
<p>（案1）洪，右。脾虛生濕，濕盛生痰，肝鬱化火，火盛亦生痰，痰痹於絡，左右缺盆流痰，結核堅硬，色白微痛。由來兩月，病在本原，藥力以圖遲破為妙。</p>
<p>首烏　歸身　橘紅　遠志　制香附　白朮　川貝　茯神　昆布　石決明</p>

<h2>結胸流痰</h2>
<p>（案1）劉，左。結胸流痰，起經一載，潰流血水，不得膿泄，本虛痰痹於絡中，理之棘手。</p>
<p>沙參　耆皮　首烏　當歸　赤芍　石決明　橘紅　茯神　生草　土貝</p>

<h2>胸膈流痰</h2>
<p>（案1）徐，幼。胎瘧之後，三陰虧損，疳積腹脹，形肉暗削，飲食水穀，不得輸津液，而為濁痰，痰痹於絡胸膈之右，流痰成管，已通內膜，曾經吐膿，肉理空虛，有聲有泡，旁圍肉色泛紫，其孔深闊，奚似神色青㿠，脈來細軟，大便溏薄。中土不立，陰虛難復，瘡怯之機已著，斷難結局耳，勉擬。</p>
<p>人參鬚　懷山藥　東白芍　象牙屑　左牡蠣　制首烏　白歸身　川貝母　活剝鱉甲　橘絡　雲茯苓　甘草</p>

<h2>乳部流痰</h2>
<p>（案1）華，右。肝鬱氣阻，挾痰凝聚，右乳房之上流痰，結腫堅硬酸楚，色白不變，痛徹膺背，痰中帶紅，脈來濡細，乍熱乍寒。陰虛體質，肺胃同病，不宜成潰，潰則難於收斂者。擬宗諸氣膹郁皆屬於肺治例。</p>
<p>蘇子　桑白皮　白杏仁　丹皮　絲瓜絡　藕肉　川貝　黑山梔　生蛤殼　橘紅　枇杷葉　茯苓</p>

<h2>脅肋流痰</h2>
<p>（案1）金，左，七月廿八日。左脅流痰，起經三載，潰孔成管，膿水淋漓，曾經失血，血去陰傷，咳嗆頻頻，脈右細左數，舌光無苔，午後漸熱，痰怯之機已著，有何恃而不恐耶？勉擬景岳法。</p>
<p>四陰煎入清阿膠、地骨皮、真川貝</p>
<p>二診　瘡口漸斂，咳嗆不已。</p>
<p>雲茯苓　細北沙參　生甘草　水炙桑皮　真川貝　天花粉　麥冬肉　枇杷葉　叭噠杏仁　清阿膠　生蛤殼</p>
<p>三診　咳嗆寒熱，痰黏帶膿。</p>
<p>蜜炙桑皮　地骨皮　川石斛　橘白　炙甘草　細北沙參　真川貝　生蛤殼　茯神　白粳米</p>
<p>（案2）周。肝鬱氣阻，挾痰凝聚，右季脅流痰，結核堅硬，色白木痛。由來一載，漸日長大，按脈細弦澀，舌苔糙白。本原情志之病，藥力難於奏效者。</p>
<p>香附　石決明　丹皮　遠志　白芍　於術　川貝母　山梔　橘核　茯神　當歸</p>
<p>（案3）丁。右脅流痰，潰孔成管，起經半載，膿水淋漓。氣陰並耗，藥力善調，須得緩緩圖功。</p>
<p>沙參　當歸　耆皮　雲苓　首烏　白芍　川貝　鱉甲　象牙屑</p>
<p>（案4）李。左脅流痰，起經數月，漸次長大，時痛時止，其痛在絡，藥力難以速效者。</p>
<p>首烏　當歸　橘紅　鉤鉤　香附　蒺藜　白芍　川貝　茯神　石決</p>
<p>（案5）施，左，右肋流痰，起經半載，潰孔成管，膿水淋漓。氣陰暗耗，神脈皆虛，理之棘手。</p>
<p>沙參　耆皮　歸身　茯神　牙屑　首烏　甘草　白芍　鱉甲　川貝</p>
<p>（案6）秦，左。陰虧木旺，火盛生痰，痰痹於絡，右脅肩結為流痰，其核累累，堅硬酸楚，由來百日，脈滑而細，舌紅苔黃。本元之病，藥力難於速效者。擬育陰泄木，咸降化痰法。</p>
<p>沙參　白蒺藜　山梔　□□　茯神　首烏　川貝母　丹皮　橘仁　海石　昆布</p>

<h2>期門流痰</h2>
<p>（案1）徐，左。右期門流痰，竄潰胸部，膿水淋漓，成管不斂。氣陰暗耗，病在本原，藥力難以速效者。</p>
<p>沙參　耆皮　當歸　茯苓　鱉甲　首烏　土貝　赤芍　甘草　牙屑</p>

<h2>背脊流痰</h2>
<p>（案1）包，左。陰虛木鬱，鬱則生火，火盛生痰，痰隨氣阻痹於絡中，背脊流痰。起經匝月，漫腫脹痛，色澤泛紫，漸有成管之象，脈來弦滑，舌紅苔糙，乃本元病也。擬和營泄郁，佐以化痰之法。</p>
<p>蒺藜　制首烏　白歸身　甘草　半夏　左牡蠣　東白芍　遠志　茯苓　陳皮　川杜仲</p>
<p>二診　流痰已潰。</p>
<p>西洋參　雲茯苓　半夏　橘紅　赤芍　整玉竹　白蒺藜　歸身　甘草　交藤　雪羹湯　煎湯代水</p>
<p>（案2）錢，左。先天不足，肝腎陰虛，筋骨失於榮養，背脊虛損。由來數載，□虛濁液生痰，痰痹於絡。流痰二年，潰孔成管，膿水淋漓。陰液暗耗，咳嗆灼熱，舌糙脈細，動則氣促。漸延虛怯一途，極難理治也。擬仿大補元煎意。</p>
<p>潞黨參　山萸肉　枸杞子　懷牛膝　懷山藥　大熟地　白歸身　雲茯苓　厚杜仲　炙甘草　十大功勞　糯稻根鬚煎湯代水。</p>
<p>二診　背脊之旁，潰眼中有聲走氣。</p>
<p>潞黨參　懷山藥　大牡蠣　歸身　枸杞子　綿黃耆　大熟地　炙甘草　白芍　雲苓　杜仲</p>
<p>（案3）謝，幼，十一月初六日。背部流痰結核堅腫，皮色不變，木痛可按。明系痰之痹絡，營衛不和也。茲擬和營衛中必佐化痰方妥。</p>
<p>制首烏　風化硝　東白芍　真川貝　雲茯苓　海浮石　白蒺藜　左牡蠣　白歸身　廣橘紅　鮮竹瀝</p>
<p>二診　制香附　夜交藤　歸身　川芎　風化硝　竹瀝（薑汁沖）　旋覆花　雲茯苓　白芍　浮石　白蒺藜　昆布</p>
<p>三診　旋覆花　夜交藤　廣橘紅　風化硝　浮石　當歸鬚　真川貝　白蒺藜　白芥子　雲苓　鮮竹瀝</p>

<h2>腎俞流痰</h2>
<p>（案1）金，左，八月十日。先天不足，肝腎陰虛，筋骨失於營養，背脊虛損復發，腎俞流痰，漫腫木痛，形如覆碗，色白不變，舌心光剝，脈來濡細。本原之病，藥力難以奏效者。</p>
<p>六味丸去丹皮、澤瀉，入歸身、鱉甲、真川貝、懷牛膝、陳皮、杜仲、左牡蠣、炙甘草</p>
<p>二診　制首烏　雲苓　東白芍　生鱉甲　川石斛　厚杜仲　北沙參　歸身　川貝母　左牡蠣　炙橘白　糯稻根鬚</p>
<p>三診　糯稻根鬚　制首烏　白歸身　麥冬肉　真川貝　白蒺藜　生草　東白芍　北沙參　生鱉甲　廣橘紅　雲苓　杜仲</p>
<p>（案2）蔣，左，十二月十四日。肝腎陰虧，濁液生痰，痰痹於絡，右腰腎俞流痰。起經四月，濕腫木痛，漸有蒸膿之象。潰則難於收斂，神脈交虛，作內傷症。治擬和營衛，佐以化痰。</p>
<p>制首烏　白歸身　川貝母　橘紅　淡昆布　北沙參　東白芍　白蒺藜　雲苓　左牡蠣</p>
<p>（案3）吳。背脊虛損，由來一十五載，真陰虧而濁液生痰，痰痹絡中，右腰腎俞流痰，抽掣作痛，色白不變，脈弦而數，寒熱往來，不易消退者。</p>
<p>首烏　白芍　川貝　瓜絡　沙參　石決　橘紅　甘草　雲茯苓</p>
<p>（案4）俞，左。右腰腎俞流痰，起經匝月，日漸長大，形如覆碗，漫腫色白，痛止不一。已有成潰之象，潰則難於收斂者。擬調和營衛，宣通化痰法。</p>
<p>首烏　白蒺藜　半夏　甘草　牡蠣　當歸　東白芍　陳皮　茯苓　杜仲</p>

<h2>腰部流痰</h2>
<p>（案1）蔣。先天不足，肝腎陰虧，筋骨失於營養，背脊虛損，兩足痿軟，右腰流痰，潰眼兩孔，成管不斂，滋水淋漓，舌光脈軟，乍寒乍熱，咳嗆痰少，胃納式微。損怯之機顯著，恐難結局也。擬培補三陰法。</p>
<p>大補陰加萸、藥、杞、歸、芩、菟、仲</p>
<p>復診　大補元煎加黃耆、牛膝、菟絲子。</p>
<p>（案2）沈。本質三陰不足，情懷鬱勃則生火，火盛生痰，痰痹於絡，左腰腎俞之下漫腫板硬，色絳不異，堅硬如石，按之漸酸，並無痛楚。由來五月，漸次長大，形瘦納少，脈左細數，右部弦滑，舌苔糙黃。本原為病，乃流痰也，久則難免成怯，殊可慮耳。姑始擬培補三陰，佐以和胃化痰，治內即所以治外。</p>
<p>制首烏　川貝母　新會紅　瓦楞子　制於術　北沙參　製半夏　大白芍　石決明　雲苓</p>

<h2>少腹流痰</h2>
<p>（案1）呂，右，陽和膏。肝脾兩虛之質，濁痰痹阻於絡。左少腹流痰，結核堅硬，按之木痛，疑有酸楚，漸次長大。由來半載，素有肝氣，屢屢復發，耳鳴眩暈，癸水兩月一度，面無華色，神脈皆虛。本原為病，藥力難以驟效者。</p>
<p>制首烏　北沙參　歸身　雲苓　廣皮　大生地　小青皮　白芍　川貝　橘絡紅</p>
<p>（案2）徐，左。痰凝氣聚，右少腹結核，酸楚木痛，按之堅硬，症經半載，乃少腹流痰症也。且以消散。</p>
<p>水炒柴胡　旋覆花　當歸　小青皮　橘核　制香附　埜於術　真新絳　赤芍　石決　昆布　雪羹湯代茶。</p>

<h2>胯間流痰</h2>
<p>（案1）曹，右，十一月六日。肝脾腎三陰並虛，濁液生痰，痰痹於絡，左胯流痰。起經八月，潰孔成管，膿水淋漓，所出頗多，陰液更傷，右腰揹著經貼骨酸楚，身不能仰，神色青㿠，乍寒乍熱，咳嗽頻頻，舌苔糙白，脈情細數，經阻不行。虛怯之機已著，斷難結局也。勉擬培補三陰，宗景岳法。</p>
<p>路黨參　懷山藥　甘杞子　左牡蠣　炙甘草　懷膝　大熟地　山萸肉　白歸身　生鱉甲　厚杜仲　雲苓</p>
<p>（案2）章，肝腎陰虧，濁液化痰，痰痹於絡，右胯流痰。起經三載，攻竄不一，時痛時止，漸次長大，左乳結癖。病在本原，藥力難以速效者。</p>
<p>黨參　雲苓　白芍　陳皮　蒺藜　首烏　歸身　半夏　木瓜　炙草</p>

<h2>環跳流痰</h2>
<p>（案1）鄭，左，六月廿三日。肝腎陰虛，濕痰痹絡，左腿環跳貼骨流痰，漫腫酸楚，按之板硬，骨骱損傷，艱於步履，病逾兩月，恐難消退。</p>
<p>制首烏　白歸身　白蒺藜　白芥子　鮮桑枝　金狗脊　粉萆薢　宣木瓜　厚杜仲　懷牛膝　雲苓</p>
<p>二診　制首烏　煨天麻　宣木瓜　赤苓　金毛脊　粉萆薢　桑椹子　白蒺藜　厚杜仲　牛膝　白歸身　鮮桑枝</p>
<p>三診　前方去桑椹、天麻、狗脊，加東白芍、秦艽，以赤苓易雲苓。</p>
<p>四診　制首烏　煨天麻　鮮桑枝　雲苓　厚杜仲　白蒺藜　白歸身　懷牛膝　木瓜　粉萆薢　金狗脊</p>
<p>五診　制首烏　白蒺藜　白歸身　半夏　懷牛膝　茯苓　桑椹子　川斷　厚杜仲　陳皮　宣木瓜　桑枝（鴨血炒）</p>
<p>六診　前方，去桑椹、川斷、半夏、陳皮，加淡蓯蓉。</p>
<p>七診　制首烏　歸身　絲瓜絡　三七　白蒺藜　桑椹子　赤芍　厚杜仲　雲苓　鮮桑枝　橘紅</p>
<p>八診　前方去赤芍、絲瓜絡、桑枝、橘紅，加制半曲、佛手皮、金狗脊、生甘草。</p>

<h2>鶴膝流痰</h2>
<p>（案1）莫，左。肝腎陰虛，濕痰痹絡，右鶴膝流痰酸楚，艱於舉動，竄生於委中之下。由來一載，成怯顯然，潰敗難於收斂。</p>
<p>制首烏　白蒺藜　鮮桑枝　宣木瓜　杜仲　煨天麻　雲苓　粉萆薢　牛膝　歸身</p>
<p>二診　金狗脊　煨天麻　粉萆薢　牛膝　歸身　白蒺藜　宣木瓜　夜交藤</p>
<p>（案2）姚，七月四日。肝腎陰虛，濁液生痰，痰痹於絡，循筋著骨，右鶴膝流痰。起逾二載，潰經半年，其眼數孔，成管不斂，滋水淋漓。氣陰暗耗，筋絡損傷，肌膚色黑，不得舉動，營衛失和，毒留於絡。如此沉疴，終難結局也。</p>
<p>人參鬚　黃耆　赤白芍　廣陳皮　雲苓　鮮桑枝（鴨血炒）　制首烏　歸身　生鱉甲　真川貝　草節　忍冬藤</p>
<p>二診　清暑益氣湯，去麥冬、五味、蒼朮、升麻、薑棗，加雲苓。</p>
<p>三診　制首烏　白歸身　雲茯苓　宣木瓜　厚杜仲　潞黨參　東白芍　懷牛膝　綿黃耆　酒炒桑枝</p>
<p>（案3）黃。先天不足，肝腎陰虛，濁液生痰，痰痹在絡，左膝流痰，四肢皆有，結核累累。察按神脈皆虛，慮其背脊損突，理之棘手。</p>
<p>黨參　當歸　懷山藥　杜仲　首烏　杞子　山茱萸　炙草　菟絲子</p>
<p>（案4）張，左。左鶴膝流痰，起經四載，委中潰孔成管，滋水淋漓，膝中腫脹，勢欲竄頭。病在三陰，藥力難以速效者。</p>
<p>制首烏　當歸身　白芍　土貝　宣木瓜　北沙參　野於術　陳皮　茯苓　絲瓜絡</p>

<h2>附骨流痰</h2>
<p>（案1）周，左。鶴膝流痰，起經二載，潰孔七載，成管不斂，滋水淋漓。氣陰暗耗，絡脈皆傷，腫堅不化，尚慮攻竄。</p>
<p>西黨參　制首烏　赤芍　川杜仲　赤苓　生黃耆　當歸身　生鱉甲　土貝母　草節　桑枝</p>
<p>（案2）吳，左。左鶴膝流痰，起經三月，漫腫木痛，色白不變。漸有成潰之象，潰則難於收斂者。</p>
<p>制首烏　桑椹子　土貝　懷牛膝　粉萆薢　全當歸　潼蒺藜　雲苓　廣橘紅　淡木瓜</p>
<p>（案3）朱，左。肝腎陰虛，寒熱入絡，右腿外側附骨流痰，漫腫酸楚，色白不變，按之板硬。由來四月，久則恐其延損，殊非細事也。擬仿陽和法。</p>
<p>上肉桂　制麻黃　白歸身　懷牛膝　鹿角膠　大熟地　白芥子　炙草　陳元酒</p>
<p>二診　獨活寄生湯去桑寄生、生地，加續斷、鮮桑枝。</p>
<p>三診　桂枝　川芎　歸身　杜仲　懷膝　北細辛　獨活　防風　赤芍　雲苓　秦艽　桑寄生</p>
<p>四診　桂枝　大生地　白歸身　秦艽　雲苓　黃防風　獨活　小川芎　生白芍　懷膝　川斷　厚杜仲</p>
<p>（案4）陳，右。腿附骨流痰，起經二十餘載，屢發屢痊，潰孔不一，膿水淋漓，余腫不化，尚慮攻頭，三陰不足所致，難許收功。</p>
<p>黨參　黃耆　雲苓　半夏　杜仲　首烏　白芍　歸身　陳皮　炙草</p>
<p>（案5）殷，左。右腿附骨流痰，起經三載，潰已兩月，膿水清稀，勢已成管。察按神脈皆虛，乃本原病也。藥力善調，須得一年半載之功。</p>
<p>西黨參　生綿耆　白芍　川杜仲　宣木瓜　制首烏　當歸　川貝　茯苓　生草</p>
<p>（案6）楊，左。先天不足，背脊虛損，濁液生痰，痰痹於絡，左腿附骨流痰。起經半載，潰眼三孔，膿水清稀，漸有成管之象。神脈皆虛，恐難結局也。擬大補元煎意。</p>
<p>大補元煎全方加牛膝、黃耆</p>
<p>（案7）彭，左。右腿附骨流痰，起經載半，漫腫酸楚，色澤紫滯，漸有成潰之象，潰則難以收斂者。擬調營衛，化痰宣絡法。</p>
<p>制首烏　白芍　沙蒺藜　川杜仲　白茯苓　歸身　陳皮　姜半夏　左牡蠣　生甘草</p>
<p>（案8）張，左。三陰虧損，濁液生痰，痰痹於絡，右足內外臁附骨流痰。起經八月，漫腫作痛，色白不變，按之堅硬，勢漸長大，難以消退者。舌白脈濡，納穀則脹，中虛失司健運，久則恐其涉怯，理之棘手。</p>
<p>六君子湯加歸身、白芍、牡蠣、米仁</p>
<p>（案9）顧，右，幼。先天不足，肝腎陰虛，濁液生痰，痰痹於絡，左腿附骨流痰。起經八月，漫腫巨大，寒熱往來，蒸膿欲潰，神脈皆虛，潰則難以收斂者。擬扶正托毒法。</p>
<p>西黨參　制首烏　白芍　廣橘紅　野於術　川貝母　雲苓　川杜仲　生草節</p>
<p>（案10）倪，左。肝腎陰虛，寒痰痹阻絡中，左腿痹著骨，漫腫板硬，色白不變，艱於轉側。由來四月，是乃附骨流痰重症，恐致虛損，潰則難於收斂者。擬右歸飲大意。</p>
<p>大熟地　上肉桂　甘杞子　當歸　懷山藥　鹿角膠　山萸肉　菟絲子　川杜仲　川牛膝</p>
<p>（案11）曹，左。左腿內側附骨流痰，起經一載，漸長大，漫腫木痛，已有成潰之象，潰則難於收斂者。擬和補營衛，化痰和絡法。</p>
<p>西黨參　制首烏　當歸　沙蒺藜　川杜仲　生於術　川貝母　白芍　橘核　雲茯苓</p>

<h2>貼骨流痰</h2>
<p>（案1）苗。風寒濕痰，乘虛襲絡，始因右環跳作痛，繼漸結核，色白不變，板硬，形勢如軸，大股上下內外皆腫，不能舉動，勢已成損。病延一載，正虛邪實，潰則難斂，藥力善調，冀能連破為妙。乃貼骨流痰是也，恐難結局耳。</p>
<p>制首烏　野於術　制半曲　新會皮　福澤瀉　當歸尾　左牡蠣　白蒺藜　雲茯苓　宣木瓜</p>
<p>（案2）歸。先天不足，肝腎陰虧，寒痰乘虛痹絡，左腿貼骨流痰。起經三載，漫腫板硬，著骨酸楚，屈而不伸，艱於步履，舌苔黃白，脈濡細。病道已深，藥力難以消退，潰則不易收斂。仿陽和法。</p>
<p>熟地　鹿角膠　上肉桂　麻黃　全當歸　白芥子　懷牛膝　炙草</p>
<p>（案3）方，左。左腿下面貼骨流痰，復發成潰，潰孔生管，膿水淋漓，孔眼深大，神脈皆虛，三陰不足之軀。藥力善調，須得一年半載之功。仿大補元煎意。</p>
<p>大補元煎全方加黃耆、牛膝</p>
<p>（案4）盛，右。症象貼骨流痰，起經四載，潰孔數眼，成管不斂，膿水淋漓。三陰虧損，神脈皆虛，乃怯損之萌也。如能怡養調攝，庶幾緩以圖功。擬仿大補元煎意。</p>
<p>大補元煎全方加耆皮、茯苓</p>

<h2>海底流痰</h2>
<p>（案1）潘，左。三陰不足，濕熱下注，挾痰凝聚，海底流痰，結核堅硬，色白不變，按之酸楚，已經逾月，舌苔糙白，脈濡細。本原之病，不宜成潰，潰則易於成漏也。</p>
<p>中生地　赤芍　陳皮　知母　遠志　當歸身　川貝　龜板　川柏　甘草　雲苓</p>
<p>二診　小生地　赤芍　甘草　澤瀉　粉萆薢　紅琥珀　歸尾　土貝　赤苓　丹皮　遠志</p>

<h2>囊下流痰</h2>
<p>（案1）陳，左。濕痰下注，襲痹厥陰之絡，囊下流痰既潰，膿出清稀。綿延兩月，舌白脈濡，營衛兩虛，淹纏成漏可虞。治宜和補化痰。</p>
<p>潞黨參　當歸　石決明　陳皮　川貝母　制首烏　耆皮　白芍　茯苓　甘草梢</p>
<p>復診　原方去陳皮，加米仁、象牙屑。</p>

<h2>尾閭流痰</h2>
<p>（案1）呂。三瘧經年，三陰虧損，瘧必有痰，痰痹於絡，尾閭之旁腫酸楚，色白不異，由來三月，是乃流痰。為日已多，恐難消退。擬和補營衛，宣絡化痰。</p>
<p>首烏　雲苓　橘紅　杞子　白芍　歸身　川貝　半夏　杜仲　蒺藜　木瓜</p>

<h2>足背流痰</h2>
<p>（案1）陸，左。肝腎陰虛，濁液生痰，痰痹於絡。左手大指僵節蛀，漫腫作痛，有成管之象。右足流痰潰孔成管，滋水淋漓。舌苔光剝，脈息細數。本原之病，藥力難以奏效者。</p>
<p>大生地　西洋參　東白芍　真川貝　地骨皮　淡天冬　牡丹皮　生鱉甲　雲苓　左牡蠣　廣陳皮</p>
<p>二診　西洋參　炒丹皮　大生地　炙橘紅　雲苓　川貝母　左牡蠣　東白芍　白歸身　福澤瀉</p>
<p>三診　制首烏　川柏　白芍　生甘草　白蒺藜　北沙參　橘紅　雲苓　白歸身　福澤瀉　左牡蠣</p>
<p>四診　西洋參　小生地　丹皮　赤芍　鮮桑枝　真川貝　白蒺藜　陳皮　甘菊花　石決明　雲苓</p>
<p>五診　西洋參　小生地　生米仁　甘草節　鮮桑枝　土貝　生綿耆　白歸身　赤芍藥　忍冬藤　赤茯苓</p>

<h2>穿踝流痰</h2>
<p>（案1）倪，右。腸肛半載有餘，復經咯血，真陰虧損，八脈不調，經事參差，近又乍寒乍熱，兩足穿踝流痰，漫腫酸楚，難於舉動，最慮延損。</p>
<p>制首烏　白歸身　真川貝　生鱉甲　雲苓　東白芍　白蒺藜　廣橘紅　炒丹皮　杜仲　桑枝（鴨血炒）</p>
<p>二診　制首烏　白蒺藜　川續斷　懷膝　桑椹子　白歸身　紋秦艽　東白芍　雲苓　生鱉甲　厚杜仲　丹皮　鮮桑枝（鴨血拌炒）</p>
<p>三診　制首烏　白歸身　白蒺藜　杜仲　鱉甲　雲苓　淡蓯蓉　煨天麻　紋秦艽　木瓜牛膝　萆薢</p>
<p>（案2）徐，右。肝腎陰虛，濕痰痹絡，右足穿踝流痰。起經百日，潰孔成管，膿水淋漓，足背漫腫，尚慮竄頭，步履維艱，最易延損。擬調和營衛，佐以化痰法。</p>
<p>制首烏　真川貝　歸身　雲苓　陳皮　潞黨參　綿黃耆　白芍　甘草　懷膝　杜仲</p>
<p>二診　潞黨參　雲苓　白芍　甘草　鮮桑枝　制首烏　歸身　川貝　陳皮　杜仲　木瓜</p>
<p>三診　旁圍紅腫，足背仍腫。</p>
<p>首烏　歸身　川貝　懷膝　綿耆　黨參白芍　陳皮　木瓜　蒺藜　桑枝</p>
<p>（案3）陳。先天不足，肝腎陰虛，濁液化痰，痰痹於絡，兩足穿踝流痰。起經四月，漫腫木痛，久則慮其成潰，難以收斂。擬和補化痰，佐以宣絡之法。</p>
<p>黨參　於術　白芍　半夏　雲苓　首烏　歸身　蒺藜　橘紅　木瓜</p>
<p>（案4）唐，右。左足外穿踝流痰，起經一載，潰眼兩孔，流水淋漓，成管不斂，氣陰並耗，難許速效者。</p>
<p>生耆皮　歸身　陳皮　土貝母　懷牛膝　制首烏　白芍　茯苓　漢防己　生草節　鮮桑枝</p>

<h2>鑽骨流痰</h2>
<p>（案1）胡，左。三陰虧損，濁液痹絡，右足踝足底鑽骨流痰。起經載半，潰孔不一，成管不斂，滋水淋漓，舌苔薄白，脈來濡細。本原之病，恐難結局也。</p>
<p>潞黨參　綿黃耆　東白芍　雲茯苓　宣木瓜　制首烏　白歸身　厚杜仲　懷牛膝　甘草　桑枝</p>
<p>二診　制首烏　陳皮　甘草　雲苓　川貝　東白芍　杜仲　米仁　牡蠣　歸身　生鱉甲　鮮桑枝（鴨血拌炒）</p>
<p>三診　制首烏　雲苓　白芍　生鱉甲　厚杜仲　潞黨參　歸身　甘草　左牡蠣　川貝母　廣橘紅　鮮桑枝</p>

<h2>梅核流痰</h2>
<p>（案1）錢，右。營衛不和，痰聚氣凝，左右頸間及肩腿梅核流痰，結核酸楚，色白不變。由來五月，其病蘊於筋絡，藥力難以驟效。</p>
<p>制首烏　真川貝　白芍　海浮石　雲苓　北沙參　蒺藜　石決　廣橘紅　甘草</p>
<p>二診　制首烏　茯苓　東白芍　嫩鉤鉤　石決明　真川貝　遠志　白歸身　甘草　廣陳皮</p>
<p>（案2）沈。營衛不和，濕痰痹絡，兩臂梅核流痰，結核累累，酸楚作痛，艱於舉動。漸有成損之象，理之棘手。</p>
<p>首烏　當歸　半夏　天麻　瓜絡　白蒺藜　白芍　橘紅　天竺　茯苓</p>

<h2>風毒流痰</h2>
<p>（案1）汪，左，九月廿五日。三載之萌，曾經患大雷頭風，風邪化火，火盛生痰，痰痹於絡中，巔頂頭腦後結為風毒流痰，竄生不一，潰孔成管，膿水淋漓。陰氣暗耗，毒尚留戀，余腫余堅不化，最慮竄頭病道深遠，非計日所能奏效。</p>
<p>制首烏　西洋參　白蒺藜　川貝　石決明　生耆皮　牡丹皮　雲茯苓　橘紅　鉤鉤</p>
<p>二診　西洋參　白歸身　牡丹皮　石決明　甘草　制首烏　白蒺藜　生鱉甲　鉤鉤　土貝</p>
<p>三診　制首烏　白歸身　生鱉甲　白蒺藜　雲苓　西洋參　赤芍藥　石決明　川貝母　甘草</p>

<h2>濕毒流痰</h2>
<p>（案1）葛，左。右膝內側濕毒流痰，起經四載，潰孔成管，膿水淋漓，肉色紫暗。正虛毒戀，理之棘手。擬調和營衛，參入運濕化痰法。</p>
<p>生耆皮　石決明　白芍　土貝母　苡米仁　絲瓜絡　制首烏　當歸　陳皮　生鱉甲　茯苓　生草節</p>
<p>（案2）李，左。證象濕毒流痰，兩腿皆有，右盛於左，腐潰不一，流膿紫腫，攻竄之機未定，陰液暗傷，舌光而絳，脈息細數，胃谷減少，得食脘脹，脾陽亦弱。五載沉疴，深恐涉怯，非細事也。擬清養和中法。</p>
<p>北沙參　金石斛　白芍　白茯苓　麥冬　川貝母　橘紅　生穀芽　生草</p>
<p>（案3）湯，左。四肢濕毒流痰，起經一載，潰後滋水淋漓，色滯攻竄。病道深遠，藥力難以速效者。擬培托化痰一法。</p>
<p>西黨參　歸身　川貝　雲茯苓　苡米　甜冬朮　白芍　陳皮　白蒺藜　生草</p>
<p>（案4）胡，左。濕毒流痰，結於腎囊少腹，起經四載，潰孔成管，腐潰流水，滋蔓不已。病道深遠，難以速效者。</p>
<p>細生地　赤芍　石決明　丹皮　當歸　龜板　川貝母　澤瀉　人中黃</p>

<h2>結毒流痰</h2>
<p>（案1）潘，左。四肢結毒流痰，起經三載，潰孔不一，成管不斂，膿水淋漓，氣陰暗耗，形神消瘦，脈來濡細，胃谷減少，漸成瘡怯一途，恐難結局。勉擬扶正養陰，和絡托毒法。</p>
<p>沙參　黃耆　白芍　石決明　中黃　首烏　歸身　雲苓　龜板　土貝</p>
<p>（案2）費，左。下疳之後，結毒未盡，挾痰挾濕痹阻絡中，左胯結毒流痰累累，綿延四月，不易消退者。擬疏泄化痰法。</p>
<p>冬桑葉　歸尾　防己　白蒺藜　土貝母　牡丹皮　赤芍　陳皮　瓜蔞皮　赤苓</p>
<p>（案3）芮，左。頭額結毒流痰，起經逾年，潰眼不一，流膿作痛，目胞腫脹，勢欲竄頭。本虛毒戀，藥力難於驟效者。</p>
<p>北沙參　石決明　白芍　鉤鉤　橘紅　制首烏　川貝母　蒺藜　丹皮　穭豆衣</p>
<p>（案4）孫，左。兩腿流痰，腐潰如岩，起經一載，遍體廣痘，毒火深蘊，理之棘手。</p>
<p>細生地　歸尾　赤芍　石決明　丹皮　黑山梔　土貝　赤苓　澤瀉　甘中黃　土茯苓　忍冬藤</p>

<h2>乳癤</h2>
<p>（案1）陸，右。暑濕作瘧，瘧熱未已，右乳房結節，潰膿不爽，腫硬不化，邪戀陽明少陽。擬和解法。</p>
<p>小柴胡湯加陳皮、茯苓、赤芍、土貝、水姜皮</p>
<p>（案2）顧，右。拌痘觸毒，兼之暑濕內蒸，左右兩乳結節，紫腫而痛，滿乳脹大，頭面火節。治宜清泄肝胃。</p>
<p>益元散　羚羊角　炒牛蒡　丹皮　連翹　江枳殼　土貝母　霜桑葉　黑山梔　赤芍　橘核　全瓜蔞　鮮荷梗</p>

<h2>乳癰</h2>
<p>（案1）　王，右。暑邪蘊於肺胃，右乳結腫成癰，潰膿不爽，毒尚留戀。擬清托法。</p>
<p>羚羊角　丹皮　黑山梔　陳皮　忍冬藤　赤芍　連翹　天花粉　土貝　生甘草</p>
<p>（案2）朱，右。伴花觸毒，左乳結腫成癰，腫脹而痛。欲蒸膿象，防重。</p>
<p>羚羊角　連翹　炒牛蒡　赤芍　全瓜蔞　當歸　江枳殼　土貝母　桔梗　生草節</p>
<p>（案3）陸，右。肝火化毒，右乳癰腫脹而痛，曾有寒熱。欲蒸膿象，防重。</p>
<p>化肝煎用橘核，加牛蒡、瓜蔞皮</p>
<p>（案4）吳，右。肝胃氣阻，右乳結腫成癰，色紅而痛，欲蒸膿象。擬疏泄和解法。</p>
<p>水炒柴胡　當歸　全瓜蔞　土貝　小青皮　炒牛蒡　赤芍　江枳殼　連翹　蒲公英</p>
<p>（案5）錢，右。產後營虛氣阻，右乳結腫成癰，色紅而痛，蒸膿欲潰。擬疏托並進法。</p>
<p>制香附　當歸　生耆皮　天花粉　小川芎　赤芍　角針　土貝母</p>
<p>（案6）田，右。伴痘觸毒，傷子抑鬱，肝胃氣阻，釀成乳癰，膿泄不暢，余腫余堅不化，其毒留戀，尚慮纏囊。擬清肝疏托法。</p>
<p>制香附　小川芎　赤芍　土貝母　忍冬藤　細生地　歸身　小青皮　天花粉　生甘草</p>
<p>（案7）林，右。肝鬱氣阻，陽明之絡失司流利，左乳癰結核腫痛，形勢頗大，已經旬日，難以消退者。</p>
<p>水炒柴胡　當歸　制香附　全瓜蔞　炒牛蒡　赤芍　小青皮　蒲公英　土貝母</p>
<p>復診　炒牛蒡　赤芍　全瓜蔞　小青皮　茯神　當歸　角針　江枳殼　橘絡　生草　土貝</p>
<p>復診　生耆皮　當歸　小青皮　天花粉　忍冬藤　炒川芎　赤芍　橘核　土貝母　生甘草</p>

<h2>乳串</h2>
<p>（案1）趙。懷妊八月，手陽明司胎，陽明鬱熱，氣阻不舒，右內吹乳串紅腫而痛，舌紅苔糙，脈滑而數。已有蒸膿之象，難以消退者，慮其轉重。宜疏泄法。</p>
<p>北柴胡　當歸　陳皮　連翹　天花粉　炒牛蒡　小川芎　枳殼　土貝　黃芩</p>
<p>（案2）錢。肝鬱氣阻，右乳結核成串，腫痛潰膿，膿泄太多，氣陰受戕，毒留於絡，尚慮竄潰。擬和營散堅法。</p>
<p>生耆皮　當歸　陳皮　茯神　忍冬藤　細生地　赤芍　土貝　生草　小川芎</p>
<p>（案3）孫。肝胃氣阻，陽明絡脈失司流利，左乳結核成串，腫硬作痛，已經二旬，難以消退者。</p>
<p>北柴胡　當歸　丹皮　黑梔　小青皮　制香附　赤芍　橘核　瓜蔞　蒲公英</p>
<p>（案4）李。肝鬱氣阻，陽明絡脈失司流利，釀成乳串，左右皆有，攻頭不一。起逾三月，潰者潰，腫者腫，難許速效者。擬疏托並進法。</p>
<p>生耆皮　歸身　小青皮　土貝母　甘草　制香附　赤芍　全瓜蔞　橘核　絲瓜絡</p>
<p>（案5）周。肝鬱氣阻，乳汁停滯，右乳結核成串，腫硬作痛，已經半月，難以消退者。擬疏泄肝胃法。</p>
<p>制香附　蒲公英　歸身　丹皮　土貝母　小青皮　瓜蔞　赤芍　橘核　黑山梔</p>
<p>（案6）吳。產後營虛氣阻，肝胃不和，右乳起核成串，腫硬作痛，形勢頗大。由來匝月，舌苔薄白，脈細弦數，難免蒸膿外泄，慮其正不敵邪之險。擬疏泄和營法。</p>
<p>制香附　當歸　小青皮　瓜蔞　炒牛蒡　赤芍　土貝　丹皮　連翹</p>
<p>（案7）鄭。肝胃氣阻，右乳結核作痛，色澤轉紅，蒸膿象也。</p>
<p>老蘇梗　炒牛蒡　西赤芍　小青皮　枳殼　制香附　當歸身　瓜蔞　蒲公英　連翹</p>
<p>（案8）王。肝胃氣阻，左乳結核成串，雖潰膿不爽，余腫余堅尚盛，其毒留戀，尚防竄潰。擬疏泄托毒法。</p>
<p>生耆皮　制香附　天花粉　橘核　赤芍　當歸　小青皮　粉甘草　土貝　忍冬藤</p>
<p>二診　照前方去香附、橘核，加川芎、麥芽。</p>
<p>三診　照前方去忍冬藤、花粉，加陳皮、瓜蔞。</p>
<p>四診　照前方去陳皮、瓜蔞，加蒲公英、花粉。</p>
<p>（案9）馮。肝胃氣阻，右乳結核成串，紅腫而痛，蒸膿欲潰。擬疏泄提膿法。</p>
<p>生耆皮　歸身　陳皮　角針　土貝母　制香附　赤芍　花粉　枳殼　生草節</p>
<p>（案10）陳。肝胃氣阻，右左雙乳串結核腫痛。由來半月，色漸轉紅，曾有寒熱，欲蒸膿象，防重。</p>
<p>老蘇梗　制香附　連翹　小青皮　橘絡核　牛蒡子　當歸　赤芍　瓜蔞　土貝母　佛手皮</p>
<p>（案11）褚，右。乳串，起經一載，成管不斂，孔眼不一，膿水淋漓，余腫余堅不化。正虛毒戀，藥力難以驟效者。</p>
<p>生耆皮　歸身炭　赤芍　土貝母　橘核　小生地　小川芎　制蠶　生甘草　茯苓</p>
<p>（案12）衛。肝胃鬱熱，左爛皮乳串，腐潰流膿，旁圍腫痛，尚在滋蔓。擬清托法。</p>
<p>生耆皮　赤芍　陳皮　生草　天花粉　羚羊角　黑梔　土貝　丹皮　忍冬藤</p>
<p>（案13）蔣。肝胃氣阻，右乳結核，腫痛成串，膿毒未盡。治以清托。</p>
<p>生耆皮　當歸　連翹　天花粉　生甘草　細生地　赤芍　陳皮　土貝母　忍冬藤</p>
<p>（案14）沈。肝鬱氣阻，陽明絡脈失司流利，右乳結核成串，堅硬作痛。已經半月，難以消退者。</p>
<p>北柴胡　歸身　連翹　苦桔梗　枳殼　炒牛蒡　赤芍　青皮　土貝母　橘核　蒲公英</p>
<p>（案15）韓。肝胃氣阻，右乳結核成串，潰眼三孔，膿不爽，肉腐未化，板硬痞脹。餘毒留戀，營衛不和也。擬疏托並進法。</p>
<p>生耆皮　當歸炭　瓜蔞　土貝母　生草　制香附　赤芍　青皮　橘核　藕肉　忍冬藤</p>
<p>（案16）楊。懷孕重體，肝胃氣阻，右內吹乳串堅硬作痛，膿泄不爽，其毒留戀。疏泄和營，是其一法。</p>
<p>制香附　小川芎　赤芍　黑山梔　土貝母　當歸身　小青皮　橘核　蒲公英　生草節</p>
<p>（案17）朱。肝胃氣阻，左乳結串腫脹而痛，欲蒸膿象。擬疏泄法。</p>
<p>北柴胡　小青皮　牛蒡子　連翹　土貝母　赤芍　蒲公英　當歸身　瓜蔞　江枳殼</p>
<p>（案18）秦。肝鬱氣阻，右乳結核成串，腫硬作痛，身熱形寒，舌白頭脹，胸悶作惡，觸受暑邪。已經半月，勢難消退者，慮其轉重。</p>
<p>水炒柴胡　制香附　廣陳皮　赤芍　橘核　土貝母　牛蒡子　小青皮　連翹殼　枳殼　淡芩　佛手</p>
<p>（案19）尤。肝胃氣阻，右乳結核成串，潰膿不爽，堅腫尚盛，且寒熱，慮其攻頭他竄。素體陰虛，其毒留戀，理之棘手。</p>
<p>西洋參　當歸炭　赤芍　土貝　茯苓　生綿耆　香附　天花粉　橘核　生草　藕節</p>
<p>（案20）許。肝胃氣阻，左右乳串，潰者潰，腫者腫，膿水淋漓，堅硬作痛，慮其攻竄。產後營虛，理之棘手。</p>
<p>炒柴胡　赤芍　制香附　瓜蔞　赤貝母　當歸　小青皮　茯苓　橘核</p>
<p>（案21）胡。產後營虛氣阻，陽明絡脈失司流暢，釀成乳串，雖潰膿泄不爽，余腫余堅不化，尚慮竄頭。擬疏托並進法。</p>
<p>生耆皮　當歸　瓜蔞仁　陳皮　橘核　制香附　赤芍　土貝母　生草　忍冬藤</p>
<p>（案22）呂。肝鬱氣阻，伴痘觸毒，右乳結核成串，紅腫而痛，攻頭不一，蒸膿欲潰。擬疏泄提毒法。</p>
<p>制香附　當歸　角針　小青皮　瓜蔞　炒牛蒡　赤芍　黑梔　江枳殼　土貝　丹皮</p>
<p>（案23）施。懷孕之軀，肝胃不和，氣火鬱結，右乳串潰眼三孔，膿泄不爽，堅硬未化，寒熱往來，尚防攻竄。擬疏托並進法。</p>
<p>生耆皮　牛蒡　山梔　制香附　枳殼　小青皮　茯苓　當歸　連翹心　土貝　生草</p>
<p>（案24）杜，右。肝胃氣阻，左乳結腫成串。雖潰，毒戀未化，尚慮攻竄。擬清托法。</p>
<p>生耆皮　當歸身　赤芍　土貝　生草　細生地　天花粉　陳皮　茯神　忍冬藤</p>
<p>（案25）惲，右。肝胃氣阻，左乳結核成串，腫硬作痛，寒熱往來。已經匝月，難以消退。</p>
<p>老蘇梗　連翹　炒牛蒡　小青皮　小川芎　當歸　土貝　江枳殼　蒲公英　瓜蔞仁</p>
<p>（案26）楊，右。懷妊之軀，肝胃鬱火內熾，右內吹乳串腫痛潰膿，膿泄不爽。腫勢尚盛，慮其攻頭。擬疏托並施，以冀速愈。</p>
<p>生耆皮　小川芎　江枳殼　瓜蔞仁　土貝母　當歸　制香附　忍冬藤　小青皮　蒲公英　草節　赤芍</p>
<p>（案27）袁，右。胎前內吹乳串，產後不斂，左右兩乳成管，乳汁由孔而出，余腫余堅，猶未盡退。營衛不和，毒有所戀也，半載沉疴，藥難驟效。</p>
<p>中生地　綿黃耆　川芎　白芍　橘絡　紫丹參　甘草節　歸身　川貝　忍冬　鮮藕肉</p>
<p>二診　中生地　紫丹參　川貝　雲苓　川芎　制香附　歸身　石決　甘草　白芍</p>
<p>（案28）顧，右。肝鬱氣阻，陽明絡脈失司流利，乳汁停阻，右乳串□乳脹大，堅硬而痛，色漸轉紅，往來寒熱，脘悶噯噫，舌糙白，脈細混。內因病也，勢必成膿為潰，潰非一處，不無淹纏。擬疏泄厥陰，通和陽明法。</p>
<p>水炒柴胡　歸身　青皮　瓜蔞　枳殼　橘核　制香附　赤芍　半夏　土貝　麥芽　佛手皮</p>
<p>二診　老蘇梗　當歸身　土貝　枳殼　青皮　制香附　佛手皮　瓜蔞　赤芍　牛蒡　麥芽</p>
<p>三診　乳串已潰。</p>
<p>小生地　川芎　赤芍　花粉　忍冬藤　生綿耆　歸身　陳皮　土貝　甘草節</p>
<p>四診　生綿耆　川芎　歸身　紫丹參　土貝母　忍冬藤　橘核　赤芍　全瓜蔞　甘草節</p>
<p>五診　生綿耆　歸身　赤芍藥　雲苓　草節　四制香附　石決　廣陳皮　土貝　藕肉</p>
<p>（案29）張，右。陰虛體質，肝胃氣阻，左乳結腫成串，堅硬作痛，形勢頗大，難以消退。</p>
<p>柴胡　大連翹　歸身　土貝母　瓜蔞　青皮　牛蒡子　赤芍　蒲公英　橘紅</p>
<p>二診　乳癰已潰。</p>
<p>生綿耆　白歸身　茯神　忍冬藤　赤芍　瓜蔞根　橘絡　陳皮　甘草節　土貝</p>
<p>三診　小生地　云茯神　赤芍　石決　土貝　生綿耆　歸身　橘絡　瓜蔞　橘紅</p>
<p>四診　小生地　赤芍藥　黑梔　甘草節　土貝　白歸身　丹皮　雲苓　澤瀉　陳皮</p>
<p>五診　小生地　赤芍　黑梔　陳皮　澤瀉　石決明　丹皮　橘紅　土貝　赤苓</p>
<p>六診　制香附　黑山梔　赤芍　六曲　澤瀉　雲茯苓　牡丹皮　陳皮　土貝　九孔石決明</p>
<p>七診　乳癰，潰眼未斂，旁圍乳癬流水，頭眩眼花。</p>
<p>細生地　石決明　黑梔　土貝　牡丹皮　赤芍　橘核　澤瀉　嫩鉤鉤</p>
<p>八診　乳癬結核，漸成乳癧。</p>
<p>三原生地　川貝　丹皮　雲苓　九孔石決　醋炒青皮　歸身　黑梔　橘核　赤芍</p>
<p>九診　乳癧未消。</p>
<p>川貝　丹參　白芍　黑梔　丹皮　石決　青皮　歸身　橘核　瓦楞子</p>
<p>膏方　大生地　真川貝　東白芍　紫丹參　制香附　制於術　白歸身　雲苓　小川芎　瓦楞子　石決明　黑山梔　真橘核　牡丹皮　甘草　遠志肉</p>
<p>上藥，依法制度。用武火煎三次，濾去渣，再以文火慢熬，至稠厚時將藕粉收膏，瓷器收貯。每日清晨，挑膏四五錢，雪羹湯送下。</p>

<h2>乳癬</h2>
<p>（案1）李，右。肝火挾濕交蒸，雙乳癬作癢流水，痰中帶紅，陰分內虧。治以清泄。</p>
<p>化肝煎去青皮，加細生地、石決明、桑白皮、地骨皮</p>
<p>（案2）姜，右。肝火挾濕交蒸，左右乳癬作癢流水，易於滋蔓，最淹纏也。擬清泄法。</p>
<p>小川連　赤芍　黑梔　土貝　細生地　丹皮　陳皮　茯苓　澤瀉</p>

<h2>乳癧</h2>
<p>（案1）徐，右。肝鬱氣阻，挾痰凝聚，右乳結癧，時有酸楚，已經兩月，藥力難以驟效者。</p>
<p>四制香附　丹皮　甘草　赤芍　橘核　鱉血炒柴胡　黑梔　歸身　茯苓　九孔石決</p>
<p>二診　景岳化肝煎，入香附、瓦楞子。</p>
<p>三診　制香附　石決　橘核　白芍　雲苓　鱉血炒柴胡　丹皮　歸身　橘絡　黑梔</p>
<p>（案2）陸，右。陰虛木鬱，鬱則生火，火盛生痰，痰隨氣阻痹於絡中，右乳結癧，起經七載，漸次長大，時痛時止，色白不變，情志之病也。脈左細弦右濡，舌紅苔糙，中心裂紋，心嘈悸惕，顛頂頭痛，兩手麻木，少腹酸楚，帶下頻頻，是陰虛陽亢之見端。內風上旋，衝任督帶失於營養，內外同病，豈是尋常外傷耶？擬仿景岳逍遙散損益。</p>
<p>大生地　云茯神（辰砂拌）　嫩白□　嫩鉤鉤　橘核　生白芍　白歸身（鹽水炒）　石決明　甘草　鮮藕肉　酸棗仁（黑梔水泡，湯炒）　左牡蠣（煅）</p>
<p>（案3）劉，右。肝鬱化火，挾痰凝聚，左右乳癧結核累累，潰者潰，腫者腫，但流滋水，漸有管象，舌黃脈細。陰分素虧，理之棘手。</p>
<p>大生地　當歸　川貝　丹皮　遠志肉　埜於術　赤芍　橘紅　茯神　黑山梔</p>
<p>（案4）毛，右。陰虛木鬱，鬱則生火，火盛生痰，痰痹於絡，氣隨痰阻，左右雙乳結核累累，時痛時止。已逾匝月，咳嗆火升，舌苔薄白，脈息虛細。本元情志之病，藥力難以驟效者。擬養陰泄木，佐以清金化痰法。</p>
<p>大生地　川貝　廣橘紅　炙紫菀　黑山梔　石決明　白芍　生蛤殼　丹皮　雲苓</p>
<p>二診　前方去紫菀、蛤殼，加沙參、澤瀉，換橘核。</p>
<p>三診　生地　白芍　丹皮　瓦楞子　桑皮　杏仁　黑梔　橘核　澤瀉</p>
<p>（案5）陸，右。陰虛木鬱，鬱則生火，火盛生痰，痰痹於絡，右乳結症，按之酸楚，色白不變，舌糙脈細。本元之病，藥力難於驟效。</p>
<p>化肝丸用橘核，加石決明、鉤鉤</p>
<p>（案6）朱，右。陰虛氣阻，挾痰凝聚，左乳結癧，由來四月，漸次長大。情志之病，藥力難於奏效者。</p>
<p>金鈴子散合化肝煎，用橘核</p>

<h2>乳癖</h2>
<p>（案1）陳，右。鬱則生火，火盛生痰，痰痹於絡，右乳結癖。由來五載，堅硬如石，按之木痛，色白不變，漸次長大，日甚一日。乃情志之病，須得藥力善調，以冀連破為妙。</p>
<p>鱉血拌柴胡　制於術　青皮　石決　茯神　四制香附　黑山梔　土貝　丹皮　遠志　鮮藕肉</p>
<p>（案2）褚。病起於郁，鬱則生火，火氣消長，堅硬如石，由漸生痰，痰凝氣阻，兩乳結癖。由來七載，色白木痛，稍有酸楚，神虛脈亦虛。但情志之病，久則慮其成潰，潰既是岩。非草木之功所能見效，必須靜養，功先為第一要圖也。</p>
<p>鱉血拌柴胡　百蒸於術　石決明　白芍　遠志　四制香附　瓦楞子　黑山梔　丹皮　朱茯神　藕肉</p>
<p>（案3）黃。症象乳癖，內由肝鬱氣凝，挾痰痹絡所致，難以即效。</p>
<p>制香附　川貝　白芍　黑山梔　茯神　野於術　歸身　丹皮　石決明　遠志炭</p>
<p>（案4）貴，右。肝胃氣滯，右乳結癖，時痛時止。情志之病，藥力必佐開懷，冀能緩以圖功。</p>
<p>水炒柴胡　歸身　丹皮　遠志炭　四制香附　白芍　黑梔　茯神　青蒿子</p>
<p>（案5）沈，右。肝鬱氣阻，挾痰凝聚，右乳結癖。由來六載，日漸長大，乳頭流血，舌紅苔剝，脈息濡細滑。情志之病，藥力必佐怡養為要。</p>
<p>大生地　石決　黑梔　遠志肉　嫩鉤鉤　當歸身　白芍　丹皮　云茯神　生草</p>
<p>（案6）王，右。肝膽氣阻，挾痰凝聚，左乳結癖。由來半載，漸次長大。情志之病，難以驟效。擬逍遙散法。</p>
<p>八味逍遙散去朮、苓，加茯神、遠志、香附、川貝、橘核</p>
<p>（案7）王，右。濕熱蘊於肝絡，右乳癖流水作痛，易於滋蔓。擬化肝加減。</p>
<p>化肝丸加夏枯草、甘草</p>
<p>（案8）徐，右。證象乳癖，起經二十來年，漸次長大，時痛時止。乃由肝鬱氣阻，挾痰凝聚而成，冀其帶延年是幸。擬逍遙散加減法。</p>
<p>八味逍遙散去草、薄，用茯神，加香附、橘核、遠志</p>
<p>（案9）陸。肝鬱氣阻，挾痰凝聚，左右雙乳癖結核酸楚，日漸長大。本元之病，藥力難於速效。</p>
<p>化肝丸用橘核，加瓦楞子、雪羹湯</p>
<p>（案10）朱，右。陰虛木鬱，乳癖復發，抽掣作痛，兼之喉痹，咽哽紅絲繞纏，舌黃脈細。本元情志之病，藥力難以速效。擬養陰泄木，咸降化痰法。</p>
<p>生西洋參　川貝　白芍　黑山梔　雲苓　大生地　石決　丹皮　柏子仁　橘核　鉤鉤</p>

<h2>乳岩</h2>
<p>（案1）王，右。木鬱失條，鬱則生火，火甚生痰，痰隨氣阻，右乳成岩，塊磊高突，色漸轉紅，時痛時止，脈來細澀，舌苔糙白。情志之病，不宜成潰，藥石必佐以開懷，冀其連破為妙。擬逍遙散法。</p>
<p>鱉血炒柴胡　九蒸於術　白芍　茯神　藕肉　黑梔　四制香附　歸身　川貝　遠志　丹皮</p>
<p>二診　前方去於朮、遠志，加石決、橘核、佛手皮、甘草。</p>
<p>（案2）陶，證象乳岩，由來三載，曾經出血，氣穢異常，形如石榴翻子，症屬不治。勉擬八味逍遙散合化肝煎法，聊盡醫治之心而已。</p>
<p>硃砂拌茯苓　棗仁　丹皮　黑梔　土貝　鱉血拌柴胡　青皮　歸身　白芍　澤瀉</p>
<p>（案3）姜。病起於郁，鬱則生火，火盛生痰，痰凝氣聚，左乳結癖。由來三載，隨氣消長，堅硬如石。今春雖潰，潰流滋水，且有出血，即是乳岩。形瘦色㿠，納穀漸減，經阻不行。舌苔薄白。脈左細數，右部弦滑。細屬陰虧，弦屬木旺，滑必有痰，數則為熱。本原情志為病，非草木之功所能奏效，所謂草木無情，不能令人歡悅耳。勉擬仿八味逍遙散，參入咸降化痰之品。</p>
<p>鱉血拌柴胡　丹皮　茯苓　橘紅　制於術　石決明　四制香附　黑梔　遠志　甘草　鮮藕肉　川貝母</p>
<p>（案4）衛，右。病起於郁，鬱則生火，火盛生痰，痰凝氣阻，兩乳結癖。由來七載，隨氣消長，堅硬如石，色白木痛，稍有酸楚，神虛脈亦虛。但情志之病，久則慮其成潰，潰即是岩。非草木之功所能見效，必須靜養功夫是為上策。</p>
<p>水炒柴胡　於術　白芍　瓦楞子　遠志　制香附　石決明　丹皮　黑山梔　茯神　鮮藕肉</p>
<p>（案5）呂，右。證象乳岩，乃由肝鬱挾痰凝聚，腐潰如岩，流水無膿，旁有結腫，勢欲攻頭，舌糙白，脈濡細。病在本元，情志所發，藥力斷難求效，勉擬。</p>
<p>大生地　甜冬朮　白芍　川貝　丹皮　湖藕　制香附　當歸　石決　黑梔　茯神　遠志肉</p>
<p>（案6）錢，右。肝鬱氣阻，挾痰凝聚，先有乳岩，繼增脅肋掣痛。由來數月，塊磊高突堅硬如石，色白木痛。情志之病，藥力以圖遲破為幸。</p>
<p>北柴胡　當歸　山梔　石決明　遠志　制香附　白芍　丹皮　小青皮　茯神</p>
<p>（案7）吳，右。肝鬱氣阻，挾痰凝聚，左乳結腫成岩。起經八載，漸有成潰之象。潰則慮其翻花流血，非細事也。</p>
<p>加味逍遙散去芩、薄、姜，加香附、遠志、茯神</p>

<h1>卷五</h1>

<h2>眉心疔</h2>
<p>（案1）顏，右。伴花觸毒，兼感風濕，眉心結疔，現竄兩頭，腫勢散蔓，寒熱往來，舌紅脈數，恐有走黃之慮。治擬清瀉提毒法。</p>
<p>霜桑葉　淡芩　苦桔梗　江枳殼　土貝母　羚羊角　赤芍　生甘草　角刺　連翹</p>

<h2>鳳眉疔</h2>
<p>（案1）朱，左。暑風熱化毒，左鳳眉疔。起經六日，業已走黃，腫勢散蔓，目已合鳳縫，肉腫瘡不腫，身熱形寒，胸悶頭脹，邪郁不達，慮其內傳，神昏至險候也。</p>
<p>羚羊角　丹皮　苦桔梗　赤芍　江枳殼　鮮生地　連翹　土貝母　淡芩　鮮荷梗　生甘草　霜桑葉</p>

<h2>眼角疔</h2>
<p>（案1）吳。風溫化毒，左眼角疔腫痛蒸膿，恐其毒散。亟以清化法。</p>
<p>羚羊角　霜桑葉　丹皮　赤芍　枳殼　黃甘菊　細生地　地工草　連翹　淡芩　生草　苦桔梗</p>

<h2>鬢疔</h2>
<p>（案1）葉。風溫鬱伏少陽陽明太陽，鬢疔起經五日，癢痛並作慮其走黃。擬清泄提毒法。</p>
<p>羚羊角　淡芩　炒牛蒡　黑山梔　苦桔梗　連翹　江枳殼　土貝　小川連　地丁草　甘中黃　白茅根</p>

<h2>鼻疔</h2>
<p>（案1）範，右。暑邪郁踞肺胃，結為鼻疔，腫痛，身熱形寒，舌白脈數。症勢方張，慎防轉重。</p>
<p>羚羊角　白杏仁　淡芩　江枳殼　地丁草　甘中黃　牛蒡子　黑山梔　連翹　苦桔梗　土貝母　白茅根</p>
<p>復診　原方去黑梔、杏仁，加花粉、桑皮、知母、地骨。</p>

<h2>穿腮疔</h2>
<p>（案1）徐，左。暑風濕熱，襲郁陽明，左穿腮疔，腫勢散蔓，根堅木痛，勢欲走黃。擬清泄提毒法。</p>
<p>羚羊角　淡芩　地丁草　苦桔梗　甘菊　黑梔　炒牛蒡　連翹　赤芍　枳殼　銀花　生草</p>

<h2>風毒疔</h2>
<p>（案1）王。暑風濕熱化毒，右太陽風毒疔腫，潰膿泄不爽，腫勢散蔓，毒郁不化。擬清泄法。</p>
<p>桑葉　黃芩　連翹　枳殼　桔梗　羚羊角　牛蒡　赤芍　土貝　甘菊　荷梗</p>
<p>（案2）俞。暑風濕熱化毒，右額風毒疔走黃，膿泄不爽，腫勢散蔓，目已合縫，最防里陷。擬清泄提毒法。</p>
<p>羚羊角　赤芍　甘菊　淡芩　桔梗　連翹　土貝　桑葉　枳殼　角針　荷梗</p>

<h2>虎鬚疔</h2>
<p>（案1）沈。暑風濕毒，熱鬱蒸陽明，虎鬚疔毒，起經逾候，不得膿泄，根圍散蔓，頗有走兆，不可泛視。擬清泄提毒法。</p>
<p>川連　連翹　桔梗　角針　羚角　淡芩　赤芍　中黃　土貝　茅根</p>
<p>（案2）陸。暑風濕熱，蘊蒸陽明，虎鬚疔毒四日，肉腫瘡不腫，痛在患旁，毒郁不化，尚慮走黃。擬清泄提毒法。</p>
<p>羚羊角　黃芩　桔梗　赤芍　連翹　生甘草　枳殼　土貝　荷梗　地丁　角針</p>

<h2>龍泉疔</h2>
<p>（案1）周。濕邪襲伏太陰陽明，左偏龍泉疔走黃，起經四日，肉腫瘡不腫，腫至鼻管，木痛無膿，惟流滋水，內唇糜腐氣穢，身熱不解，納少腑閉，脈濡舌白。邪鬱於里，勢有昏陷變險，不可忽視也。</p>
<p>疔方內加犀角</p>

<h2>鎖口疔</h2>
<p>（案1）左。風溫化毒，鬱蒸陽明，右鎖口疔。起經六日，膿泄不爽，腫勢散蔓作痛，寒熱性來，舌黃脈濡數。邪未外達，慮其內傳營分之險。擬清泄提毒法。</p>
<p>羚羊角　黃芩　土貝　赤芍　花粉　黃連　連翹　角針　枳殼　桔梗　人中黃</p>
<p>（案2）李。風溫襲郁陽明，左鎖口疔，起經三日，紅腫而痛，舌黃脈數，慮其走散，毋忽視之。擬清泄法。</p>
<p>羚羊角　桔梗　角針　黃芩　枳殼　桑葉　赤芍　甘菊　連翹　土貝</p>
<p>（案3）丘。暑風濕熱化毒，右偏鎖口，疔起三日，腫勢散蔓，膿未外泄。已有走黃之兆，變險可慮也。</p>
<p>桑葉　黃芩　枳殼　赤芍　角針　茅根　羚角　連翹　桔梗　土貝　地丁　荷梗</p>
<p>（案4）吳。風溫襲於肺胃，右鎖口疔，勢欲走黃，今交三日，腫潰膿根腳散蔓不足，腫勢極盛，引及腮頰，頂平木痛，身熱不解，胸悶作惡，脈濡舌白，便閉溲少。邪郁不達，慮其毒陷之險，理之棘手。</p>
<p>疔方加犀黃角</p>

<h2>翻唇疔</h2>
<p>（案1）徐。風溫襲郁陽明，下翻唇疔，腫脹而痛，欲蒸膿象，慮其走黃。擬清泄提毒法。</p>
<p>桑葉　淡芩　連翹　花粉　枳殼　羚角　土貝　桔梗　角針　赤苓</p>
<p>（案2）尤。風溫化毒，鬱蒸陽明，下翻唇疔。經起五日，膿泄不爽，根腳散蔓。毒郁不化，當慮走黃，毋忽視之。擬清泄提毒。</p>
<p>羚羊角　連翹　枳殼　赤芍　角針　人中黃　黃芩　花粉　桔梗　土貝　地丁　茅根</p>
<p>（案3）徐。暑風濕熱，蘊蒸陽明，上翻唇疔。起經三日，膿泄不爽，腫勢散蔓，頗有走兆，未可忽視。</p>
<p>黃連　赤芍　枳殼　丹皮　角針　羚羊角　黃芩　連翹　桔梗　土貝　中黃　茅根</p>

<h2>顴疔</h2>
<p>（案1）田。暑風濕熱化毒，左顴疔，腫而痛，欲蒸膿象。擬清泄提毒法。</p>
<p>羚羊角　黃芩　甘草　桔梗　枳殼　花粉　連翹　角針　赤芍　荷梗</p>
<p>（案2）湯。暑風濕蒸，襲郁陽明，左顴疔，起經正候，膿泄不爽，旁圍堅腫，毒郁不化，慮其更張。</p>
<p>羚羊角　赤芍　川連　連翹　花粉　土貝　黃芩　地丁　桔梗</p>
<p>（案3）張。風溫時屬，襲伏肺胃，右顴疔走黃，雖潰無膿，作癢木痛，腫勢散蔓，引及眼胞，目將合縫，胸悶不舒，畏風寒熱，舌白脈數。邪不外達，勢有內傳營分而致昏陷之險。</p>
<p>香犀角　連翹　土貝　土芍　甘中黃　制蠶　羚羊角　丹皮　角針　地丁草　天花粉　茅根　蘆根　菊葉</p>

<h2>竹節疔</h2>
<p>（案1）孫。冬溫化毒，右手小指竹節疔走黃，膿腐漫腫，勢數欲竄頭，毒郁不化，深慮損指。</p>
<p>羚羊角　丹皮　花粉　連翹　赤芩　細生地　赤芍　土貝　草節　冬藤</p>
<p>復診　耆皮　土貝　丹皮　生草　生地　赤芍　花粉　冬藤　陳皮</p>
<p>（案2）尤。冬溫化毒，左手大指竹節疔，腫脹而痛，欲蒸膿象。擬清泄法。</p>
<p>羚羊角　連翹　土貝　丹皮　赤芍　天花粉　桔梗　生草　枳殼　冬藤</p>
<p>復診　細地　赤芍　丹皮　桔梗　陳皮　川連　花粉　連翹　生草　土貝</p>
<p>（案3）方。冬溫化毒，鬱於手少陽三焦，左手無名指竹節疔，走黃腫潰，膿泄不爽，腫勢散蔓，毒郁不化。擬清泄法。</p>
<p>細生地　連翹　冬藤　丹皮　土貝　天花粉　桔梗　川斷　赤芍　草節</p>
<p>二診　前方去桔梗，加羚羊角、陳皮。</p>
<p>三診　羚羊角　甘菊　連翹　丹皮　赤芍　土貝　細生地　花粉　桔梗　生草　冬藤</p>
<p>（案4）高。冬溫化毒，左手無名指竹節疔，走黃，腫勢散蔓，指節作腐，痛甚則厥，舌黃脈細數。邪郁不化，彌慮內傳昏陷之險。</p>
<p>犀角地黃湯，加花粉、連翹、桔梗、土貝、中黃、冬藤。</p>
<p>二診　羚角　桔梗　丹皮　生草　連翹　細地　花粉　赤芍　土貝　冬藤</p>
<p>三診　去羚、桔、翹，加耆皮、陳皮、赤苓。</p>
<p>四診　去花粉、赤苓、冬藤，加川斛、茯神、瓜絡。</p>
<p>（案5）顧。右手大指節竹疔，收斂之後絡脈損傷，屈而不伸，已來痼疾，難許全功者。</p>
<p>小地　當歸　秦艽　白蒺藜　瓜絡　川芎　赤芍　木瓜　茯苓　生草　桑枝</p>
<p>（案6）錢。暑風濕熱，鬱蒸化毒，左手中指竹節疔腫脹，已有蒸膿之象。擬清苦泄化法。</p>
<p>桑葉　丹皮　連翹　桔梗　土貝　川連　山梔　赤芍　枳殼　菊葉　益元散</p>
<p>（案7）葛。暑風濕熱痹絡，左手中指腫脹痛癢，按之板實，慮其結聚成疔，症機未定也。擬傳世化毒法。</p>
<p>桑葉　淡芩　連翹　枳殼　菊葉　川連　羚角　土貝　桔梗　六一散</p>

<h2>蛀節疔</h2>
<p>（案1）陸。冬溫化毒，鬱於手厥陰經，右手中指蛀節疔，腫痛潰膿。毒留未化，損指可慮也。</p>
<p>川連　土貝　冬藤　丹皮　花粉　赤芍　細地　甘草　連翹</p>
<p>二診　前方，去川連，加耆皮、茯苓、赤豆。</p>
<p>三診　細生地　花粉　赤芍　冬藤　山梔　全當歸　丹皮　甘草　土貝　陳皮</p>
<p>（案2）鄒。風溫化毒，右手中指蛀節疔，膿泄不爽，堅硬不化，指甲欲脫，理之非易者。擬清泄化毒法。</p>
<p>（案3）顧。右手次指蛇咬傷而起，挾受溫邪化為蛀節疔，潰膿作痛，毒郁不化，彌恐指節脫落之險。擬清托化毒法。</p>
<p>細生地　丹皮　陳皮　花粉　甘草　羚羊角　土貝　耆皮　赤芍　冬藤</p>
<p>復診　去羚羊角、花粉，加米仁、赤苓。</p>
<p>（案4）趙。濕邪化毒，鬱蒸肺胃，右手大指蛀節疔走黃，腫痛潰膿，絡脈損傷，彌慮節骨脫落。擬清托法。</p>
<p>羚羊角　連翹　丹皮　赤芍　鮮地　桔梗　花粉　土貝　人中黃</p>
<p>（案5）範。濕邪化毒，右手合谷蟹鉗疔，腫痛潰膿，毒留未化。擬清化法。</p>
<p>細生地　連翹　花粉　赤芍　人中黃　羚羊角　桔梗　丹皮　土貝　忍冬藤　茅根</p>
<p>（案6）陳。暑熱化毒，左手蟹鉗疔，腫脹而痛，致蒸膿象，仿重毋忍。</p>
<p>羚羊角　花粉　甘菊　桔梗　土貝　連翹　地丁　枳殼　赤芍　荷梗　六一散</p>

<h2>蟹鉗疔</h2>
<p>（案1）王。風溫化毒，右手蟹鉗疔，腫脹而痛，蒸膿欲潰。擬清泄提托法。</p>
<p>羚羊角　連翹　甘草　赤芍　角針　花粉　土貝　桔梗　枳殼　茅根</p>
<p>（案2）顧。濕邪邪化毒，左手芝麻疔，潰膿不爽，毒留於絡，右手合谷蟹鉗疔，腫脹作通，欲蒸膿象，不可泛視。</p>
<p>羚羊角　黃芩　連翹　枳殼　土貝　角針　桑葉　花粉　桔梗　甘草　赤芍　荷葉</p>
<p>（案3）張。冬溫化毒，右手大指蛇眼疔，腫脹而痛，勢致蒸膿，慮其轉重。</p>
<p>桑葉　連翹　甘草　赤芍　地丁　丹皮　花粉　桔梗　土貝　茅根　羚羊角</p>
<p>復診　去桑葉、地丁、茅根，加細生地。</p>

<h2>蛇眼疔</h2>
<p>（案1）王。冬溫化毒，右手大指蛇眼疔，腫痛潰膿，毒留未化。擬清托法。</p>
<p>細生地　花粉　赤芍　甘草　桑葉　丹皮　陳皮　土貝　忍冬藤</p>
<p>（案2）張。冬溫化毒，右手大指蛇眼疔，腫脹而痛。欲蒸膿象，防重。</p>
<p>羚羊角　丹皮　桔梗　生草　花粉　桑葉　連翹　土貝　茅根　赤芍　地丁</p>

<h2>手丫疔</h2>
<p>（案1）陳。風溫化毒，右手丫疽疔，紅腫而痛。欲蒸膿象，勿泛視之。擬清泄法。</p>
<p>羚羊角　丹皮　甘草　土貝　赤芍　桑葉　連翹　桔梗　枳殼　花粉</p>
<p>復　前方去桑、翹，加細地。</p>
<p>（案2）高。暑風濕熱，襲郁陽明，左手丫疔，疽毒腫脹而痛，欲蒸膿象，身熱不然，而屬內外病情，理之棘手者。</p>
<p>香薷　藿梗　米飯　枳殼　通草　川連　杏仁　陳皮　桔梗　荷梗　六一散</p>
<p>（案3）胡。暑濕熱化毒，右手丫疽疔，腫痛潰膿，毒走臂間，腫而且痛，勢欲竄頭，理之棘手。</p>
<p>細生地　連翹　桔梗　丹皮　土貝　羚羊角　花粉　赤芍　中黃　忍藤　絲瓜絡</p>

<h2>兌疔</h2>
<p>（案1）朱。暑濕熱化毒，右手當脈兌疔，紅腫而痛，蒸膿欲潰。擬清泄提毒法。</p>
<p>羚羊角　花粉　甘草　赤芍　角針　丹皮　連翹　桔梗　土貝　茅根</p>

<h2>紅絲疔</h2>
<p>（案1）林。暑風濕熱，化毒蘊於手厥陰經，右手中指紅絲疔，起經兩日，最易入心，變險可慮也。擬清苦泄化法。</p>
<p>羚羊角　小川連　赤芍　連翹　通節　霜桑葉　丹皮　黑梔　土貝　生草節</p>
<p>（案2）徐，左。濕熱痹絡，左之大指紅絲疔，腫脹而痛，欲蒸膿象，慮其走散，毋忽視之。擬清泄化毒法。</p>
<p>白芷　霜桑葉　丹皮　連翹　土貝母　赤苓　小川連　赤芍　江枳殼　生地　滑石</p>

<h2>臂疔</h2>
<p>（案1）章。暑風濕熱，蘊蒸陽明，右臂疔走黃，腫勢散蔓，膿泄清稀。其毒尚郁，慮其更深。</p>
<p>羚羊角　芩　地骨皮　知母　土貝　細生地　甘菊　赤芍藥　制曲　甘草　荷梗</p>
<p>（案2）胡。暑濕熱化毒，右手臂爛皮疔，腐潰流水，不得膿泄，腫勢散蔓，慮其走黃，毋忽視之。</p>
<p>羚羊角　川通　茯苓　桔梗　連翹　土貝　山梔　赤芍　六一散</p>
<p>（案3）李。暑風濕熱化毒，左臂疔走黃，不得膿泄，腫勢散蔓。毒鬱於里，慮有內陷之險。</p>
<p>羚羊角　淡芩　桔梗　土貝　角針　六一散　桑葉　枳殼　赤芍　連翹　甘菊　荷梗</p>
<p>（案4）朱。濕邪化毒，蘊蒸陽明，左臂爛皮疔走黃，腐潰流水，蔓延迅速，舌紅無苔，息細數，惟恐毒陷至險候也。</p>
<p>犀角地黃湯，加花粉、土貝、人中黃、知母、連翹、茅柴根、忍藤。</p>

<h2>羅疔</h2>
<p>（案1）褚。暑風濕熱，襲郁太陰，右手大指羅疔，腫脹而痛，已經二候，欲蒸膿象，防其走黃，毋忽。</p>
<p>羚羊角　地丁草　丹皮　枳殼　赤芍　黃芩　連翹　桔梗　土貝　荷梗　益元散</p>
<p>（案2）邱。溫邪化毒，蘊蒸陽明，左手次指羅疔，腫脹而痛，已經半月，欲蒸膿象。擬清泄提毒法。</p>
<p>羚羊角　川連　花粉　角針　桔梗　赤芍藥　土貝　丹皮　茅根　連翹　生甘草</p>
<p>（案3）俞。溫邪化毒，右手中指羅疔，潰而不斂，脈絡損傷，不得屈伸，旁圍堅腫。濕熱留頓，不易即痊者。</p>
<p>細生地　桑皮　赤芍　陳皮　土貝　丹皮　骨皮　甘草　茯苓　瓜絡</p>
<p>（案4）方，左。冬溫化毒，左手中指羅疔走黃，膿泄不爽，腫勢散蔓，脈細弦數。其毒深踞，變險可慮也。</p>
<p>細生地　香犀角　天花粉　白桔梗　白茅梗　牡丹皮　大連翹　雲茯苓　人中黃　土貝母　赤芍</p>
<p>二診　去天花粉，加忍冬藤。</p>
<p>三診　前方去白桔梗，加白蘆梗、天花粉。</p>
<p>四診　細生地　赤芍　忍冬藤　赤茯苓　土貝　牡丹皮　天花粉　赤小豆　甘草節　陳皮</p>
<p>五診　前方去赤小豆、天花粉，加大連翹。</p>
<p>六診　筋絡損傷，曾有寒熱。</p>
<p>細生地　天花粉　赤芍　甘草節　土貝母　金石斛　陳皮　丹皮　忍冬藤　雲茯苓</p>
<p>七診　前方，去石斛、草節、茯苓，加夜交藤、茯神、人中黃。</p>
<p>八診　細生地　忍冬藤　赤芍藥　陳皮　人中黃　天花粉　牡丹皮　絲瓜絡　雲苓　土貝母</p>
<p>九診　羅疔已出多骨，腫退痛緩。</p>
<p>細生地　赤芍　忍冬藤　雲苓　鮮桑枝　白歸身　丹皮　絲瓜絡　川貝　廣陳皮　草節</p>

<h2>足背爛皮疔</h2>
<p>（案1）沈，左。濕溫化毒，右足爛皮疔走黃，今交七日，腫勢散蔓，腐延迅速，流水無膿，往來寒熱，舌苔糙白，脈息濡數，胃谷減少，面色萎黃。熱之邪留而不化，尚恐滋蔓，非細事也。擬清滲法。</p>
<p>益元散　佩蘭葉　冬桑葉　赤芍　廣藿香　江枳殼　赤茯苓　牡丹皮　連翹　粉萆薢　土貝　川通草</p>
<p>二診　腐肉未脫。</p>
<p>牡丹皮　粉萆薢　赤苓　豬苓　佩蘭葉　赤芍　廣陳皮　半曲　澤瀉　人中黃　土貝</p>
<p>三診　流水腐脫，寒熱已退。</p>
<p>細生地　粉萆薢　赤苓　忍冬藤　澤瀉　赤芍藥　牡丹皮　土貝　人中黃　豬苓</p>
<p>四診　前方去豬苓、萆薢，加連翹、米仁、茯苓。</p>

<h2>腿部爛皮疔</h2>
<p>（案1）章，右。暑濕熱化毒，右足外廉爛皮疔，作腐流水，旁圍紅腫，尚在滋蔓，症機險重。</p>
<p>細生地　赤芍　黑山梔　川通草　丹皮　連翹　土貝母　益之散　赤芍</p>
<p>二診　形寒身熱。</p>
<p>粉萆薢　澤瀉　連翹　陳皮　荷梗　佩蘭葉　赤苓　赤芍　枳殼　丹皮　土貝　六一散</p>
<p>三診　前方去枳殼、萆薢、荷梗、陳皮，加桑白皮、橘紅、黑山梔、地骨皮。</p>
<p>四診　產後咳嗽不止，作痛，腐肉未盡去。</p>
<p>桑白皮　真川貝　米仁　雲苓　生蛤殼　地骨皮　橘紅　丹皮　甘草　福澤瀉　枇杷葉</p>
<p>五診　疔腐未去盡，產後咳嗽。</p>
<p>前方去地骨皮、生蛤殼、澤瀉，加整玉竹、甜杏仁、赤芍。</p>

<h2>竹節疔</h2>
<p>（案1）王，右。暑風濕熱化毒，右手大拇指竹節疔，腫脹而痛，蒸膿之象已著，慮其轉重。</p>
<p>冬桑葉　甘菊花　六一散　枳殼　土貝母　淡黃芩　白杏仁　桔梗　赤芍　青荷梗</p>
<p>二診　前方，去葉桑、黃芩、六一散、杏仁、桔梗，加甘中黃、連翹。</p>
<p>三診　竹節疔已潰。</p>
<p>羚羊角　天花粉　白知母　甘菊花　甘中黃　赤芍　大連翹　白桔梗　土貝母　白茅根　陳皮</p>
<p>四診　前方，去知母、陳皮，加細生地、青荷梗。</p>
<p>五診　攻潰合谷。</p>
<p>細生地　牡丹皮　知母　茯神　茅根　羚羊角　花粉　甘草　赤苓　土貝　忍冬藤</p>
<p>六診　前方，去知母、茅根，加鮮稻葉、草節。</p>
<p>七診　腹痛便溏七八次，手腫漸退。</p>
<p>甜冬朮　茯苓　制米曲　佛手皮　江枳殼　木香　廣陳皮　建曲　丹皮　澤瀉</p>

<h2>指疔走黃</h2>
<p>（案1）龔，左。始因左手中指豬牙咬傷，暑濕熱鬱蒸化毒，竹節疔走黃，竄潰於掌心，膿泄不爽，腐傷筋絡，節骨欲脫，理之棘手。</p>
<p>捲心竹葉　白節柴根　香犀角　牡丹皮　花粉　黑山梔　桔梗　鮮生地　赤芍　連翹　土貝　中黃　茯神</p>
<p>二診　犀角汁　丹皮　天花粉　甘中黃　赤芍藥　鮮生地　連翹　云茯神　忍冬藤　土貝母</p>
<p>三診　細生地　赤芍　天花粉　甘中黃　土貝　丹皮　知母　羚羊角　忍冬藤　連翹</p>
<p>四診　前方，去知母、土貝、連翹，加。</p>
<p>五診　細生地　羚羊角　連翹　赤芍　絲瓜絡　丹皮　天花粉　土貝　中黃　忍冬藤　桑枝</p>
<p>六診　前方去絲瓜絡，加陳皮，用鮮稻葉煎湯代水。</p>
<p>七診　胃呆少納。</p>
<p>甘草　人中黃　細生地　天花粉　赤芍　生穀芽　忍冬藤　丹皮　陳皮　歸身　土貝母　雲苓　鮮桑枝</p>

<h2>鎖口疔走黃</h2>
<p>（案1）朱，左。風溫化毒，鬱蒸陽陰，右鎖口疔走黃，腫勢散蔓，上連頭顛，下及頸頤，目已合縫，牙關緊閉，舌縮難伸，囈語頻頻干惡，脈來沉細帶數。昏險之機已著，風波莫測矣。勉擬。</p>
<p>香犀角　鮮生地　白桔梗　赤芍藥　甘中黃　羚羊角　大連翹　江枳殼　牡丹皮　土貝母　角針　天花粉　鮮菊葉　白茅根</p>

<h2>□泛疔</h2>
<p>（案1）朱，右。手掌勞宮之旁□泛疔，起經兩候，腫痛潰膿，毒留於絡，尚慮更漲。擬以清托法。</p>
<p>細生地　丹皮　天花粉　土貝母　甘中黃　赤芍　連翹　陳皮　白茅根　忍冬藤</p>
<p>復診　去中黃、丹皮，加甘桔。</p>
<p>（案2）陳。濕熱化毒，右足底□泛疔，走黃腫痛，潰膿不爽，攻頭於小指，腫連足踝。毒郁不化，慮有毒陷內傳之險。</p>
<p>細生地　赤芍　連翹　土貝　草節　小川連　丹皮　花粉　澤瀉　忍冬藤</p>
<p>（案3）陳。濕熱痹絡，右足跟□泛疔，腫痛潰膿，旁圍攻頭，腫勢散蔓，紅暈遊走，舌黃膩濁，脈滯濡帶數。毒大流蘊，未可忽視者。擬清化滲濕法。</p>
<p>細生地　連翹　黑山梔　小木通　澤瀉　小川連　土貝　萆薢　大竹葉　生草　赤苓</p>
<p>（案4）張。溫邪化毒，右手掌□泛疔，雖潰，膿泄不爽，毒郁未化。</p>
<p>細生地　丹皮　赤芍　土貝母　白茅根　羚羊角　連翹　桔梗　生草　天花粉　忍冬款</p>
<p>（案5）俞。溫邪痹絡，右手掌□泛疔，腫脹而痛，寒熱往來，勢難消退者。</p>
<p>羚羊角　炒牛蒡　赤芍　土貝　桔梗　霜桑葉　地丁草　連翹　枳殼　白杏仁</p>
<p>（案6）薛，左。濕熱下注，兩足□泛疔，潰膿作痛，兼有濕毒滋竄。擬清肺甘露法。</p>
<p>細生地　漂白朮　茵陳　茯苓皮　連翹　黃柏　滑石　澤瀉　生甘草</p>

<h2>穿骨疔</h2>
<p>（案1）杭，左。濕熱化毒，痹於絡中，右足穿骨疔，起經半月，腫脹而痛，欲蒸膿象也。</p>
<p>細生地　連翹　赤芍　土貝母　忍冬藤　丹皮　赤苓　陳皮　天花粉　生草節</p>

<h2>水疔</h2>
<p>（案1）胡，左。濕熱化毒，右足前臁水疔，腐潰流水，腫勢散蔓。毒郁不化，慮其滋大。擬清滲法。</p>
<p>細生地　淡芩　黑山梔　細木通　車前子　小川連　赤芍　土貝母　澤瀉　生甘草</p>
<p>（案2）楊。濕熱下注，足外踝水，疔腐潰流水，旁圍腫脹，擬清化法。</p>
<p>細生地　細木通　川連　黑山梔　淡竹葉　連翹　車前子　赤芍　澤瀉　生草節</p>
<p>（案3）沈，左。濕熱化毒，左腿爛皮水疔，流水無膿，腫勢散蔓。毒郁未化，毋忽視之。</p>
<p>細生地　牡丹皮　天花粉　赤苓　絲瓜絡　赤芍　連翹　土貝　川通草　忍冬藤</p>

<h2>爛皮疔</h2>
<p>（案1）俞，右。風溫化毒，眉心疔，流水作癢，滋蔓之勢未定。擬清瀉法。</p>
<p>羚羊角　炒牛蒡　淡芩　黃甘菊　赤苓皮　霜桑葉　丹皮　赤芍　連翹　通草</p>
<p>（案2）殷，左。濕熱化毒，左足委中之上爛皮疔，糜腐流水，旁圍滋蔓作癢，最淹纏也。擬清滲法。</p>
<p>細生地　黑山梔　生云術　川黃柏　茵陳　澤瀉　連翹　茯苓皮　江枳殼　飛滑石　竹葉　生草</p>
<p>（案3）陸，右。暑風濕熱化毒，右手爛皮疔走黃，不得膿泄，根圍起泡，腫勢散蔓。毒鬱於里，理之棘手。</p>
<p>羚羊角　淡芩　連翹　苦桔梗　小川連　赤芍　土貝　江枳殼　六一散　通草</p>
<p>（案4）張，左。濕熱下注，左足背爛皮疔走黃，腐潰如岩，氣穢色黑。蔓延之勢未定，慎之。</p>
<p>細生地　赤芍　黑山梔　土貝母　澤瀉　小川連　淡芩　連翹　木通　甘中黃</p>
<p>（案5）陸，左。暑濕熱化毒，右手爛皮疔，腐潰流水。毒郁未化，慮其滋蔓。</p>
<p>羚羊角　淡芩　黑山梔　苦桔梗　桑白皮　赤芍　連翹</p>
<p>（案6）宋，左。溫邪挾濕，蘊蒸陽明，右手背爛皮疔走黃，腐潰流水，不得膿泄，腫勢散蔓，舌紅苔糙，脈息小數，胸悶納減。毒郁不化，最慮內傳昏陷之險。</p>
<p>犀角汁　赤芍　黑山梔　苦桔梗　土貝母　鮮生地　連翹　天花粉　江枳殼　甘中黃　枇杷葉　白茅根</p>

<h2>痔瘡</h2>
<p>（案1）張，左。嗜飲之客，中虛濕勝，濕蒸化熱，二氣下注，肛旁腫腔乘痛漸成痔瘡，脈右濡左大，舌苔白膩，中心罩灰黃。不僅濕熱內蒸，肝火亦屬偏旺也。擬清苦滲泄法。</p>
<p>小川連　赤芍藥　陳皮　大連翹　枳殼　甘草梢　真云術　防風根　瓜蔞　赤茯苓　桔梗　川通草　鮮佛手皮</p>
<p>二診　前方去佛手皮、炒云朮、大連翹、陳皮，加製半夏、新會皮、火麻仁。</p>
<p>（案2）徐，左。陰虛體質，濕熱蘊於腑絡□心，痔瘡時常腫脹而痛，舌糙脈濡，乃淹纏候也。</p>
<p>細生地　牡丹皮　川柏　黑山梔　槐米　當歸尾　陳皮　知母　雲茯苓　草梢</p>
<p>（案3）陳，左。先便後血，此遠血也，血去過多，肝脾兩傷，肝陰不足，肝火有餘，而為痔瘡。紅腫而痛，脾虛氣陷，致有肛脫紅腫出水，漸有作腐之象，六脈濡細，舌苔糙白。乃本原病也，擬仿東垣法主之。</p>
<p>人參蘆　炙黃耆　柴胡（醋炒）　陳皮　野於術　歸身　升麻（醋炒）　炙草</p>
<p>（案4）談，左。中虛氣陷，脫肛不舉，復兼痔瘡，舌白脈濡，擬進東垣法。</p>
<p>補中益氣湯入茯苓</p>

<h2>臟毒</h2>
<p>（案1）翟，左。仲夜以來，時令暑熱，熏蒸太過，首先犯肺，臟不容邪還之於腑，始因少腹脹熱，繼而積痢，紅紫兼有，肛內氣墜作癢，舌苔糙黃，脈來左弦右濡數。怕成臟毒，治以疏通。</p>
<p>廣藿梗　廣陳皮　赤芍　枳殼　瓜蔞　赤苓　紫厚朴　甘草梢　桔梗　制軍　澤瀉　楂炭</p>
<p>二診　前方去藿梗、瓜蔞、制軍、楂炭，加甜冬朮、淡芩、歸尾、防風根。</p>
<p>（案2）魏，左。陰虛濕熱蘊蒸，內肛作痛，大便下血，舌紅苔糙，脈息濡數。慮成臟毒，冀消為吉。擬清化通腑法。</p>
<p>細生地　肥知母　赤芍　瓜蔞仁　郁李仁　川黃柏　丹皮　枳殼　白杏仁　柏子仁　火麻仁</p>
<p>（案3）孫，左。陰虛濕熱下注，結為臟毒，膿從內出，余腫余堅不化，大便作痛，其邪留戀，極易淹纏成漏。擬清化法。</p>
<p>細生地　天花粉　丹皮　茯苓　槐花米　當歸　川黃柏　知母　赤芍　甘草節</p>

<h2>臁瘡</h2>
<p>（案1）王，右。濕熱化毒，左足內踝臁瘡。起經逾年，腐潰如岩，流血頻頻，曾有寒熱，頗為棘手。</p>
<p>益元散　細生地　赤芍藥　土貝母　川黃柏　香犀角　天花粉　側柏炭　鮮藕汁　懷牛膝</p>
<p>二診　流血頻頻。</p>
<p>小生地　茯苓　石決明　側柏炭　忍冬藤　紫丹參　赤芍　丹皮炭　川黃柏　懷膝　知母　鮮藕汁　血餘炭</p>
<p>（案2）上人。濕熱化毒，右足外踝臁瘡，腐潰如岩，流水無膿，氣穢異常，綿延百日，理之棘手。</p>
<p>細生地　忍冬藤　黑梔　土貝　赤芍藥　丹皮　陳皮　川柏　澤瀉</p>
<p>二診　前方，去忍冬、川柏，加甘中黃、懷膝、當歸身。</p>
<p>三診　足踝腐潰巨大。</p>
<p>細生地　赤芍　黑山梔　福澤瀉　人中黃　牡丹皮　陳皮　赤苓　土貝母　黑大豆</p>
<p>（案3）吳，左。濕熱下注，左足內臁瘡，腐潰流膿，足丫滋水，慮其蔓延。擬清滲法。</p>
<p>細生地　茯苓皮　淡芩　飛滑石　大竹葉　牡丹皮　黑山梔　連翹　澤瀉　生草梢</p>
<p>（案4）周，左。濕熱化毒，內踝臁瘡，腐潰如岩，流膿水氣穢。毒郁不化，擬清化法。</p>
<p>細生地　赤芍　陳皮　薏米仁　忍冬藤　歸尾　丹皮　土貝　懷牛膝　生草</p>
<p>（案5）夏。濕熱下注，右足踝濕毒臁瘡，潰流膿水癢痛，並作蔓延無定，最淹纏也。擬清滲法。</p>
<p>（案6）陸，左。中滿之症，由來八載，體虛濕勝，濕鬱化毒，右足後臁瘡，腐潰如岩，流水滋蔓，遷延三月，難許速功者。</p>
<p>桑白皮　茯苓皮　五加皮　制於術　川黃柏　牡丹皮　大腹皮　細生地　陳皮　澤瀉</p>
<p>（案7）王，左。左足內外臁濕毒廉瘡，腐潰流水蔓延半載，難許速功者。</p>
<p>四苓散加細生地、川黃柏、米仁、綿茵陳、川萆薢、丹皮</p>

<h2>流火</h2>
<p>（案1）陸，左。暑濕熱痹絡，右足少腹流火，腫脹色赤而痛，曾有寒熱，慮其轉重。且以疏通滲濕治之。</p>
<p>廣防風　廣藿梗　赤芍　懷牛膝　六一散　漢防己　粉萆薢　枳殼　赤苓　佩蘭葉　通草</p>
<p>（案2）劉，左。脾虛濕勝，濕盛生痰，濕痰下注，右足少腹流火，腫脹作痛，按之板硬。由來四月，久則虛其成潰。擬通滲法。</p>
<p>五苓散去桂，合五皮飲去姜皮，加木瓜、米仁</p>

<h2>足發背</h2>
<p>（案1）徐，左。始因瘋犬咬傷，挾受濕熱，鬱蒸不化，右足腳發背，起經四月，潰而不斂，舌紅脈細。陰虛，餘毒留戀，殊屬棘手。</p>
<p>細生地　赤芍藥　陳皮　土貝　丹皮　黑山梔　赤苓　澤瀉</p>
<p>二診　前方，加白歸身一味。</p>
<p>三診　前方，去山梔、土貝，加米仁、生草、冬朮、萆薢。</p>
<p>四診　小生地　赤芍　夜交藤　甘草　丹皮　白歸身　川貝　忍冬藤　茯苓</p>
<p>五診　潞黨參　夜交藤　赤芍　雲苓　米仁　大生地　歸身　川貝　草梢　木瓜</p>
<p>六診　前方去夜交藤、草梢、川貝，加茯神、萆薢、白芍。</p>
<p>七診　前方去萆薢、川貝、交藤，加首烏、象牙屑、杜仲、桑椹子。</p>
<p>（案2）陳，左。濕熱痹絡，左足背腫脹色紫，曾有寒熱，漸成腳發背。擬疏通法。</p>
<p>老蘇梗　赤芍　晚蠶沙　枳殼　漢防己　防風　陳皮　萆薢</p>

<h2>臭田螺</h2>
<p>（案1）賈。濕熱化毒，右手中指臭田螺，腐潰如岩，流膿帶血，氣穢異常，腫痛未罷。毒火上郁，理之棘手者。</p>
<p>小川連　赤芍　黑山梔　小木通　忍冬藤　細生地　丹皮　土貝母　人中黃　淡芩　甘菊</p>
<p>（案2）顧。濕熱化毒，右手無名指臭田螺，流水，氣穢異常，指甲脫而未盡，兼有鎖口梅瘡，咽中哽痛。毒結於裡，理之棘手。</p>
<p>羚羊角　鮮生地　赤芍　黑山梔　甘中黃　小川連　丹皮　連翹　天花粉　銀花　土貝</p>
<p>（案3）石。濕熱化毒，右手大指臭田螺，腐潰流水，指甲脫落。毒留未化，最淹纏也。</p>
<p>羚羊角　赤芍　桑白皮　甘中黃　赤苓　細生地　土貝　地骨皮　忍冬藤　丹皮</p>

<h2>牛程蹇</h2>
<p>（案1）楊，左。濕熱痹絡，右足底牛程蹇，腐潰流水，不得膿泄，毒留未化。治以托毒化濕。</p>
<p>生耆皮　小川芎　粉萆薢　土貝　宣木瓜　當歸　漢防己　陳皮　茯苓　生草　桑枝</p>
<p>（案2）王，左。濕熱痹絡，左足跟牛程蹇，腫硬作痛。欲蒸膿象，慮其轉重。</p>
<p>川獨活　赤芍　陳皮　淡木瓜　淮牛膝　歸尾　防風　赤苓　粉萆薢　晚蠶砂　漢防己</p>

<h2>白禿瘡</h2>
<p>（案1）吳，左。肝火挾濕交蒸，巔頂白禿瘡，起經數年，漸次滋大，已成痼疾，難許速功者。</p>
<p>生首烏　細生地　荊芥　防風　肥知母　苦參　川黃柏　大胡麻　赤芍　木通　豨薟草</p>

<h2>天疱瘡</h2>
<p>（案1）薛，幼。暑濕熱上乘，頭面火癤，天疱瘡起，泡流水蔓延，痛癢並作，最為淹纏也者。</p>
<p>霜桑葉　黑山梔　土貝　絲瓜絡　炒牛蒡　防風　赤苓　通草　淡芩　連翹　六一散</p>

<h2>肥瘡</h2>
<p>（案1）徐，左。肝火濕熱，上乘巔頂，腦後黃水，瘡流水作，癢滋蔓成片，現有紅暈，脈數左弦，舌紅苔糙，乃淹纏候也。擬清苦化泄法。</p>
<p>鮮首烏　冬桑葉　黑山梔　白蒺藜　赤苓　川黃連　牡丹皮　連翹　甘菊花　通草</p>
<p>二診　肥瘡竄生略定，大便之後下血色紫，是肝火迫入庚金也。</p>
<p>鮮生地　冬桑葉　黑梔　赤小豆　知母川黃連　丹皮　赤苓　赤芍藥　川柏　側柏葉</p>
<p>（案2）華，左。濕熱上乘，右□腦後肥瘡復發，流水作癢，滋蔓不已，最淹纏也。</p>
<p>細生地　冬桑葉　黑梔　白蒺藜　澤瀉　川黃連　丹皮　赤芍　連翹仁　赤苓</p>
<p>二診　肥瘡蔓延下體。</p>
<p>鮮生地　黑梔　甘草梢　大連仁　澤瀉　川黃連　赤芍　細木通　淡黃芩　赤苓</p>
<p>（案3）朱，幼。濕熱交蒸，膿窠兼有肥瘡，流水作癢，慮其滋蔓。治以清泄化滲。</p>
<p>細生地　炒黑丹參　黑山梔　知母　澤瀉　炒黑淡芩　赤芍　白蒺藜　川黃柏　木通　赤苓</p>
<p>二診　前方去黃柏、知母、澤瀉、赤苓，加桑白皮、地骨皮、甘中黃、小川連。</p>
<p>（案4）衛，幼。濕熱上乘，頭面肥瘡，流水作癢，易於滋蔓。治以清泄淡滲。</p>
<p>羚羊角　桑白皮　白蒺藜　黑山梔　澤瀉　細生地　丹皮　淡芩　赤苓　通草</p>
<p>（案5）黃，左。濕熱內蒸，頸項肥瘡，襲受新暑，復發紅腫作痛，勢欲成膿。擬清化法。</p>
<p>羚羊角　丹皮　淡芩　牛蒡　霜桑葉　赤芍　黑梔　通草　六一散　絲瓜葉</p>
<p>（案6）梨，幼。肥瘡三月，濕熱蘊蒸不化，襲受風邪，腦後風毒腫脹，左項已潰，膿泄不爽，寒熱往，曾經鼻衄。邪未外達，恐其攻竄。擬清瀉法。</p>
<p>羚羊角　丹皮　牛蒡子　連翹　土貝母　霜桑葉　赤芍　白蒺藜　制蠶　橘紅</p>

<h2>黃水瘡</h2>
<p>（案1）陸，幼。風邪濕熱，上乘頭面，黃水瘡作癢，癢為□癰腫痛，曾有寒熱，欲蒸膿象。擬清散法。</p>
<p>羚羊角　炒牛蒡　荊芥　淡芩　通草　赤苓　霜桑葉　黑山梔　赤芍　枳殼　連翹　淡竹葉</p>

<h2>疥瘡</h2>
<p>（案1）周，左。脾生濕，濕生熱，濕熱交蒸，遍體疥瘡，下肢為盛，起逾半年，日漸滋蔓，舌黃脈濡，乃淹纏候也。擬清滲法。</p>
<p>細生地　連翹　綿茵陳　江枳殼　六一散　淡芩　黑梔　赤苓皮　澤瀉　淡竹葉　淨蟬衣</p>
<p>（案2）潘，左。濕熱蘊蒸，遍體疥瘡，下體為盛，舌糙白，脈弦數。擬清苦滲泄法。</p>
<p>鮮生地　淡芩　黑梔　木通　車前子　小川連　丹皮　赤芍　澤瀉　大竹葉　生草</p>

<h2>膿窠瘡</h2>
<p>（案1）黃，左。疥瘡兼有膿竄，綿延四月，濕熱鬱蒸不化，遍體浮腫，腹膨作脹，小溲不利，大便溏泄，漸延瘡膨之象，頗為棘手。</p>
<p>大橘皮湯</p>
<p>（案2）李，右。舊秋水濕漫淫，曾發瘡痍，延綿已久，中濕虛困，遍體浮腫，腹膨氣逆，咳嗆頻頻，舌白脈濡，小溲短赤。漸延瘡膨之象，理之棘手。</p>
<p>五苓散加木香、陳皮、檳榔、姜皮，合六一散</p>
<p>（案3）林，左。太陰陽明，濕熱蘊蒸，手臂起疥，下體膿竄，舌白脈濡，續布之勢未定。乃仿甘露飲大意治之。</p>
<p>細生地　白朮皮　五加皮　川黃柏　江枳殼　赤芍　制軍　茯苓皮　淡芩　綿茵陳　粉萆薢　生草梢</p>

<h2>濕毒瘡</h2>
<p>（案1）王，左。左足內外濕毒瘡，腐潰流水，蔓延半載，難許速功者。</p>
<p>四苓散加生地、川柏、米仁、萆薢、丹皮、茵陳</p>
<p>（案2）吳，左。濕熱下注，右足踝濕毒瘡，腐潰流水癢痛，並作蔓延無定，最淹纏也。擬清滲法。</p>
<p>細生地　生茅朮　黑山梔　塊滑石　澤瀉　帶皮茯苓　川黃柏　茵陳　竹葉　生草梢</p>
<p>（案3）汪，左。濕熱鬱蒸，通體濕毒瘡，作癢蔓延，寒熱往來，勢張未定也。擬清滲法。</p>
<p>桑葉　赤芍　白蒺藜　連翹　茯苓　炒牛蒡　防風　淡芩　丹皮　通草</p>
<p>（案4）程，左。脾生濕，濕生熱，二氣交蒸，四肢濕毒，左少股為盛，流水癢痛，旁圍紅腫。擬清滲法。</p>
<p>細生地　綿茵陳　淡芩　江枳殼　生草節　帶皮苓　黑山梔　連翹　塊滑石　大竹葉　澤瀉</p>
<p>二診　前方去茵陳、竹葉、滑石、連翹，加丹皮、白蒺藜、赤芍、小木通。</p>
<p>三診　細生地　黑梔　帶皮苓　天花粉　荊芥　淡芩　茵陳　江枳殼　甘中黃　澤瀉　枇杷葉露</p>
<p>（案5）王左。脾生濕，濕生熱，二氣下注，兩足底濕毒瘡，浮腐流水。起經四載，屢痊屢發，病道深遠，難許速功者。擬清脾甘露飲法。</p>
<p>細生地　綿茵陳　淡芩　塊滑石　生草　茯苓皮　黑山梔　連翹　淡竹葉　澤瀉</p>

<h2>火癤瘡</h2>
<p>（案1）張，幼。九月嬰兒，暑風濕熱，鬱蒸化毒，頭面火癤，腐潰流水，脾敗無膿，大便瀉泄，身熱不解，目光上竄，口如魚口，舌苔干糙。其邪深入厥少，勢為厥閉之危，風波莫測也。</p>
<p>廣藿梗　羚羊角　連翹仁　茯神　鉤鉤　冬霜桑　牡丹皮　炒淡芩　土貝　荷葉　甘中黃</p>
<p>（案2）袁，左，幼。暑風濕熱，鬱蒸化毒，頭面火癤，業發不已，潰者潰，腫者腫，其邪留戀。擬清化法。</p>
<p>羚羊角　赤芍　土貝母　天花粉　細生地　連翹　苦桔梗　通草　蓋元散</p>
<p>（案3）陳，右，幼。暑濕熱化毒，滿頭火癤，攻竄已有數十枚，潰者潰，腫者腫，質小任重，慮其不克勝任之險。</p>
<p>瀉白散去米仁，加桔梗、丹皮、陳皮、赤芍、土貝、冬藤。</p>

<h2>暑毒火癤</h2>
<p>（案1）方，幼。暑濕熱襲肺胃，遍體暑濕起泡，流水腐潰，成片身熱，音低，啼泣無淚，目定神呆，咳嗽不爽。質小任重，漸有風動驚厥之慮。</p>
<p>羚羊角　霜桑葉　白杏仁　鉤鉤　老枇杷葉　炒牛蒡　苦桔梗　甘中黃　通草　白茅根</p>
<p>（案2）薛，左，幼。暑濕作瘧，瘧後遍體發為暑毒，色紫成片，起泡流水，目竄無淚，鼻煽氣促，大便不行，身熱煩躁，舌紅口渴，脈息沉細，神情委頓。有驚厥邪毒內陷之險。</p>
<p>暹犀角　小川連　鮮生地　飛青黛　連翹　通草　羚羊角　丹皮　黑梔　赤芍　土貝　六一散　黑赤綠三豆煎湯代水。</p>
<p>（案3）俞，右，幼。暑濕熱化毒，火癤業生，遍體皆有，正在秋暑，尚恐滋竄。擬清暑化毒法。</p>
<p>羚羊角　淡芩　六一散　香青蒿　鮮荷葉　連翹　炒牛蒡　通草　細生地　苦桔梗　小川連</p>

<h2>火丹</h2>
<p>（案1）王，左，幼。暑濕熱化毒，頭額火丹，勢欲結癤，曾有寒熱。治擬清泄肺胃。</p>
<p>羚羊角　牛蒡子　淡芩　赤芍　通草　霜桑葉　黑山梔　丹皮　連翹　六一散</p>
<p>（案2）施，右，幼。暑濕熱襲郁三焦，右腿丹毒，脈絡作癢，膚瘰色紫。擬疏泄法。</p>
<p>冬桑葉　連翹　炒牛蒡　黑山梔　防風　赤芍　淡芩　木通　蓋元散</p>
<p>（案3）朱，幼。暑風濕熱，鬱於肺胃，頭面丹毒，腫勢散蔓，右手中指蛀節疔，紫腫而痛。欲蒸膿象，毋忽視之。</p>
<p>羚羊角　小川連　赤芍　桔梗　土貝　鮮荷梗　霜桑葉　黑山梔　連翹　枳殼　鮮菊葉　蓋元散</p>

<h2>纏腰火丹</h2>
<p>（案1）陳，幼。暑濕熱襲郁三焦，左纏腰火丹毒起泡，作痛蔓延無定，蒸熱胸悶，大便阻閉，小溲難短少，舌濁，脈左濡右弦，邪郁未達。擬疏泄法。</p>
<p>霜桑葉　小川連　黑山梔　枳殼　瓜蔞仁　炒牛蒡　丹皮　連翹　通草　蓋元散</p>
<p>（案2）盛，幼。風溫癧邪，左腰丹毒起泡作痛，蔓延不定。擬疏泄法</p>
<p>桑葉　小川連　連翹　防風　木通　蓋元散　牛蒡　淡芩　黑梔　赤芍　赤苓　鮮荷梗</p>
<p>（案3）張，左。暑風濕熱，首先犯肺，肺主皮毛，遍體火丹，起瘰作癢。治以清泄。</p>
<p>霜桑葉　淡芩　白杏仁　赤苓　通草　牛蒡子　連翹　桔梗　澤瀉　六一散</p>

<h2>淋濁</h2>
<p>（案1）陳，左。陰虛體質，濕火下注，小溲淋濁，溲時凝痛，脈息細數小，舌黃中剝。病將三月，真陰暗耗。本原之病，藥力必佐靜養功夫，取靜則生陰之義。擬益陰清化法。</p>
<p>龜腹板　川黃柏　知母　甘草　大生地　萆薢　雲苓　車前　青鹽</p>
<p>二診　淋濁已久。</p>
<p>前方去雲苓、萆薢、車前、青鹽，加蓮子心、澤瀉、草梢、石韋。</p>
<p>（案2）錢，左。陰虛濕熱下注，始因白濁，繼而血淋，窒混而痛，舌紅苔黃，脈來小數。擬清化苦瀉法。</p>
<p>鮮生地　紅琥珀　血餘炭　川柏　澤瀉　牡丹皮　黑山梔　茜草　知母　雲苓</p>

<h2>魚口便毒</h2>
<p>（案1）張，左。濕火下注，小溲淋漓，曾經見血，兩跨魚口便毒，潰者潰，腫者腫，毒留不化，尚慮破頭，理之非易。</p>
<p>細生地　粉萆薢　丹皮　木通　澤瀉　紅琥珀　黑梔　草梢　赤苓　淡竹葉</p>
<p>二診　尿血作痛淋濁，魚口之旁又起爛皮風。</p>
<p>細生地　牡丹皮　細木通　甘草梢　粉萆薢　琥珀末　黑梔　澤瀉　淡竹葉　車前子　赤苓</p>
<p>三診　淋濁未止。</p>
<p>前方去琥珀、車前、赤苓，加滑石、萹蓄、雲苓。</p>
<p>四診　淋濁未止，跨間結硬未化。</p>
<p>生耆皮　當歸尾　丹皮　土貝　澤瀉　生冬朮　赤芍　陳皮　赤苓　草梢</p>

<h2>橫痃</h2>
<p>（案1）鄭，左。始因淋濁，濕熱蒸痰痹阻，左跨橫痃結核堅腫，形勢頗大，恐難消退者。</p>
<p>旋覆花　當歸尾　新降屑　枳殼　制蠶　單桃仁　赤芍藥　連翹仁　青皮　土貝</p>

<h2>陰蝕瘡</h2>
<p>（案1）黃，右。肝經鬱火，兼挾濕熱，下注而發陰蝕瘡，頻作癢痛，乍寒乍熱，上為咳嗆，納減形浮，脈細數，夜無安寐。產育頻多之體，更兼素質操勞，氣營並弱，慮延虛怯。宗加味逍遙法。</p>
<p>北柴胡　天生術　白芍　黑梔　鮮荷葉　姜皮　小生地　當歸　丹皮　陳皮　炙草　小紅棗</p>

<h2>陰挺</h2>
<p>（案1）周，右。陰虛鬱火內熾，陰挺下脫，綿延半載，漸次翻花，帶下頻頻，脈來濡細。病在本原，藥力難以奏效。</p>
<p>酒炒柴胡　制於術　歸身　丹皮　四制香附　雲茯苓　白芍　黑梔　炙甘草</p>
<p>（案2）程，右。濕熱下注，陰戶腫脹，浮碎作痛，兼挾風疹，防變下疳。擬清化法。</p>
<p>水炒柴胡　淡芩　生草梢　小川連　黑山梔　澤瀉　小木通　車前　歸尾</p>

<h2>胎癩</h2>
<p>（案1）鄭，幼。胎火與濕上乘頭面，殆癩作癢，流水蔓延，最淹纏也。</p>
<p>細生地　赤芍　黑山梔　桑白皮　茯苓皮　小川連　丹皮　白蒺藜　地骨皮　川通草　甘中黃</p>
<p>（案2）楊，幼。四月嬰孩，胎火挾濕，交蒸頭面，胎癩，右目眼癖，目胞腫浮腐流水，煩躁不安。質小任重，勿輕視之。擬從脾胃清泄法。</p>
<p>小川連　霜桑葉　白蒺藜　黑山梔　赤苓　丹皮　淡芩　赤芍　連翹　甘中黃</p>

<h2>痘癩</h2>
<p>（案1）王，幼。種花之後，毒火未清，頭面痘癩作癢，流水滋蔓不已，最淹纏也。</p>
<p>羚羊角　赤芍　黑梔　地骨皮　小木通　細生地　丹皮　淡芩　桑白皮　甘中黃</p>

<h2>□猻疳</h2>
<p>（案1）張，幼。半載嬰兒，胎火胎毒深蘊，下體□猻疳，漸延七竅，色赤脫皮，最淹纏也。</p>
<p>細生地　丹皮　飛青黛　甘中黃　澤瀉　小川連　赤芍　黑山梔　赤苓　竹捲心　小木通</p>
<p>（案2）王，幼。胎毒□猻疳，漸延七竅，下體為盛，最慮音啞腹膨，勿致毒火內攻為吉。</p>
<p>犀角地黃湯，加山梔、甘中黃、小木通、連翹、飛青黛、赤茯苓、燈心。</p>

<h2>包頭疳</h2>
<p>（案1）洪，左。結毒下疳，腫痛流膿，遷延二旬，毒火深蘊。治以清泄下奪。</p>
<p>細生地　生草　黑山梔　車前子　甘中黃　小川連　丹皮　連翹　淡竹葉　細木通　澤瀉</p>
<p>（案2）文，左。結毒下疳，深蘊色頭下疳，腫脹而痛，慮其滋火，治以清化下奪。</p>
<p>黃連瀉心湯，加淡竹葉。</p>

<h2>燭銷疳</h2>
<p>（案1）尤，左。觸受坑穢，燭銷潰爛，龜頭肉胬，橫竄於玉莖之上。綿延半載，毒郁不化，淹纏候也。</p>
<p>細生地　石決明　黑山梔　肥知母　丹皮　土茯苓　小川連　元武板　連翹　川柏　甘中黃　黑大豆（一兩）</p>

<h2>下疳</h2>
<p>（案1）張，左。始起下疳，繼起廣痘，毒火蒸痰痹絡，頸頤廣癧累累，復兼鎖口按瘡，勢非輕視者。</p>
<p>犀角地黃湯入連翹、人中黃、土貝、羚羊角、黑梔、全瓜蔞、忍冬、土茯苓</p>
<p>二診　香犀角　鮮生地　牡丹皮　連翹仁　黑梔　羚羊角　石決明　赤芍　全瓜蔞　土貝　甘中黃　夏枯草　忍冬藤　土茯苓</p>
<p>三診　前方去犀角、夏枯草、甘中黃，加。</p>
<p>四診　前方，去犀角、羚羊、夏枯草、土貝，加炒槐米、澤瀉、木通。</p>
<p>五診　細生地　肥知母　牡丹皮　甘中黃　福澤瀉　川黃柏　黑梔　石決明　細木通　赤茯苓</p>
<p>丸方　細生地（五兩）　牡丹皮（一兩五錢）　石決明（八兩）　甘中黃（七錢）　川黃柏（一兩）　福澤瀉（一兩二錢）　龜腹板（五兩）　肥知母（一兩五錢）　雲茯苓（三兩）　琥珀（七錢，同研粉）　黑山梔（一兩五錢）　槐花米（二兩）　赤芍藥（一兩五錢）　土貝母（二兩）　黑大豆（五兩）　塊滑石（三兩）</p>
<p>用忍冬藤五兩，米仁五兩，煎湯代水，泛丸如樹目大。每朝四五錢，開水送下。</p>

<h2>袖口疳</h2>
<p>（案1）程，左。濕火下注，袖口下疳，腐潰流水，曾經出血，勢非輕視者。</p>
<p>細生地　粉萆薢　黑山梔　細木通　赤茯苓　紅琥珀　牡丹皮　甘中黃　福澤瀉　淡竹葉</p>
<p>二診　前方去琥珀、中黃，加滑石。</p>
<p>三診　細生地　牡丹皮　赤芍藥　甘中黃　黑大豆　粉萆薢　黑山梔　赤茯苓　木通　淡竹葉　澤瀉</p>
<p>四診　前方，去赤芍、赤苓、黑豆，加車前子。</p>
<p>五診　作痛不已。</p>
<p>琥珀　細生地　甘中黃　丹皮　黑山梔　川貝　知母　細木通　澤瀉　蓮心子　云茯神（辰砂拌赤）</p>
<p>六診　前方去知母、山梔、蓮心子、雲苓，加石決、黑豆、川柏、赤苓。</p>
<p>七診　出血四五次，鼻頭腐爛。</p>
<p>細生地　雲茯苓　肥知母　黑大豆　丹皮　紅琥珀　龜腹板　川黃柏　甘中黃　蓮子心　赤芍</p>
<p>八診　出血已止，流血腫勢消退。</p>
<p>前方，去蓮子心、赤芍，加萆薢，淡竹葉。</p>
<p>九診　作痛不寐，腐仍然。</p>
<p>細生地　石決明　知母　人中黃　牡丹皮　龜腹板　川柏　茯苓　黑大豆　辰砂　澤瀉</p>
<p>十診　玉莖腫勢稍退，膿出未盡，尿管作癢已久，濕熱鬱久成毒也。</p>
<p>細生地　龜腹板　澤瀉　人中黃　土貝　雲苓　丹皮　川柏　黑大豆　赤芍</p>
<p>十一診　旁有竄頭膿出，有寐，胃呆神疲。</p>
<p>三原生地　川石斛　赤芍　中黃　雲苓　龜腹板　丹皮　土貝　黑豆　川柏　知母</p>
<p>十二診　少寐神倦，脾氣虛也。</p>
<p>前方去川石斛、赤芍、土貝、川柏、知母，加萆薢、石決、澤瀉。</p>

<h2>雞肫疳</h2>
<p>（案1）袁，左。嗜飲之客，濕熱蘊蒸化毒，發為雞疳，腐潰流膿，結腫不化，尚在延蔓，脈數，舌白罩黃。下焦之病，濕熱主之。擬清滲化毒法。</p>
<p>細生地　粉萆薢　黑梔　細木通　川連　赤芍　土貝　澤瀉　淡竹葉</p>
<p>二診　前方去川連、竹葉，加大連翹、人中黃。赤綠黑三豆，煎湯代水。</p>
<p>（案2）黃，左。濕火挾毒，雞肫下疳，腐潰流水，腫脹而痛，恐其滋蔓。擬清化下奪法。</p>
<p>細生地　淡芩　連翹　黑山梔　車前子　生草梢　小川連　生軍　赤芍　澤瀉　小木通</p>

<h2>鎖口梅瘡</h2>
<p>（案1）尤，左。鎖口梅瘡，鼻孔皆有，下患盤肛，正在腐蔓，滋水之際。毒火濕熱遏伏於裡，治以清泄化毒，勿致再延為幸。</p>
<p>犀角汁　赤芍　鮮生地　川連　丹皮　人中黃　花粉　生軍　赤苓　知母　地骨皮</p>

<h2>棉花瘡</h2>
<p>（案1）周，左。營衛濕熱，頭巔棉花瘡，肢體皆有，作癢皮燥，蔓延成片，起經七載，難許速效。</p>
<p>細生地　荊芥　赤芍　白蒺藜　肥知母　苦參　炒牛蒡　防風　木通　天花粉　大胡麻　木通</p>
<p>復診　前方去牛蒡、木通、大胡麻、苦參，加桑葉、首烏。</p>
<p>（案2）陸，左。風濕熱三氣交蒸，遍體棉花瘡，色赤作癢，破流滋水，最淹纏也。</p>
<p>細生地　荊芥　天花粉　苦參　大胡麻　牛蒡子　防風　知母　赤芍　小木通</p>
<p>復診　鮮首烏　荊芥炭　知母　苦參　細生地　粉桑葉　天花粉　丹皮　木通　生草</p>
<p>三診　去桑葉、花粉，加蒺藜、赤芍、川柏。</p>
<p>四診　細生地　防風　知母　枳殼　大胡麻　荊芥　丹皮　花粉　苦參　杜豨薟　赤苓皮　小木通</p>
<p>（案3）趙，左。結毒咽腐，紅腫而痛，巔頂楊梅瘡，肢體皆有，時在春升，慮其滋蔓。擬清化下奪。</p>
<p>羚羊角　川連　赤芍　連翹　甘中黃　仙遺糧　鮮生地　生軍　丹皮　黑梔　土貝母　忍冬藤</p>
<p>（案4）錢，左。結毒下疳復發，頂項梅瘡，四肢廣痘，曾經咽痛，毒火深蘊，理之棘手。</p>
<p>暹犀角　赤芍　鮮生地　連翹　甘中黃　澤瀉　小木通　黑梔　小川連　生軍　土茯苓　忍冬藤</p>
<p>（案5）沈，左。咽喉糜腐，復發廣痘，偏體皆有，結毒濕熱與毒火鬱蒸於裡。治以清化下奪。</p>
<p>細生地　生軍　連翹　赤芍　忍冬藤　土茯苓　小川連　淡芩　黑梔　澤瀉　小木通　甘中黃</p>

<h2>廣痘</h2>
<p>（案1）楊，幼。襁褓嬰孩，遺毒廣痘，下體皆有，色赤滋蔓，皮破滋水，勢有作腐之象。擬清營化毒法。</p>
<p>暹犀角（開水磨沖）　小川連　飛青黛　甘中黃　鮮生地　丹皮　黑山梔　小木通　赤苓</p>

<h2>盤肛梅瘡</h2>
<p>（案1）張，左。盤肛楊梅，浮潰流水，頸項痰癧，結核累累，毒火深蘊，理之非易者。</p>
<p>鮮生地　赤芍　連翹仁　瓜蔞皮　細木通　澤瀉　生軍　黑梔　淡黃芩　甘中黃　忍冬藤　土茯苓</p>
<p>二診　前方去黑梔、黃芩、瓜蔞、澤瀉，加羚羊、杏仁、槐花。</p>
<p>三診　細生地　石決　桑白皮　槐花米　細木通　赤芍藥　生軍　丹皮　黑梔　甘中黃　忍冬藤　土茯苓</p>
<p>四診　前方去桑白、槐花、赤芍，加夏枯草、土貝、瓜蔞。</p>
<p>（案2）許，左。兩腿結毒流痰，腐潰如岩，孔眼數十枚，膿水淋漓，筋絡受傷，不得屈伸。症延八載，氣陰並耗，毒留不化，近感風熱，右牙齦腫痛，牙關緊閉，恐其節外生枝，殊難理治也。先擬清泄法。</p>
<p>牛蒡　防風　桔梗　制蠶　丹皮　荷邊　桑葉　連翹　生草　赤芍　枳殼</p>
<p>二診　前方去牛蒡、防風、制蠶、枳殼、桑葉、連翹、赤芍、荷邊，加生地黃、當歸鬚、白蒺藜、忍冬藤、石決明、天花粉、甘中黃、土貝、雲苓。</p>

<h2>結毒</h2>
<p>（案1）顧，左。肺火結毒，鼻中腐潰，常流濁涕，鼻梁崩塌，脈沉細數。宿毒積久而發，非是輕淺，慮其外潰天窗之累。擬清化法。</p>
<p>羚羊角　桑白皮　白杏仁　土貝　桔梗　細生地　黑山梔　白蒺藜　赤芍　甘中黃　枇杷葉</p>
<p>（案2）陳，左。病起於郁，鬱則生火，火盛生痰，痰火交結，遂成鬱火結毒。咽關潰如岩，頻頻流血，痰涎頗多，穀食難嚥，語言不利，牙關緊而外腮結核，舌紅苔黃，脈左濡細，右部滑數。病經年半，陰液暗傷，痰火日盛，深恐涉怯。擬清滋降泄，必佐化痰之法。</p>
<p>細生地　石決明　川貝　丹皮　中黃　嫩鉤藤　鮮藿槲　元參　黑梔　青黛　茯苓　黑大豆</p>

<h2>鬱火結毒</h2>
<p>（案1）邵，左。舌為心苗，舌本屬脾，心脾抑鬱，鬱則生火，火盛生痰，痰火互結，火鬱成毒，舌下齦腫，腐潰如岩，外喉結核，舌強語言欠利，穀食難嚥，舌紅苔黃，脈息細數。乃鬱火結毒是也，慮其流血增喘，恐難結局耳。</p>
<p>大生地　金石斛　川貝　赤芍　茯神　大麥冬　肥知母　丹皮　陳皮　木通　甘中黃</p>
<p>（案2）錢，左。久嗽不已，肺火結毒，咽腐腫痛，痛連上齶，蒂舌已損。綿延三載，病道深遠，藥力難於速，淹纏可慮也。</p>
<p>羚羊角　霜桑葉　丹皮　肥知母　黑山梔　細生地　地骨皮　川貝　天花粉　甘中黃　枇杷葉</p>
<p>（案3）吳，左。鬱火結毒數年，喉腐如岩，鼻梁崩塌，毒火留戀絡中，右顴腫痛，牙齦腫脹，勢欲竄頭，不易消退。擬清泄化毒法。</p>
<p>羚羊角　丹皮　赤芍　花粉　甘中黃　冬桑葉　石決　蒺藜　土貝　鉤鉤</p>
<p>（案4）徐，左。證象火鬱結毒，咽喉糜腐，齒牙脫落，鼻音已變。綿延三載，陰液大傷，舌光無苔，脈息細小，久而不已，深恐涉怯。</p>
<p>細生地　大麥冬　元武板　甘中黃　冬桑葉　北沙參　骨皮　石決明　黑大豆　土貝母　丹皮</p>
<p>（案5）馮，左。鬱火濕熱交蒸，玉莖翻花瘡。起經半載，肉突如菌，腐潰流水，當此春升，最防出血，難許全功。</p>
<p>細生地　知母　石決明　丹皮　甘中黃　川黃柏　龜板　黑山梔　澤瀉　水飛辰砂（三分）</p>
<p>（案6）錢，左。結毒腐潰，發於毛際，癢痛流水，綿延四月，病勢厥陰。治以清泄宣化。</p>
<p>龍膽泄肝湯去當歸，加川連、赤芍</p>

<h2>紫雲大麻風</h2>
<p>（案1）龔，左。風寒濕邪，深伏三陰，營衛失司流暢。下體紫雲大麻風，麻木不仁，足底起塊。由來半載，久則恐其腐潰，非細事也。</p>
<p>鮮首烏　川獨活　當歸　白蒺藜　苦參　煨天麻　川羌活　小川芎　荊芥　大胡麻　防風　大楓肉</p>
<p>（案2）袁，左。面部紫雲大麻風，延及四肢，紫腫木痛，久則慮其眉發脫落，難許全功者。</p>
<p>荊芥　防風　生首烏　川獨活　明天麻　白蒺藜　火麻仁　小川芎　川羌活　香白芷　大楓肉　苦參</p>

<h2>大麻風</h2>
<p>（案1）諸，左。風溫濕邪，襲入太陰陽明之絡，循經著骨，手足麻木不仁，漸及額面，且腫，皮落色紅。乃大麻風重症，久延有殘廢之虞。</p>
<p>川羌活（五分）　川烏（五分）　明天麻（一錢）　歸身（三錢）　三角胡麻（三分）　川獨活（七分）　草烏（五分）　小川芎（七分）　蒺藜（三分）　海風藤（三錢）　大楓霜（三分）　杜豨薟（三分）　夜交藤（四分）</p>

<h2>歷節風</h2>
<p>（案1）徐，左。膝部痠痛，疼及四肢，退而復發。此風寒濕三氣襲入陽明之絡，鬱蒸化熱，大筋耎短，小筋軟長，乃歷節痛風症也。胸悶納少，無寐，舌糙白，脈濡數，治難效者。</p>
<p>川桑枝　川桂枝（七分）　川獨活　歸身　白蒺藜　炙橘紅　赤苓　生石膏（七錢）　漢防己　秦艽　松節油（三錢）　宣木瓜　生草</p>

<h2>鶴膝風</h2>
<p>（案1）駱，左。風寒濕三氣襲絡，左鶴膝風漫腫痠痛，蹇於舉動，恐有成損之慮，擬疏通絡痹法。</p>
<p>川桂枝　細辛　赤芍　小川芎　紋秦艽　川杜仲　川獨活　當歸　防風　茯苓　川斷肉　懷牛膝</p>
<p>（案2）程，左。風寒濕三氣襲絡，左鶴膝風，漫腫酸楚，屈伸不利，蹇於舉動。已經二月，漸有成損之慮，頗為棘手。擬疏通絡痹法。</p>
<p>川桂枝　漢防己　晚蠶沙　淡蓯蓉　川斷肉　歸尾　白蒺藜　萆薢　懷牛膝　鮮桑枝　淡木瓜</p>

<h2>鵝掌風</h2>
<p>（案1）陸，右。營熱風淫，挾濕交蒸，右手鵝掌風，起瘰流水，作癢脫皮，最淹纏也。</p>
<p>小生地　赤芍　荊芥　知母　炒牛蒡　防風　花粉　苫參　大胡麻　木通</p>
<p>（案2）陳，左。營熱風淫，挾濕交蒸，右手鵝掌風，脫皮作癢，時止時發，最難速效。擬清營熄風法。</p>
<p>細生地　知母　牛蒡子　防風　天花粉　苦參　荊芥　胡麻　赤芍　木通　蟬衣　生草</p>
<p>（案3）馬，右。鵝掌風，皮落滋水，癢蔓掌心。乃少陰行經之地濕火為患，由氣入營，風淫所致。治以養化。</p>
<p>生地　赤芍　黃菊　杜豨薟　木通　歸身　知母　巨勝子　側柏炭　生草　青龍衣</p>

<h2>白屑風</h2>
<p>（案1）李，右。肝陰不足，營熱生風，上炎不熄，巔頂白屑風，作癢皮脫，易於滋蔓，難許速功者。擬清營泄風法。</p>
<p>小生地　石決明　丹皮　甘菊　知母　鮮首烏　冬桑葉　蒺藜　川柏　鉤鉤</p>

<h2>白癜風</h2>
<p>（案1）倪，左。面部白癜風，症越四載，此肺胃濕熱，風淫所致，難候也。</p>
<p>細生地　冬桑葉　黃甘菊　黑芝麻　側柏葉　歸身　丹皮　白蒺藜　雲苓　生甘草</p>

<h2>紫癜風</h2>
<p>（案1）朱，右。脾生濕，濕生熱，熱生風，風淫於外，兩腿紫癜風。起經四月，屢發屢痊，病道深遠，難許速功者。</p>
<p>細生地　赤芍　防風　肥知母　大胡麻　炒牛蒡　荊芥　淡芩　天花粉　木通　生草</p>

<h2>癩皮風</h2>
<p>（案1）王，左。風濕熱三氣交蒸，四肢癩皮風，膚皮燥作癢，延及頭部。已經八月，病道深遠，難許速功者。</p>
<p>小生地　荊芥　知母　大胡麻　苦參　赤芍　防風　花粉　蟬衣　木通</p>
<p>（案2）羅，左。風濕熱三氣交蒸，遍體癩皮風，色赤作癢滋蔓，成片落頻頻，來勢甚重，難於速效。擬清營泄風法。</p>
<p>羚羊角　小生地　桑葉　知母　天花粉　鮮首烏　荊芥　丹皮　苦參　木通</p>
<p>（案3）張，右。始因頭風作痛，風邪濕熱混擾，鬱蒸肺胃。面部癩皮風，流水作癢，滋蔓成片。曾經風毒，腫潰痛膿，屢屢厥逆。舌苔薄白，脈息細數。陰虛體質，邪火之勢尚在炎炎，慮其滋大，不易速功者。擬清營熄風，參入淡滲之品。</p>
<p>羚羊角　霜桑葉　荊芥　黑山梔　連翹　細生地　丹皮　赤芍　白蒺藜　赤苓</p>
<p>（案4）錢，左。肺主皮毛，脾主肌肉，肺有熱，脾有濕，濕熱生風，風淫於外，四肢癩皮風，延及頭面，秋半則發，甚則流水，膚燥作痛。由來三年，已成痼疾，難許速功者。</p>
<p>細生地　赤芍　防風　肥知母　大胡麻　炒牛蒡　荊芥　苦參　天花粉　細木通</p>

<h2>爛皮遊風</h2>
<p>（案1）王，左。風濕熱三氣交蒸，面部爛皮風，延及四肢，流水作癢，滋蔓不已，最淹纏也。</p>
<p>羚羊角　丹皮　細生地　知母　赤苓皮　霜桑葉　赤芍　白蒺藜　滑石　炒牛蒡</p>
<p>（案2）陳，右。風溫襲郁少陽陽明，右耳及頸爛皮遊風，流水作癢，色赤起瘰，寒熱往來，滋蔓之勢未定也。擬清泄法。</p>
<p>牛蒡子　丹皮　荊芥　連翹　生甘草　霜桑葉　赤芍　防風　馬勃　苦桔梗</p>
<p>（案3）倪，左。暑風厲邪襲入肺胃，爛皮遊風起於鼻間，目皆腫，邪勢方張，防重。擬疏解法。</p>
<p>冬桑葉　赤芍　防風　連翹　江枳殼　炒牛蒡　荊芥　桔梗　馬勃　白杏仁　通草</p>
<p>（案4）包，右。肥瘡經久，復感風邪，面部遊風，紅暈作癢，身熱頻發，遊走之勢未定。擬疏散法。</p>
<p>桑葉　荊芥　赤芍　制蠶　白杏仁　牛蒡　防風　連翹　苦桔梗　馬勃</p>
<p>（案5）陳。風濕熱三氣交蒸，面部爛皮風流水作癢，易於滋蔓，最淹纏也。</p>
<p>羚羊角　赤芍　細生地　淡芩　塊滑石　桑白皮　知母　丹皮　黑梔　赤苓皮　澤瀉</p>

<h2>四肢爛皮風</h2>
<p>（案1）部，左。風濕熱三氣交蒸，四肢爛皮風，兩足為盛，流水作癢，易於滋蔓，最淹纏也。</p>
<p>細生地　白朮皮　黑山梔　綿茵陳　大竹葉　白茯苓皮　淡芩　連翹　澤瀉　生甘草</p>
<p>（案2）邵，左。風濕熱三氣交蒸，遍體爛皮風，流水作癢，色黑成片，寐則盜汗。體虛，風濕留戀，理之非易。</p>
<p>小生地　白蒺藜　當歸　荊芥炭　丹皮　知母　苡仁　大柏麻　柏子仁</p>
<p>（案3）朱，左。暑風濕熱鬱於肺胃，遍體爛皮風起泡作癢，蔓延流水，勢張未定也。擬疏泄淡滲法。</p>
<p>羚羊角　霜桑葉　丹皮　連翹　通草　炒牛蒡　赤芍　淡芩　白杏仁　六一散　鮮菊葉</p>
<p>（案4）任，左。脾生濕，濕生熱，熱生風，風淫於外三氣交蒸，兩腿爛皮風，流水作癢，皮色泛紫，遍體起瘰，舌白脈濡數。病經半載，難許速功者。</p>
<p>細生地　桑白皮　陳皮　大腹皮　淡芩　木通　赤芍　地骨皮　茯苓皮　黑梔　白蒺藜　澤瀉</p>
<p>復診　前方去桑皮、地骨皮、黑梔、蒺藜、木通、淡芩，加白朮皮、川黃柏。</p>
<p>三診　小生地　丹皮　大腹皮　陳皮　木豬苓　桑白皮　白朮皮　五加皮　茯苓皮　澤瀉</p>
<p>（案5）葉，左。脾主四肢，脾虛濕勝，濕生熱，熱生風，風濕熱三氣交蒸，四肢爛皮風兩手為盛，流水癢痛，滋蔓不已，舌紅苔白，脈息小數，乃淹纏候也。</p>
<p>細生地　丹皮　黑梔　大連翹　澤瀉　淡芩　枳殼　滑石　生甘草　淡竹葉</p>
<p>二診　細生地　白蒺藜　澤瀉　草梢　赤芍　牡丹皮　淡芩　赤苓　木通　黑梔</p>
<p>三診　風勢仍然。</p>
<p>前方加地骨皮</p>
<p>（案6）張，左。風濕熱三氣交蒸，左腿爛皮風，色紫作癢，皮破流水，難許除根者。</p>
<p>小生地　荊芥　大胡麻　蟬衣　赤芍　防風　杜豨薟　苦參　天花粉</p>

<h2>頭面遊風</h2>
<p>（案1）陳，左。風邪襲郁少陽陽明，頭面遊風，腫脹遊走□後，眼眶皮色泛青，身熱復作，腹膨作痛，舌苔紅糙，脈來弦數。病經五日，邪未外達，尚慮增斷。擬仿普濟飲意。</p>
<p>柴胡　赤芍　薄荷　陳皮　枳殼　馬勃　牛蒡　荊芥　連翹　淡芩　桔梗　人中黃　馬藍根</p>
<p>二診　熱退咳嗽，□痛舌黃。</p>
<p>前方去柴胡、薄荷、枳殼、荊芥、淡芩、馬藍根，加羚羊角、桑葉、枇杷葉。</p>
<p>（案2）項，左。風邪襲郁少陽之絡，左偏頭風作痛，痛連牙齦，時發時止。已經三月，舌糙白，脈濡細。擬清散法。</p>
<p>冬桑葉　羚羊角　煨天麻　石決　枳殼　橘紅　牡丹皮　白蒺藜　甘菊花　鉤鉤　茯苓　二青　竹茹</p>
<p>（案3）謝，左。內風挾痰，眩暈肢麻，艱於舉動，恐成類中，理之非易。</p>
<p>制首烏　白蒺藜　廣橘紅　石決明　雲茯苓　煨天麻　陳膽星　製半夏　嫩鉤鉤　甘草</p>

<h2>雷頭風</h2>
<p>（案1）俞，左。頭為諸陽之首，風厲之邪襲郁三陽，大雷頭風腫脹散蔓，形如巴斗，潰膿盈盆成碗。正氣內虧，邪戀未盡，變險可慮也。擬清托化毒法。</p>
<p>羚羊角　川貝　丹皮　赤芍　鮮荷葉　生耆皮　防風　人中黃　天花粉　苦桔梗　制蠶</p>

<h2>時毒</h2>
<p>（案1）楊。陰虧之質，襲受時邪，始先身熱不解，納少胸悶，頻頻作惡，終無汗泄，繼而發為兩頤時毒，漫腫作痛，牙關不利，流涎頗多。已有三日，脈濡而數，舌苔黃膩。邪郁陽明，而兼少陽，慮其腫及內喉，至險候也。</p>
<p>北柴胡　馬勃　防風　廣皮　粉葛根　荊芥　牛蒡　枳殼　制蠶</p>
<p>（案2）沈。暑風厲邪，襲郁少陽陽明，兩頤雙時毒腫脹，身熱形寒，頭脹胸悶，舌白，脈濡。邪未外達，慮其轉重。擬疏解法。</p>
<p>柴胡　粉葛根　荊芥　枳殼　土貝　牛蒡　白杏仁　桔梗　連翹　馬勃　枇杷葉</p>
<p>（案3）朱。風溫襲郁少陽陽明，兩頤時毒腫脹，身熱形寒，舌黃，脈濡數。邪勢方張，慮其滋蔓。擬疏解法。</p>
<p>柴胡　牛蒡　荊芥穗　枳殼　淡芩　粉葛根　桔梗　白杏仁　連翹　土貝</p>
<p>（案4）李。暑風厲邪襲陽明，兩頤雙時毒腫脹作痛，連及咽喉，咽物有礙，寒熱汗少，舌白脈濡，邪勢方張。治以疏解。</p>
<p>廣藿香　淡豆豉　苦桔梗　淡芩　江枳殼　荷葉　粉葛根　牛蒡子　連翹　土貝　馬勃　杏仁</p>
<p>（案5）詹。暑風厲邪襲郁陽明，左頤時毒腫脹，邪勢初張，慮增汗熱。治以疏解。</p>
<p>冬桑葉　淡豆豉　連翹　枳殼　馬勃　炒牛蒡　荊芥　桔梗　土貝　荷邊</p>

<h2>發頤</h2>
<p>（案1）王。暑濕病後，餘邪留戀，復感新風，左發頤結腫板硬，形勢頗大，牙關不利，身熱頻發，脈數舌白。邪郁少陽陽明，恐不勝任也。</p>
<p>北柴胡　荊芥　桔梗　土貝　黃芩　牛蒡子　制蠶　赤芍　江枳殼　荷邊</p>

<h2>臀癬</h2>
<p>（案1）殷，左。濕熱蘊蒸，下滯於太陰陽明，臀癬作癢，滋水蔓延，舌黃脈數。擬以清泄。</p>
<p>黑山梔　丹皮　枳殼　赤苓　連翹　天花粉　赤芍　土貝　澤瀉　生草梢</p>

<h2>陰癬</h2>
<p>（案1）程，右。左脈細弦右濡，舌苔糙黃，根厚，左□流水作癢。起經逾年，時盛時衰，下體陰癬，癢不可當。由來三載，無非肝火濕熱蘊於下焦，挾風陽上旋也。病道已深，藥難驟效。</p>
<p>鮮首烏　牡丹皮　青皮　澤瀉　石決明　赤芍藥　黑梔　赤苓　土貝　鉤鉤</p>
<p>朝服當歸龍薈丸三錢，甘菊湯送下。</p>

<h2>爛皮陰癬</h2>
<p>（案1）沈，左。肝火濕熱交蒸，玉莖腎囊爛皮癬流水，左癢延及胯間，脈左細弦右濡。病逾兩月，藥力難以驟效者。</p>
<p>細生地　黑山梔　赤芍　甘草梢　淡竹葉　丹皮　連翹　川柏　細木通　澤瀉　車前</p>
<p>（案2）柳，左。濕熱下注，肛旁腎囊爛皮癬，流水作癢而痛，復發濕毒，結腫而痛，勢欲潰膿，生髮未定也。</p>
<p>細生地　赤芍藥　黑山梔　甘草　車前　川黃連　連翹仁　淡芩　木通　澤瀉　淡竹葉</p>

<h2>風癬</h2>
<p>（案1）馬。身半以下，濕熱主之，下體風癬作癢色赤，且有滋水。綿延四載，營熱風淫，病道深遠，勿視速功。</p>
<p>細生地　荊芥炭　澤瀉　赤苓皮　滑石　歸身炭　牛蒡子　蟬衣　通草　小胡麻</p>
<p>（案2）孫，左。濕熱下注，兩胯陰癬，兼有濕毒瘡，滋水作癢，易於滋蔓，最淹纏也。</p>
<p>細生地　丹皮　淡芩　車前　小川連　黑梔　木通　澤瀉　生草</p>
<p>（案3）盛，左。脾虛生濕，濕生熱，熱生風，風淫於外，四肢癬風遊走巔頂，作癢異常。已經廿載，四肢痹痛，手指黑斑，脈來濡數，舌苔薄白。漸成風痹延損，非旦夕所能奏效者。擬和營泄風，運濕宣絡法。</p>
<p>羚羊角　秦艽　細生地　桑枝　白蒺藜　歸身　知母　赤芍　花粉　防己　茯苓</p>
<p>（案4）杜，左。瘡後成風，濕熱風淫，所由土旺春來，異萌漸轉，勢難即退。古人云治風先治血，宗此論治。</p>
<p>細生地　歸身　淡芩　白蒺藜　塊滑石　巨勝子　炒丹皮　黑梔　知母　黃甘菊　茯苓皮　草梢　綠豆衣　側柏炭</p>
<p>（案5）李，左。肝火挾濕交蒸，毛際爛皮陰癬，流水作癢，滋蔓不已，最淹纏也。擬清泄法。</p>
<p>小川連　淡芩　赤苓皮　車前子　細生地　黑梔　木通　澤瀉　生甘草</p>

<h2>癬毒</h2>
<p>（案1）羅，左。左腿外側癬毒，腐潰流膿，結腫不化，按之板硬，其毒留戀。治以清托。</p>
<p>細生地　生耆皮　川芎　赤芍　當歸　土貝母　陳皮　甘中黃　赤苓</p>
<p>（案2）張，右。營熱風淫，挾濕交蒸，遍體紫癬風，膚腫作痛，易於滋蔓，最淹纏也。</p>
<p>生地　赤芍　炒牛蒡　荊芥　防風　丹皮　大胡麻　苦參　知母　蟬衣　天花粉　木通</p>
<p>（案3）張，左。右肘癬風結毒，腐潰流膿，紅腫而痛，毒郁不化，慮其滋蔓。擬清化法。</p>
<p>羚羊角　細生地　霜桑葉　丹皮　赤芍　連翹　天花粉　土貝　忍冬藤　生草</p>
<p>復診　羚羊角　細生地　桑葉　牡丹皮　赤芍藥　連翹　天花粉　陳皮　土貝母　忍冬藤　生甘草</p>

<h1>外科備用諸方</h1>
<p><u>真人活命飲</u></p>
<p>真人活命用銀花，防芷歸陳草節加，貝母天花加兼乳沒，穿山角刺酒煎嘉，癰疽潰散能為力，潰後無功用則差。</p>
<p><u>《局方》八味逍遙散</u></p>
<p>逍遙散用當歸芍，紫芩術草加姜薄，散郁除蒸功最奇，調經八味丹梔著。</p>
<p><u>歸芍六君子湯</u></p>
<p>歸芍六君湯八味，參芩夏術草陳皮。</p>
<p><u>景岳托裡消毒散</u></p>
<p>托裡消毒散人參，芎芍耆歸術茯苓，白芷銀花甘桔等，角針加入力偏深。</p>
<p><u>荊防敗毒散</u></p>
<p>荊防敗毒散人參，羌獨柴前芎桔梗，枳殼茯苓同炙草，寒加蔥引表邪深。</p>
<p><u>疏肝導滯湯</u></p>
<p>疏肝導滯楝延青，香附梔丹歸芍明。</p>
<p><u>八珍湯</u></p>
<p>八珍湯擅理陰陽，芎芍當歸熟地黃，白朮參苓兼炙草，何愁虛弱不康強。</p>
<p><u>三子養親湯</u></p>
<p>三子養親痰火方，芥蘇萊菔共煎湯。</p>
<p><u>龍宮陽和湯</u></p>
<p>陽和桂草一錢均，熟地為君一兩增，鹿角膠三白芥二，麻黃炮姜五分平。</p>
<p><u>景岳大補元煎</u></p>
<p>大補元煎為首尊，人參熟地草萸存，杞歸杜仲兼山藥，氣血俱傷妙可吞。</p>
<p><u>十全大補湯</u></p>
<p>十全大補參耆芍，肉桂川芎熟地黃，歸術茯苓甘草炙，棗姜為引號全方。</p>
<p><u>黑歸脾丸</u>（即歸脾湯加熟地）</p>
<p>黑歸脾丸術參耆，歸草茯神遠志隨，酸棗木香龍眼肉，更加熟地棗姜宜。</p>
<p><u>瀉黃散</u></p>
<p>瀉黃甘草與防風，石膏梔子藿香充，炒香蜜酒調和服，胃熱口瘡並見功。</p>
<p><u>瀉白散</u></p>
<p>瀉白桑皮地骨皮，生甘粳米四般宜，參芩知母皆可入（名加減瀉白散），肺炎喘嗽此方施。</p>
<p><u>景岳化肝煎</u></p>
<p>化肝芍藥青陳皮，梔澤丹皮土貝奇，怒氣傷肝兼動血，脅疼脹滿服之宜。</p>
<p><u>景岳四陰煎</u></p>
<p>四陰生地麥門冬，百合沙參芍藥從，甘草茯苓也可少，清金保肺自從容。</p>
<p><u>丹溪大補陰丸</u></p>
<p>大補陰丸知柏龜，地黃脊髓共相隨。</p>
<p><u>獨活寄生湯</u></p>
<p>獨活寄生艽防辛，芎歸地芍桂苓勻，杜牛參草皆應用，頑痹風寒濕是因。</p>
<p><u>六味地黃湯</u></p>
<p>聞稱六味地黃丸，辛淡甘鹹又苦酸，山藥丹苓萸肉澤，磨為細粉蜜糖丸。</p>
<p><u>東垣清暑益氣湯</u></p>
<p>清暑益氣參耆草，歸陳麥味青皮炒，曲柏葛根二術芍，升麻澤瀉加薑棗。</p>
<p><u>小柴胡湯</u></p>
<p>小柴胡湯和解供，半夏人參甘草從，更用黃芩姜與棗，少陽百病此為宗。</p>
<p><u>潔古金鈴子散</u></p>
<p>金鈴子散楝延嘗，行氣疏肝功最良。</p>
<p><u>犀角地黃湯</u></p>
<p>犀角地黃芍藥丹，血升胃熱火邪干，斑黃陽毒皆堪治，或益柴芩總伐肝。</p>
<p><u>補中益氣湯</u></p>
<p>補中益氣用陳皮，甘草參朮升紫耆，薑棗當歸同一劑，原虛不足得相宜。</p>
<p><u>四苓散</u>（即五苓湯去官桂）</p>
<p>四苓散行膀胱水，白朮澤瀉豬茯苓。</p>
<p><u>五皮飲</u></p>
<p>五皮飲用五般皮，陳茯姜桑大腹奇，或用五茄易桑白，脾虛膚脹此方宜。</p>
<p><u>二妙丸</u></p>
<p>二妙丸中蒼朮兼，欲用三妙膝須添，痹痿足疾堪多服，濕熱全治病自痊。</p>
<p><u>五苓散</u></p>
<p>五苓散治太陽腑，白朮澤瀉豬茯苓，膀胱化氣添官桂，利便消暑煩渴清。</p>
<p><u>大橘皮湯</u></p>
<p>大橘皮湯治濕熱，五苓六一二方湊，陳皮木香檳榔入，能消水腫及泄瀉。</p>
<p><u>瀉白皮</u></p>
<p>瀉白桑皮地骨皮，生甘粳米四般宜，以茯知芩皆可入（名加減清白散），肺炎喘嗽此方施。</p>
<p><u>黃連瀉心湯</u></p>
<p>黃連瀉心合黃芩，甘草佐之火自寧。</p>
<p><u>龍膽瀉肝湯</u></p>
<p>龍膽瀉肝梔芩柴，生地車前澤瀉偕，木通甘草當歸合，肝經濕熱力能排。</p>
<p><u>當歸龍薈丸</u></p>
<p>當歸龍膽四黃襄，龍膽還加木麝香，青黛黑梔姜飲下，肝經諸火盡能攘。</p>

<h1>附　陳憩亭方案六則</h1>

<h2>對口疽</h2>
<p>（案1）某。鬱火濕熱，交蒸起於督脈，會於膀胱。對口疽，起經兩旬余，潰腐，形勢頗大，寒熱，舌紅脈數，納穀困頓，毒火鴟張之際也。姑先清化托毒。</p>
<p>上綿耆　歸身　銀花　花粉　土貝　鮮首烏　赤芍　地丁　蚤休　生草　白茅根</p>
<p>二診　前進清透托毒，對口疽腐肉雖脫，而毒蘊不楚，牙齦糜碎寒熱，脈細數，正邪戀之際也。慎防遺疳增變。</p>
<p>金銀花　歸身　淡芩　元參　知母　白茅根　鮮石斛　赤芍　地丁　花粉　生草　鮮藿根</p>
<p>三診　對口疽，腐脫，新肉未充，牙疳糜碎，暫定正虛，毒戀際也，還宜慎之。</p>
<p>鮮石斛　元參　花粉　銀花　赤苓　大麥冬　知母　土貝　陳皮　生草　香穀芽　白茅根</p>
<p>四診　對口疽，腐托新生，誠佳兆也。仍宗托毒存陰，化解為法。</p>
<p>鮮藿斛　麥冬　銀花　土貝　陳皮　香穀芽　西洋參　生草　花粉　赤芍　茯苓　白茅根</p>
<p>五診　收斂之後，瘢痕牽強，氣血未和，擬養陰和絡。</p>
<p>西洋參　歸身　土貝　花粉　生草　鮮生地　赤芍　銀花　赤苓　絲瓜絡　香穀芽</p>
<p>（案2）華，右。鬱火濕熱交蒸，蘊郁化毒，結為對口疽。起於督脈，會於膀胱，紅腫散渙，堅硬作痛，頂腐流膿不爽，氣干，嘔煩，燥寒熱，舌苔中黃邊白，渴不多飲，大便不更，脈來疾數不揚。症經三候，毒火鴟張之際，如高年正陰有虧，兼之溫託過多，內火熾盛，慎防昏陷。考諸方書，陽陷於陰則凶，陰陷於陽則吉。今既腫痛流膿，焮紅腐爛，皆是陽毒。若不急以清透以殺其勢，深恐亢陽無制，非獨無由出路，抑且有內閉之險。進退關頭，幸勿顧忌。擬清化透毒，消腫排膿一法，冀得膿暢腐化是幸。</p>
<p>大豆卷　歸身　赤芍　銀花　土貝　鮮首烏　防風　黃連　花粉　蚤休　白茅根</p>
<p>二診　前進清透涼營化解，對口疽腐爛，流膿稠厚色黑，頑腐不脫，形勢頗大幸，而四圍浮腫，收束熱緩，谷納少增，毒邪有化解之機，佳兆也。再以清透涼營托毒一法，冀其漸入坦途為荷。</p>
<p>大豆卷　鮮生地　歸鬚　赤芍　銀花　花粉　蚤休　地了　土貝　甘菊　白茅根　生甘草</p>

<h2>騎梁發背</h2>
<p>（案1）朱，左。鬱火濕熱交蒸，騎梁發背疽。起經旬日，潰膿不爽，紅腫散渙，寒熱，脈弦數。毒火鴟張之際也，慎防增劇。</p>
<p>大豆卷　鮮首烏　歸尾　地丁　銀花　生甘草　防風　川黃連　赤芍　蚤休　土貝　白茅根</p>
<p>二診　騎梁發背，疽腐爛，形勢頗大，寒熱往來。毒火鴟張之際，仍防昏陷。</p>
<p>前方去赤芍、草節，加花粉</p>
<p>三診　騎梁發背，疽潰腐流膿，腫未全退，蘊毒不楚也。</p>
<p>川斛　鮮首烏　銀花　地丁　陳皮　歸身　生甘草　花粉　土貝　茅根</p>
<p>四診　騎梁發背，腐脫新生，肉不生充，形勢頗大，寒熱往來。</p>
<p>前方去歸、陳、斛，加川連、花粉</p>

<h2>背疽</h2>
<p>（案1）馮，左。背疽腐脫，而毒蘊不楚，傳入陽明，牙齦腐爛起疳，脈弦數，舌白，勢未定也，防其血溢增劇。</p>
<p>首烏　歸身　淡芩　花粉　生草　元參　赤芍　銀花　茯苓　蘆根</p>
<p>二診　背疽腐脫，新生肉遲，牙齦糜腐，起疽略減免，寒熱交侵。正漸虛而邪勢當盛，仍宜慎之。</p>
<p>鮮斛　淡芩　丹皮　連翹　茯苓　茅根　元參　青蒿　銀花　土貝　生草　蘆根</p>

<h2>子癰</h2>
<p>（案1）徐，左。濕熱化毒，下注厥陰，濁氣凝聚，始先白濁，繼以睪丸腫脹，色紅作痛，小溲短赤，舌糙，脈弦數。子癰象也，防其成功增重，冀消為幸。</p>
<p>金鈴子　歸尾　車前　楂炭　青皮　荔枝核　延胡索　木通　焦梔　枳殼　川柏　仙遺糧</p>
<p>二診　子癰腫痛雖減，而淋濁依然，厥陰之病氣漸有宣泄之機，而轉染之毒留戀不楚，慎防腐爛，疳蝕之患，還宜慎之。</p>
<p>川連　土茯苓　歸尾　橘核　草梢　膽草　木通　金鈴子　青皮　通草　淡竹葉</p>

<h2>脫囊癰</h2>
<p>（案1）孫，左。濕火下注肝絡，脫囊腐爛。起經五日，形勢頗大，寒熱往來。正在方張，防其呃逆增喘，勿輕視之。</p>
<p>川連　鮮地　金鈴子　荔枝核　銀花　滑石　黃芩　焦橘　橘核　楂肉　生草梢　木通</p>
<p>（案2）唐，左。陰虧，濕熱下注，膀胱氣化失司，致成囊濕流水黏膩，頻發頻止，已經數載，藥難驟效者。</p>
<p>茅朮　黑山梔　土貝　滑石　生苡仁　川柏　澤瀉　豬苓　小青皮　淡竹葉</p>

<h2>喉痹</h2>
<p>（案1）華，左。喉痹起瘰，紅絲纏繞，所謂一陰一陽結者也。經至腹痛腰痠，帶濁淋漓，奇經八脈自病，關脈出於寸上。陰虛相火有餘，瀉南補北，兼理肝腎為法。</p>
<p>沙參　熟地　生草　白芍　丹皮　麥冬　元參　杜仲　杞子　蒺藜　茺蔚子</p>
<p>（案2）陳，左。咽喉哽痛，咽物欲阻，紅絲絆繞，內熱，脈細數，內經所謂一陰一陽，結為喉痹者也。靜攝為宜。</p>
<p>沙參　元參　石膏　象貝　杏仁　鮮斛　麥冬　知母　花粉　蘆根　生甘草</p>
